


A. A. Mureșanu: Iluzia „dacică“ | 


Sextil! Pușcariu: Hărțile graiului 

D. D, Roşca: Actualitatea lui 
Descartes 

Candid Mușlea;: Protopopul Eustatie 
Grid 

Alex. Ceușianu: Din trecutul meşte- 
șugarilor 

i. Gherghai: Poeţii germani în 
oglinda tălmăcirilor 
românești 


PARTEA LITERARĂ : 


Aron Cotruş: Neam al meu.... 
 Rănitul 
[) L] Copil de Maţ 
Peste creste ude 
lon 
D. Olariu: Natură moartă 
S. Tamba;: Din stânga și din 
dreapta 
lon Lupaș 
ion Gherghel Dărl de seamă 
Ax. B, : 
Pi 4. C, " Dela „Astra“ Brașov 





Anul V. Martie-Aprilie 1933 No. 2 


OBCU CLUJ 


ŢARA BÂRSEI 


APARE LA DOUĂ LUNI ODATĂ 
SUB CONDUCEREA PROFESORULUI AX. BANCIU 


Redacția și 


Administraţia | Str. Mureşenilor No. 22, I. Brașov 


Abonamente şi achitări de abon. se pot face și la d. D. Berbecar, 
com., Str. Voevodul Mihai 7. 


ABONAMENTUL 


PENTRU UN AN LEI 260 ACHITAT DECURSIV LEI 300 NUMĂRUL LEI 50 
Pentru străinătate Lei 400'— 


MVA 
Pentru autori 
Mi Muaeriaala primite la redacţie nu se O coală 16 p. formatul revistei. 
A porii, ale căror articole urmează să 50 ex, Lei 320, 100 6x. Lei 440, 200 ex. Lei 540 
se publice, vor fi încunoștiinţați despre  8pag, 
*Estraie din articolele publicate: în 50 ex. Lei 230, 100 ex, Lel 270, 200 ex. Lai 320 


revistă se pot face plătindu-se tipogra- 
fiei numai costul hârtiei și trasului. 


Revista noastră tipărindu-se întrun număr limitat de exemplare, nu 
egal trimite câte două exemplare din acelaşi nr. în contul unui abonament, 
i s'ar descompleta colecţiile de rezervă. De aceea, rugăm pe toţi abonaţii 
noştri ca, în interesul lor, să ne avizeze din vreme în caz că şi-au schimbat 
domiciliul sau n'au primit vre-un număr. Reclamaţiunile prea întârziate nu le 
putem lua în consideraţiune. i 
Meseriaşilor şi negustorilor care vor abona revista, achitând anticipativ 
costul abonamentului pe un an, dacă ni se cere, li se va anunța gratuit adresa 
în corpul revistei, anul întreg. si 
Cei care ne vor face 10 abonamente, plătite înainte, vor primi revista 
gratuit un an. 


Administraţiunea. 


Lucrările şi revistele primite la redacţie 
vor fi amintite la „Bibliografia“ acestei reviste. 


Reproducerea, fără indicarea izvorului, este oprită. 


OBCU CLUJ 


TARA BÂRSEI 


APARE LA DOUĂ LUNI ODATĂ 
Redacţia și administrația: BRAȘOV, STR. MUREȘENILOR No. 22 


Anul V. Martie-Aprilie 1933 No. 2. 


Iluzia „dacică“ 
de Aurel A. Mureşianu 


1 


Pe timpul când întâlnim mai întâi în scrierile autorilor vechi 
numele „Dacilor“ la Nordul Dunării, tradiţia şi legendele, cari în- 
locuiseră la început istoria scrisă, aveau încă o importanţă foarte 
mare în viața popoarelor. Fie subt forma cântecelor eroice, ca le- 
genda troiană, fie subt forma poveştilor mitologice, fie subt forma 
istoriei biblice, tradiția orală păstra amintirea faptelor şi întâm- 
plărilor trecute, înfrumseţate, idealizate, divinizate şi metamorfozate 
de fantazia omenească. Şi dacă ne gândim la autoritatea şi re- 
spectul de care se bucurau la popoarele de atunci aceste tradiţii, 
legende şi povești, putem înţelege mai bine cât de grea a fost 
munca acelora cari au încercat să ne dea o primă istorie, în în- 
țelesul de astăzi, a omenirii. 

In această situaţie a fost şi Herodot. El a putut găsi izvoare 
istorice scrise în analele preoților egipteni, în însemnările „logo- 
grafilor“ greci, dar în ce priveşte ţinuturile şi locurile cari tre- 
ceau peste orizontul lumei civilizate de atunci — şi acesta era 
Cazul cu cea mai mare parte a Europei — el a trebuit să se 
mulțumească de cele mai multe ori şi cu simpla înregistrare a 
informaţiilor verbale şi a tradiţiilor comunicate în formă de legende 
sau povești. Foarte importantă din acest punct de vedere este şi 
mărturisire pe care o face Herodot în cartea VII, cap. 151, a Isto- 
riei sale: „Eu trebue să spun tot ce se povesteşte; nu trebue 
însă să le cred pe toate: şi aceasta are valoare pentru întreagă 
istoria mea.“ 

Herodot şi ceilalți istorici vechi au fost nevoiţi, din lipsa de 
cunoștințe geografice şi etnografice, să se mărginească, mai ales 
cu privire la popoarele nordice şi nord-vestice europene, la gene- 
ralități. Am văzut în ce larg înţeles întrebuința chiar Herodot 
cuvântul Schit (Scyth). Aceasta am constatat-o nu numai noi, ci şi 
chiar unul din scritorii anticităţii. Cel mai critic dintre geografii 
vechi, Strabo, ne-o spune lămurit că „vechii scriitori elini numeau 
Schiți sau Celto-Schiţi pe toți septentrionalii“.!) Şi Pliniu cel bă- 
trân constatase (Ist. Nat. IV, 25) că „numele Schiţilor trecuse | 
până și asupra Sarmaţilor şi Germanilor“. (Scytharum nomen us- 
guegquaque transit in Sarmatas atque Germanos). Şi oare nu tot 
același a fost cazul şi cu celelalte nume generale ale popoarelor 
nordice mai puţin cunoscute Elinilor şi Romanilor? Nu au fost 
mai târziu Sarmaţii, un amestec de Iranieni şi Turanici, cari 
înaintând până în Carpaţi și până la hotarele Germanilor, au luat 
locul Schiţilor, făcând să dispară subt numele lor toate celelalte 
popoare ale Europei nord-estice? Nu apar în Tabula Peutinge- 
riană şi Slavii de Vest subt numele de Venedi Sarmatae, şi chiar 
pe teritoriul Daciei? Nu mai încape nici o îndoială, că nu numai 
lipsa de cunoştinţ-, ci şi indiferența față de neamurile „barbare“, 
cari turburau mereu liniştea statelor lor, au făcut pe Greci și Ro- 
mani să întrebuințeze nume colective pentru denumirea unor gru- 
puri întregi de popoare eterogene. Istoricii greci Appian, Artian, 
Piutarch, Pausanias, au trăit cu un veac şi mai bine după luptele 
lui luliu Caesar cu Galii-Celţi şi cu Germanii şi cu toate acestea 
ei nu cunosc în întreaga Europă nord-vestică decât „Celţi“. Chiar 
şi Dion Cassiu ne vorbeşte despre „Celţii de peste Rin“, deşi el 
cunoaște și pe „Germani“, despre cari însă nu ne spune că este 
numele unui popor anumit ci „al celor ce locuiesc în țările sep- 
tentrionale“ (Istoria, LXXI, 3). Şi chiar şi Tacit ajunge în încurcă- 
tură, voind să definească naționalitatea vecinilor dela răsărit ai 
Germanilor, a Venedi-lor, incontestabil Slavi?), scriind „că trebue 
socotiți mai curând Germani, pentrucă își clădesc case stabile, 


D) “Anovrac uv 9 rog moo6fâgove, xowâs ol noilor râv 
£iiivov Gvwppoapeie 6xvdas vai meirooridae îxdiovu. — Strabo, 
De situ orbis, Lib. XI. (Ed. Meresbach, Basileae, 1549, p. 487). 

2) Lubor Niederle, Manuel de Pantiquite siave, Paris 1923, tom. 1, p. 54. 

poartă scuturi şi sunt iuți şi îndemânatici la umblet“. De sigur cu- 
rios gen de definiţie a unei naționalități. Dar nu numai Grecii şi 
Romanii ci și Perşii întrebuințau o singură numire pentru toate 
popoarele nordice, aceea de Sachi. Era un obiceiu pe care-l gă- 
sim până și în timpurile mai nouă la Turci, cari numeau Franci pe 
toți Europenii fără deosebire. 

O altă cauză a lipsei de preciziune a autorilor vechi la nu- 
mirea popoarelor a fost şi faptul că, în acele timpuri, cele mai 
multe din popoarele „barbare“ se găseau în plină formaţie și în 
continuă migraţiune și se împărțeau uneori în foarte multe triburi 
cu diferite numiri, lipsindu-le un nume general unitar. Acesta a 
fost cazul chiar şi cu Germanii, cari nu aveau încă pe atunci 
un nume unitar, ci se numeau după nenumăratele lor triburi. 
Cei-ce le-au dat numele general de Germani au fost Romanii. Ei 
nu s'au numit pe sine niciodată astfel, iar numele lor de Deutsch-i 
nu s'a răspândit şi generalizat decât mai târziu.!) 

Şi de fapt găsim în scrierile celor vechi zeci şi sute de nu- 
miri ale triburilor, cari formau grupurile de popoare mai cuno- 
scute, precum erau așa numiții Illiri, Traci, Pannoni, Celţi, Germani 
etc. Appian ne spune chiar că Celţii s'ar împărți în 400 de „po- 
poare“ ; între aceşti „Celţi“ el socotea însă şi pe Germani. Strabo, 
Pliniu, Ptolemeu ne dau câteva numiri de astfel de triburi şi 
pentru popoarele din Nordul Dunării şi împrejurimile Carpaţilor, 
fără însă să le împartă în grupuri precise şi lămurite. Un lucru 
însă bate dela început la ochi. Scriitorii vechi nu ne vorbesc ni- 
mic despre o împărțeală pe triburi a faimoşilor „Geţi“, ceeace ar fi 
fost foarte firesc pentru un neam număros, puternic şi „unitar“, pre- 
cum au fost şi sunt ei încă socotiți de cea mai mare parte a învăța- 
ților. Această împrejurare ne sileşte să ne punem întrebarea: N'a 
fost și numele „Get“ un nume colectiv şi general ca acela de 
Schit, Sarmat şi Celt? N'a fost tocmai faptul că subt numele de 
Geţi nu s'a înţeles întotdeauna un singur sau unul și acelaşi popor, 
cauza marei confuzii şi divergențe de păreri dintre învăţaţi asupra 
etnicului lor ? N'a fost aceasta cauza acelei „mari neînţelegeri a 


1) „Ein Volk dass sich selbst das Germanische nannte, hat es niemals 
gegeben“. — E. v. Wietersheim, Geschichte der Vălkerwanderung, Leipzig 
1859, vol. L. p. 274. 

istoricilor“ (historicorum magna dissensio), cu privire la Geţi și ia 
Daci, de care ne vorbește şi învățatul humanist Bonfiniu în cartea 
primă a Decadelor sale? Cum se explică cazul, atât de frecvent, 
că diferiţi autori, vorbind de aceleași evenimente şi de acelaș po- 
por, îl numesc când schiţ, când get, când celf, când trac, când 
bastarn ? 

Cel dintâi care numeşte „Geţi“ pe locuitorii dela Dunăre este 
Herodot; el nu-i aminteşte însă decât între Dunăre şi munţii Hae- 
mus (Balcanii), deşi ne vorbeşte şi despre „Pustia Geţilor“ dela 
Nistru şi despre „Tissa-Geţii“ din stepele Rusiei de astăzi. De- 
spre Geţi nu mai aflăm aproape nimic până la expedițiile regilor 
Macedoniei împotriva popoarelor dunărene, din a două jumătate 
a veacului al 4-lea înainte de Hr. Cea dintâi este expediţia vic- 
torioasă a lui Filip Il împotriva regelui „schitic “Atheas, care-şi 
întinsese stăpânirea şi asupra gurilor Dunării. Descriind însă aceste 
evenimente istoricul Trogus Pompeius și după el lustinus, nu 
amintesc între popoarele dela Dunăre decât pe Schiţi şi pe „Istri- 
ani“ (lustinus-Trogus, Epitomae, lX, 2). Grecul Appianos, po- 
vestind după analele azi pierdute ale regelui egiptean Ptolemăos 
Lagi, expediția lui Alexandru cel Mare împotriva stăpânitorilor 
Nordului Dunării, vorbeşte în termeni generali numai de „Geţi“; 
lustinus însă, scriind despre expediţia ceva mai târzie a lui Zo- 
pyrion, generalul lui Alexandru şi guvernatorul Traciei, întreprinsă 
împotriva aceloraşi duşmani, spune că acesta „a făcut război 
Schiţilor“ (Scythis bellum intulit). Aceeaşi expediție e pornită la 
Curtius Rufus (De rebus gestis Alexandri Magni, X, 1) „împotriva 
Geţilor“. După anii 300 înainte de Hr. urmează campania regelui 
Traciei Lysimach împotriva curajosului rege al ținuturilor de dincolo 
de Dunăre, Dromihaitis. Pe când unii dintre scriitori fac pe 
Dromihaitis şi cetele sale „Geţi“, cei mai mulţi (Trogus-lustin, 
Diodor Sicilianul, Polyainos) îl numesc „rege al Tracilor“, iar pe 
supușii săi „Traci“. 

In prima jumătate a veacului al doilea înainte de Hr., pe 
timpul ultimului rege al Macedoniei, Perseos, învins şi supus de 
Romani, popoarele dela Nordul Dunării se pun din nou în mi- 
şcare. De data asta însă, ca despre cel mai puternic popor dela 
Dunărea de jos, nu auzim vorbindu-se de Schiţi sau de Geţi, ci de 
Bastarni. Deja tată! lui Perseu, regele Filip V, ceruse ajutorul lor 

armat împotriva Romanilor. Solii lui Filip se întorc dela ei cu 
„tineri nobili şi de viță regească, dintre cari unul proiectează 
chiar o căsătorie între sora lui şi fiul lui Filip“ (Titus Livius, /sto- 
ria, XL, 5). Ei trimit mai târziu şi lui Perseu un ajutor de 10.000 
călăreți și 10.000 pedestrași. Şi oare nu apar şi aceștia la unii 
scriitori subt numele colective ale popoarelor dela Dunăre? Dion 
Cassius îi numeşte Schiţi, iar Appianos întrebuințează pentru ei 
şi numele de Geţi şi numele de Bastarni, (Ist. rom.-macedonică, 
9 şi 16). Vorbind mai târziu de luptele din regiunile Dunării ale lui 
Caesar August, Appian ne spune lămurit, că popoarele principale 
- „locuitoare dincolo de Dunăre“, impotriva cărora se făceau pregătirile 
de război, erau „Dacii și Bastarnii“ (st. romano-illirică, 24). 

Tit Liviu, cel mai de seamă istoric al Romanilor, nu între- 
buințează niciodată cuvântul Get, ci mereu numai pe acela de 
Bastarn. Chiar războiul din anul 29 în. de Hr. al generalului ro- 
man Marcus Licinius Crassus cu popoarele dela Dunăre îl arată 
ca fiind îndreptat împotriva Bastarnilor şi Moesilor iar nu a Ge- 
ților (Epitomae, 134). Tot Liviu este acela care, vorbind (Cartea 
40, cap. 57) de trecerea Bastarnilor, în drumul lor spre Mace- 
donia, prin ţara Scordiscilor celți sau gali din regiunile nordice 
ale Iugoslaviei de astăzi, ne spune că n'au intâmpinat nici o difi- 
cultate „având aceeași limbă și moravuri cu ei“ (Facile Bastarnis 
Scordiscos iter daturos: nec enim aut lingua aut moribus aequales 
abhorrere). Şi Plutarch îi numește „Galaţii locuitori peste Istru, 
cari se chiamă Bastarni, luptători călări şi războinici“ (Paulus 
Aemilius, 12), Tot Gali îi numeşte și Diodor. Plinius şi Tacitus 
îi aşează însă între popoarele germanice. „Bastarnii — scrie Tacit 
— au locuințe, limbă şi obiceiuri germane, însă schimbate prin 
căsătoriile lor cu femei sarmate“. Vorbind de războaiele lui Crassus 
„cu Dacii şi cu Bastarnii“, Strabo spune despre aceştia din urmă 
că „trebue consideraţi fără îndoială drept Schiţi“ (Geografia, VII).!) 
Mărturia lui Polybios (XXVI,9) despre „statura înaltă“ a Bastarnilor 


1) Chiar și Strabon, care e considerat de cel mai bine informat dintre 
geografii anticităţii, întrebuințează cuvântul Get în mai multe înțelesuri, apli- 
cându-l și Tracilor dunăreni și Schiţilor şi numind, în aceeaşi carte a VIl-a a 
Geografiei sale, stepa Bugeacului de astăzi odată pustia Geţilor“, iar altădată 
„Pustia Schiţilor“. 

şi numele cunoscute ale regilor lor: Clondicus, Deldon, Cotton şi 
acel „dux Teutagonus“ din Argonautica lui Valerius Flaccus ne 
fac însă să înclinăm spre părerea lui Pliniu şi Tacit, deşi învă- 
țaţii moderni, ca să împace antiteza, îi fac „celto-germani“. 

Fapt este că, în măsură ce se lămurește siuația politică şi 
etnografică a ținuturilor dela Nordul Dunării, numele colective de 
Schiţi, de Geţi şi de Sarmaţi încep să dispară, cedând locul altor 
nume speciale mai restrânse, ca acelea de Daci, Anarţi, Bastarni, 
Bessi, Buri, Carpi, Costobochi, Veneţi, Galaţi, Boi, Scordişci, Tau- 
rişci, lasigi, etc. etc., triburi şi popoare de origine diversă, însă în 
continuu proces. de amestec și de fuziune.!) 

In primul veac al erei creştine numele Get dispare cu totul 
din monuimentele literare şi epigrafice. Scriitorii romani de mai 
târziu nu mai vedeau în câmpiile d> astăzi ale Țării Româneşti 
decât Sarmaţi şi Bastarni. „Dacii sălășluesc în munţi (Daci mon- 
tibus inhaerent) ...iar prin câmpiile deschise călăresc Sarmaţii“ 
(Sarmatae patentibus  campis inequitant) scrie Annaeus Florus 
întrun pasaj bine cunoscut al Epitomelor sale. Ovidiu, cel exilat 
de împăratul August la Tomi, veche colonie mileziană (Constanţa 
de astăzi) nu mai găseşte „Geţi“ decât în acest oraş şi împreju- 
rimile sale, ţinuturile dinspre gurile Dunării fiind „ale Bastarnilor 
şi Sauromaţilor“ (Tristia II, 198). Și chiar la Ovidiu găsim un 
exemplu clasic al felului larg de întrebuințare, peste marginile na- 
turale, ca în mitologie, al numelor mai frecvente de popoare. Pentru 
el orașul în care l-a dus osânda zace când „pe pământ sarmatic“, 
când pe „țărm getic“, când în „regiune schitică“. „Ce e mai plă- 
cut decât Roma, ce e mai rău decât țărmul schitic?* exclamă el 
într”una din „epistolele“ sale (Ex ponto, I, epist. 3): 


Quid melius Roma? Scythico quid littore pejus? 


1) Foarte important din acest punct de vedere cste următorul pasaj 
din cartea VII a lui Strabon, contimporanul împăratului August: „Astăzi — 
scrie el vorbind despre rosturile adevăraților Schiţi și Sarmaţi „trăitori în 
care“ şi „mulgători de iepe“ — popoarele acestea trăiesc amestecate cu 
Tracii, și mai mult cu Bastarnii, atât cu cei de dincoace cât şi cu cei de 
dincolo de Dunăre (Istru). Cu aceştia mai sunt amestecate şi neamurile cel. 
tice (galice) Boii, Scordiscii şi Tauriscii“. 


OBCU CLUJ 


105 —— 


Intr'altă scrisoare el se plânge prietinului Messalinus, că 
„s'a săturat de traiul între ghețuri şi săgețile schitice“ (Ex. p., |, 
ep. 7): 

Nos satis est inter glaciem Scythicasque sagittas 
Vivere... 

In „Tristele“ sale el se îngrozeşte nu odată „de nenumăra- 
tele popoare de primprejur, care ameninţă cu războaie sălbatice, şi 
care nu socotesc a fi lucru ruşinos de a trăi din jaf“ (Tristia, V. 
elegia 10): 

Innumerae circa gentes fera bella minantur; 
Quae sibi non rapto vivere turpe putant. 


Altădată el spune că se găseşte între Sarmaţi. „Nici Roma, 
scrie el, nu trebue să mă mai treacă între poeţii săi, căci eu voiu 
fi genial şi între Sarmaţi“ (Tristia, V, eleg. 1): 

Nec me Roma suis debet conferre poetis: 
Inter Sauromatas ingeniosus ero. 

Ovid vorbeşte însă des şi de „Geţi“: „Aici sunt un barbar, 
“scrie el, pentrucă nu mă înţelege nimeni şi proștii de Geţi râd de 
vorbele mele latine“. lar într'alt loc el scrie: „Căci nu e nimeni, 
căruia să-i pot recita versurile mele şi care să înțeleagă cu ure- 
chile sale vorbele latine... Şi de multe ori m'am întrebat: pentru 
a cui plăcere mă munceşte grija aceasta: oare pentru ca scriptele 
mele să le citească Sarmaţii şi Geţii ?“ (Tristia III, eleg. 1): 

Barbarus hic ego sum; quia non intelligor ulli 
Et rident stolidi verba latina Getae 


i Lă 
Sed neque cui recitem, quisquam est, mea carmina; nec qui 
Auribus accipiat verba Latina suis. 


Saepe tamen dixi: Cui nunc haec cura laborat? 
An mea Sauromatae scripta Getaeque legent ? 

Nu e greu de constatat că Ovidiu a "nţeles pe adevărații 
orientali când a vrut cu acest nume să indice pe cei mai nu- 
măroşi dintre locuitorii regiunei tomitane. „Între trecătorii călări 
de pe drumuri cei mai mulți sunt Sarmaţi, dar şi Geţi. Intre 
aceştia nu e unul care să nu poarte tolba, arcul şi săgețile muiate 

în fiere galben-întunecoasă de viperă. Oameni cu vocea sălbatică, cu 
privirea îngrozitoare, adevărată înfățișare a lui Marte.“ (Tristia, V, 
eleg. 7): 

Sarmaticae maior Geticaeque freguentia gentis 

Per medias in equis itque reditque vias. 

In quibus est nemo, qui non coryton et arcum 

Telaque vipero lurida îelle gerat. 

Vox fera, trux vultus, verissima Martis imago. 

Nu mai încape nici o îndoială, că Ovidiu, făcând această 
plastică descriere a locuitorilor de atunci ai Dobrogei de astăzi, a 
avut în primul rând în vedere nu pe Geţii „traci“ ai lui Herodot, 
închinători ai lui Zamolxe şi crezători în nemurirea sufletului, ci 
pe Geţii celuilalt istoric vechiu grecesc, Thukydides, cari aveau 
„aceleași arme și obiceiuri ca Schiţii, fiind toți arcași călări“. (Răz- 
boiul Peloponez, II, 96), și pe cari mai târziu pe timpul împăra- 
tului Hadrian, geograiul Ptolemeu îi cuprinde subt numirea ge- 
nerală de „Sarmaţii Tirangeți'. 

Fluctuațiunea ciudată de atunci a numelor geografice ale re- 
giunilor „barbare“, a găsit un larg teren de exploatare în fan- 
tazia - poetului Sulmonei, iubitor de metafore şi de aceea ne putem 
uşor explica desperarea lui Hașdeu, văzându-şi zădărnicită încer- 
carea de a stabili din versurile lui ceva precis asupra naționalității 
popoarelor dela gurile Dunării şi din șesul Munteniei (Istoria Cri- 
tică, III, $. 46). 

Ovidiu aminteşte adeseori şi numele Colchilor, al lui lason 
şi al Medeei, despre cari legenda Argonauţilor ne spune că, după 
răpirea lânei de aur, au ajuns până la Dunăre, însă nu ne amin- 
feşte decât numai odată numele Bessilor, singurul popor autohton 
în afară de Greci, pe care-l găsim amintit și în monumentele epigra- 
fice romane dunărene, Este începutul elegiei a 10-a din cartea a 3-a a 
Tristiei. Aici începe să se plângă de soartea care l-a impins „să 
trăiască în mijlocul barbariei, înconjurat de neamul sălbatec al 
Sarmaţilor, de Bessi și de Geţi.“ : 


Sauromatae cingunt fara gens, Bessique, Getaeque. 


Despre acești Bessi se ştie hotărît că erau un popor tracic 
şi că locuiau mai cu seamă în munţii Haemului, dar și pe șesul 
dinspre miazănoapte până la gurile Dunării. 

In ruinele cetăţii romane Ulmetum din Dobrogea de astăzi 
şi a „vicurilor“ înconjurătoare s'au găsit înscripții latine, care pe 
lângă număroşii colonişti romani, aşezaţi aici încă înainte de cu- 
cerirea Daciei, ne amintesc şi pe locuitorii principali ai şesului 
dobrogean, pe Bessi. Wiciodafă nu întâlnim însă în aceste in- 
scripții numele Get, Regretatul Vasile Pârvan, care ţinea încă cu 
sfințenie la dogma  „originei unitare geto-dacice a Româ- 
nilor“ — ivite în deceniile din urmă în istoriografia noastră ca 
contracarare a vechei teze a originei lor pur romane — şi care 
credea în numerozitatea şi „unitatea“ națională a „poporului get“, 
va fi rămas de sigur surprins, constatând el singur în săpăturile 
sale că pietrile vechi îl contrazic. „Zofuși, scrie el, pietrile scrise 
ale Sciţiei Mici (Dobrogea) vorbesc numai de „Bessi așezați“ (Bessi 
consistentes), iar nu și de Geţi așezați în satele (vici) de aici, îm- 
preună cu homanii. Care să fie pricina ?* (Inceputurile vieţii ro- 
mane la Dunăre, p. 106). Stăruitor însă în credința existenţei „ma- 
rei“ şi „puternicei“ naţiuni getice, Pârvan încearcă să explice pe 
altă cale cauza acestei tăceri a slovelor vechi. Greşala nu a fost 
a lui ci a întregei mulțimi de scriitori şi istorici premergători, cari 
au crezut că pot explica însemnătatea numelui Get în înţelesul 
restrâns național de astăzi. 

Aceşti Bessi sunt fără îndoială Geţii „traci“ ai lui Herodot, 
despre cari izvoarele de riai târziu ne spun că locuiau răspândiţi 
şi amestecați cu Celţii, cu Bastarnii şi cu Sarmații şi cari nu 
trebue confundați, ca şi „Geţii“ “Traci locuitori pe amândouă la- 
turile Dunării şi ca şi „Geţii“ Daci din Carpaţi, cu Geţii adevăraţi 
de origine schito-aziatică şi cu centrul în Chersonesul Tauric sau 
Crimea de astăzi. 

Toate datele istorice converg întru a dovedi că numele Get — 
şi precum vom vedea chiar şi acela de Dac — a fost aplicat 
per extensionem la cele mai multe din popoarele aborigene din ţi- 
nuturile carpato-danubiene, care au stat mai mult sau mai puţin 
subt stăpânirea directă a Schiţilor aziatici. Dar ce e mai interesant 
şi surprinzător este că aceste popoare după un obiceiu relevat de 
Iordanes" şi căruia i s'a dat până acum foarte puţină importanţă, se 
întreceau chiar de a-şi împrumuta numele cuceritorilor sau stăpâni- 
torilor lor mai puternici, fără a-și pierde însă și limba şi naționa- 
litatea lor de mai nainte. „Nu e nimenea, scrie lordanes, care 

să nu observe că în cele mai multe cazuri popoarele îşi schimbă 
numele după obiceiu (sau după modă cum am zice noi astăzi — 
Autorul). Aşa de pildă, Romanii îl iau pe acela al Macedonilor, 
Grecii pe al Romanilor, Sarmaţii pe al Germanilor, iar Goţii în 
cele mai multe cazuri pe acela al Hunilor“. Nu ne vorbesc şi Strabon 
şi alți scriitori despre astfel de schimbări de sume la popoarele 
anticității ? 

Seduşi de numele lor oriental-aziatic, atât scriitorii vechi cât 
și istoricii evului de mijloc atribuiau nu numai Geţilor în general, 
dar chiar și Dacilor o origine curat schitică. Şi Strabon -ne 
comunică că unii îi aduceau în legătură cu Massageţii din regiu- 
nile Mării Caspice şi cu Dahii sau Daii, vecinii lor, cunoscuți încă 
din luptele lor cu celebrul cuceritor persian Cyrus. De această 
părere a fost şi Bonfiniu şi alţi scriitori umaniști şi istorici până 
în veacul al 17-lea şi 18-lea, când o nouă şcoală istorică ger- 
mană începu să încline spre părerea lui Orosius şi lornande, 
cari făceau din ei Gofi veritabili. Abia în secolul al 18-lea înce- 
pu să se pronunțe tot mai bine noua teorie „tracică“ a originei 
Geţilor şi Dacilor, reprezentată mai cu seamă de istoricii germani 
ai țărilor dunărene, Gebhardi şi Engel. Teoria expusă de Engel 
în cartea sa „Comentări asupra expedițiunilor lui Traian la Du- 
năre și originea Românilor“!) este cu puțină deosebire aproape 
identică cu cea admisă încă și astăzi de istoriografia româ- 
nească. Nu puţine surprize ne-au adus însă în ultimul timp re- 
zultatele cercetărilor arheologice, care au constatat în țările noastre 
o puternică pătrundere schitică încă de la siârşitul erei de bronz 
şi de la începutul aşa numitei perioade hallstattiane sau era de 
fier. Este năvala asupra Europei a popoarelor Aziei centrale şi 
sud-estice, a faimoşilor Schiţi, în numele cărora se rezumă așa 
zicând întreaga istorie a Europei nord-estice în decurs de aproape 
un mileniu. Acești năvălitori compuşi din mai multe rasse azia- 
tice au pătruns până ?n mijlocul Europei, ocupând și Ardealul şi 
ținuturile sale învecinate. Un grup al acestora apare pe timpul lui 
Herodot subt numele de Agathyrsi, şi istoricii, bazaţi pe informaţia 
lui Herodot, care îi face locuitori ai regiunilor râului „Maris“, îi 
așează cu drept în Ardeal. Pe baza tot a unor ştiri din Herodot, 


!) Johanni Cristiani Engel, Commentatio de expedilionibus Traiani ad 
Danubium et origine Valachorum, Vindobonae, 1794. 

putem face însă şi legătura directă dintre acești Agatirși şi dintre 
Massa-Geţii, sau mai bine zis Geţii „mari'1) din Orient. Herodot 
ne istorisește că un rege al Schiţilor de pe la anul 500 în. de Hr. 
cu numele Ariaphites, care fusese căsătorit cu o Greacă din ce- 
tatea Histria de la Dunăre, a fost omorit prin înșslăciune de „re- 
gele Agathyrsilor Spargaphites“ (Istoria |, 211); tot Herodot ne 
spune, în alt capitol, că fiul reginei Massageţilor, Thomiris, omorît 
de regele Perşilor Cyrus (4 530 în. d. Hr.), se chema Sparga- 
pises. lornandes, a cărui istorie în parte nu este decât o compi- 
lație din „Getica“, din nenorocire pierdută, a lui Dio Chryso- 
stomos, ne-a păstrat și legenda, care deducea originea oraşului Tomis 
locul de exil al lui Ovidiu, dela însaşi regina Massageţilor, 'To- 
myris, care după ce s'a răzbunat crunt asupra lui Cyrus, omori- 
torul fiului ei, zdroboindu-l în război şi omorându-l şi pe el, şi 
dupăce a luat o pradă uriaşe dela duşman „a pornit spre acea 
parte a Moesiei, care acum se numește Schitia-Mică (Dobrogea) şi 
aici a întemeiat pe țărmul moesic al Pontului (Mării Negre) ora- 
şul 'Thomes, numit după numele ei“. (lornandes, Le origine acti- 
busque Getarum, cap. 10).%) 

Şi Ovidiu pare să fi avut cunoştinţă de legătura de ru- 
. denie dintre Geţi şi Massa-Geţi, căci întrun moment de licenţă 
poetică şi în nişte celebre versuri el cântă pe comandantul roman 
Flaccus „subt a cărui conducere malurile sălbatice ale Dunării au 
fost sigure, care a silit la pace şi credință pe Massageti, şi care 
cu sabia a îngrozit pe Geţii încrezători în arcurile lor.“ (Ex Ponto, 
IV, eleg. 9.)”) 


1) Maha însemnează în limba Tătarilor mare. 

2) Orientalistul Strahlenberg în a sa „Europa und Asia“ (Stockholm, 
1730) scrie în legătură cu numele oraşului Tomi, pe care-l crede întemeiat 
de Schiţi, că principii Tătarilor aveau obiceiul „să comande unor lagăre de 
câte 10.000 ae oameni. Aceste lagăre se transformau adeseori în orașe. Un 
astie! de lagăr a fost și oraşul Tumen din Siberia, vre-o 30 de mile de- 
parte de Tobolsk. Căci iumen însemnează în limba tatarică *10.000“. Aceasta 
ar fi și originea orașului Tomis sau Tomes. Ovidiu aduce originea orașului 
Tomi în legătură cu legenda Argonauților și spune că „aici au venit coloniști 
Greci trimiși din Milet, cari și-au așezat locuințele între Geţi“ (Tristia, LII, 
elegia 9). 

3) Comentatorii mai noi ai lui Ovid, neputându-și explica prezenţa 
Massageţilor la Dunăre — ceeace însă nu apare precis nici din versurile 
lui Ovidiu — au crezut că au de a tace cu o veche greşală de copist şi au 
schimbat cuvintele Massas Getes din ediţiile vechi cu cuvintele Mysas gentes 
adecă „popoarele moesice.“ 

stii aci 3 


Este deci clar că originea numelui Get trebue căutată în 
Orient!) şi această constatare este confirmată și prin rezultatele 
cercetărilor arheologice. Graţie mai cu seamă unor arheologi ca 
Englezul Minns, Germanul Ebert şi Rusul Rostovizeff, pătrunderea 
Schiţilor în Europa în primul mileniu de dinaintea erei noastre a =, 
fost binişor lămurită. In Ardeal s'au aşezat cam prin suta a T-ea 
înainte de Hr., exercitând o influenţă foarte mare asupra locui- 
torilor străvechi ai plaiurilor sale. „Năvălitorii Sciţi, scrie regretatul 
Pârvan, cari urmau spre Vest pe Cimmerieni, aduceau cu ei fie- 
rul, aduceau o civilizaţie specifică şi o artă adânc influenţată atât 
de Grecii din Nordul Mării Negre cât și de Arienii și Mongolii 
din Azia“ (Getica, p. 5). După Pârvan însă, influența acestor Schiţi 
S'ar fi mărginit mai mult la clasele superioare, contribuind numai 
la formarea „aristocrației“ getice şi dace. Pârvan dă însă prea pu- 
țină importanță năvălirii de mai târziu în Dacia (începutul pri- 
mului secol înainte de Hr.) a Sarmaţilor de origine mai mult ira- 
niană, medică — deşi chiar Herodot ne spune că se amestecaseră 
şi cu Schiţi?) — şi cari au transmis Dacilor nu numai îmbrăcă- 
mintea, ci chiar obiceiurile medo-persiane. Citiţi descrierea lor 
la Strabo și le veţi găsi pe toate şi la Daci: haine şi tunici cu mâneci 
lungi, pantaloni lungi şi largi, obiceiul muzicei cu chitara, portul 
căciulei conice de piele etc. etc. Se știe şi se învaţă şi în școale 
că nobilii Dacilor se numeau „tara-bostes“ şi se ştie că acest nume 
li se trăgea dela portul pălăriei, care era un drept numai al lor. 

1) Despre Massageţi autorii vechi ne dau date foarte vagi. Chiar şi 
Strabon le numește pe cele mai multe „fabule“. Ammianus Marcellinus îi. 
identifică cu Alanii de mai târziu (XXXI, 2). Alanii sunt considerați însă de 
unii autori identici cu Albanii, locuitori între munţii Caucaz și râul Physon 
sau Araxes (astăzi Aras în Armenia) care despărțea Azia Mică de Europa. 
Acest râu purta la Elenii cei vechi, după mărturisirea lui Josephus Flavius 
(Antiquitates Iudaicae, |. 2) şi numele Geta (Physon... qui Getha nuncupatur 
a Graecis). Atât Massageţii cât și Geţii locuiau cu predilecțiune pe lângă 
râuri, la țărmul mării şi prin şesuri. Și atât călărimea unora cât și a altora 
era vestită, pe când Dacii cei adevăraţi locuiau în munţi şi erau pedeștri. 
Putem deci considera originea numelui lor dela râul Getha (Physon-Araxes) 
ca foarte probabilă. Nu trebue să uităm nici faptul că și pe malul Dunării, 
aproape de Turnu-Severin de astăzi, se găsea un orăşel cu numele Egefha, 
întemeiat probabil tot de ei. 


„2) Că Sarmaţii erau o colonie venită din Media aşezată în regiunile 
râului Tanais (Don), ne-o spune şi Diodor Sicilianul în cartea a 2-a a „Bi- 
bliotecii“ sale. 

Tara este şi astăzi pălăria naţională a Perşilor.!) Dar Dacii şi Ba- 
starnii aveau şi o armă, care nu se întâlneşte la celelalte popoare 
europene: săbiile incovoiate sau curbe. Atât arheologii străini cât : 
şi Pârvan sunt de părere că aceste săbii sunt o armă specific 
dacă. Dar nu pomeneşte istoria de săbii curbe şi la Perşi cu 
prilejul răsboaielor regelui Perșilor şi Medilor, Cyrus? Nu era 
şi cultul zeului luminei Mithra, atât de frecvent în Dacia, de 
origine medo-iraniană? 

Unele dintre cele mai importante inscripţii romane din Da- 
cia superioară, păstrate pănă astăzi, numesc frumoasa provincie a 
Daciei şi provincie sarmatică, ca de pildă cea dedicată lui Pu- 
blius Furius Saturninus „legatului împărătesc şi guvernatorului 
consular (adecă cu demnitatea de fost consul al imperiului) al 
provinciei dacice sarmatice“ (LEGATO AUGUSTALI PRAEPO- 
SITOQUE CONSULARI COLONIAE DACICAE SARMATICAE).?) 

Rolul Sarmaţilor a fost foarte important nu numai prin fap- 
tul influenței lor etnice şi culturale asupra Dacilor, ci şi prin faptul 
că ei au urnit mai întâi pe Slavi, împingându-i spre ţările noastre. 
Şi convingerea noastră este că, atunci când Romanii au ajuns cu cu- 
ceririle lor până în Carpaţi, Dacia era deja locuită parțial de Slavi. 
Aceşti Sarmaţi vor dispărea mai târziu cu totul în Slavi, lăsân- 
du-le moştenire şi numele. 

Baza poporului dacic, care a uimit cu vitejia sa pe Romani, 
trebue căutată întradevăr întro rassă străveche europeană, răspândită 
prin regiunile Poloniei, Cehoslovaciei, Ungariei, Ucrainei şi Ro- 
mâniei de astăzi, şi pătrunsă încă dih vremuri preistorice până în 
Peninsula Balcanică şi în fundul Aziei Mici, dar ideea despre „uni- 
tatea“ şi „omogenitatea“ ei pe teritoriul României Mari de astăzi 
şi credinţa în contribuţia ei aproape excluzivă la formarea popo- 
rului românesc, este una din cele mai mari iluzii istorice. 

(Va urma) 

1) O influență medică se constată în ţinuturile noastre chiar și în 
epoca schitică. Herodot ne spune că Sigunii (Sigynnoi), pe cari îi plasează 
aproximativ în regiunile Ardealului vestic și ale Banatului de azi „au un 
port asămănător cu al Medilor... şi ei singuri susțin că sunt descedenţi ai 
lor“ (Istoria V, 9). Știm de altfel că atât Medii, cât și Perşii şi Armenii în- 
tudiţi cu ei, aparţineau grupului indo- sau ario-european. 

2) Ioannis Seivert, Inscriptiones Monumentorum Romanorum in Dacia, 
Viennae, 1773, p. 43. 


OBCU CLUJ 


— 112 — 


Hărțile Graiului *) 
de Sextil Puşcariu 


O hartă a graiului, e ea posibilă? Se pot proiecta pe hărţi 
cuvintele unei limbi, cu toate variațiunile lor de pronunțare, cu 
sensurile lor deosebindu-se de la regiune la regiune, cu nenumă- 
ratele modificări pe care le sufer când se unesc cu alte cuvinte 
spre a alcătui o frază? 

Lucrul e posibil şi este, cel puțin în teorie, uşor realizabil: 
Se alcătueşte un chestionar cuprinzând un număr de cuvinte şi 
de fraze caracteristice, Cu acest chestionar se duce un anchetor 
întrun număr de localități răspândite pe tot teritoriul unei limbi 
şi însemnează cât mai exact răspunsurile primite. Răspunsurile ob- 
ținute pentru fiecare chestiune se însemnează apoi pe câte o hartă, 
în dreptul fiecărei localităţi cercetate. 

Acest sistem a fost imaginat, pe la sfârşitul secolului trecut, 
de învățatul francez Jules Gillicron, care a găsit în colaboratorul 
său E. Edmond un anchetor ideal. In baza materialului strâns în 
cursul mai multor ani, Gillicron a alcătuit faimosul A/Has linguistic 
ai Franţei şi a creat o nouă disciplină, Geografia linguistică. 

De sigur că Gilliron, când a început acest Atlas, îşi dădea 
seama de importanța operei sale, pentru care a creat metode nouă 
de cercetare, rămase până azi dogme pentru toţi cercetătorii vii- 
tori. Dar tot atât de sigur e că nici el nu putea bănui ce învio- 
rare mare vor aduce aceste hărți studiului linguistic. 

Linguistica, ca ştiinţă, nu e mai veche de o sută de ani. 
Abia pe la începutul secolului trecut, prin introducerea filologiei 
comparate şi a metodei istorice studiul limbei a fost scos din mâna. 
gramaticilor, ce nu urmăreau decât scopuri utilitariste, şi a ama- 
torilor, care se pierdeau în ipoteze necontrolabile. 

Tot veacul al XIX-lea este dominat, în linguistică, de metoda 
istorică. Limbile se urmăreau în evoluţia lor, căutându-se a se 
stabili raporturi de înrudire între diferite familii şi grupuri de 


*) Conferinţă ținută la Radio în 2 Decemvrie 1932. 

limbi. Acestei metode istorice se datoresc operele fundamentale și 
marile descoperiri pe teren linguistic, din veacul trecut. Urmărirea 
limbilor în diferitele lor faze de desvoltare formează şi azi obiectul 
celor mai atente cercetări. Atât, că azi acest punct de vedere nu 
mai e singurul pe care ne așezăm, ci. grație Geografiei linguistice, 
preocupările noastre s'au extins şi asupra repartiției în 'spațiu, nu 
numai în timp, a unei limbi. Astfel orizontul nostru s'a lărgit şi 
problemele ce se pun linguistului nu privesc numai originile, nu 
sunt deci numai de natură paleontologică, ci şi biologică. 

Această urmărire a vieții cuvintelor şi a formelor de expri- 
mare, în necontenită luptă şi întro inextricabilă interdependenţă, 
a dat rezultate atât de remarcabile, încât, la primul congres inter- 
național al linguiştilor, ținut la Haga, în 1928, s'a hotărît să se 
facă o adresă către guvernele tuturor statelor civilizate, rugându-le 
să înceapă cât mai curând executarea Atlaselor linguistice naţio- 
nale, din care să se alcătuiască apoi Mapa mondială a limbilor 
vorbite în zilele noastre. 

La noi, lucrările pregătitoare pentru un Atlas linguistic al 
României, erau începute de mult. Cele două congrese ale filolo- 
gilor români se ocupaseră de Atlas înainte de Congresul de la 
Haga. 

In special la Muzeul Limbei Române din Cluj aceste pre- 
gătiri au fost începute chiar de la întemeierea acestei instituții, 
acum treisprezece ani. Inainte de toate trebuiau pregătiţi învăţaţi 
tineri, dându-li-se posibilitatea să-şi agonisească, în străinătate, 
alături de maieştrii acestei discipline, cunoştinţe temeinice de spe- 
cialitate. Amândoi anchetorii actuali au studiat la Paris, unul spe- 
cializându-se în fonetica experimentală, al doilea având marele 
noroc să-l prindă pe Gillisron încă în viaţă şi să întovărăşească 
în anchetele lor pe teren în diferite țări romanice pe cei ce pre- 
gătesc Atlasele linguistice ale Italiei, Elveţiei şi Catalaniei. 

Urmă apoi pregătirea chestionarului, care trebuia să cuprindă, 
pe cât era cu putință, aceleași chestiuni ca Atlasele celorlalte țări 
neolatine (căci Atlasul nostru trebuia să fie o întregire a marelui 
Atlas romanic), dar care trebuia, înainte de toate, să ţină seamă 
de împrejurările speciale de la noi. 

O simplă traducere în româneşte a chestionarului francez sau 
italian şi o imitare a metodelor adoptate în Apus mar îi dat de 

sigur rezultatele dorite. Deosebirile dialectale în Italia sunt atât de 
mari, încât un Napolitan nu se poate înţelege în dialect cu un 
Veneţian. Tot aşa se deosebesc şi în Franţa dialectele între ele şi 
față de limba literară. Acest fapt a uşurat mult sarcina ancheto- 
rilor francezi şi italieni, căci ei m'aveau decât să-şi caute subiecte 
care cunoaşte dialectul şi în acelaşi timp şi limba literară, şi să le 
pună să traducă în dialect cuvântul sau fraza rostită de anchetor 
“ în franceza sau italiana literară. 


La noi, însă, în România, deosebirile între dialecte şi a 
acestora faţă de limba literară sânt mici şi acest fel de anchetare 
nu e posibil. 


Un singur exemplu va arăta în deajuns acest lucru. Dacă 
anchetorii Atlasului românesc ar îi întrebat: cum se zice la voi 
la braţ, ar fi primit, de sigur, pe tot întinsul României, răspunsul 
braț. Intrebând însă indirect, arătând adecă partea respectivă a 
corpului fără s'o şi numească, n'au primit din niciunul din cele 
aproape 200 de puncte anchetate până acum, răspunsul braf, care 
nu se mai întrebuințează în româneşte în sensul francezului bras, 
a italianului braccio sau a germanului Arm (decât doar de cei ce 
sântem trecuți prin şcoli). Țăranul zice mână. Cuvântul braţ nu 
mai există, decât în locuţiuni ca iau copilul în brafe, un braț de 
fân, etc. Dacă deci anchetorii ar fi întrebuințat metoda directă, ca 
anchetorii din Franţa şi din Italia, întrebarea lor ar îi sugerat ră- 
spunsul braț, cuvânt existent în limbă, dar cu un înţeles cu totul 
deosebit. Harta alcătuită pe baza răspunsurilor primite ar fi dat o 
imagine cu totul falsă despre întrebuinţarea actuală a acestui cuvânt. 


In ce priveşte alegerea cuvintelor care aveau să constitue 
chestionarul, ea n'a fost uşoară. Idealul ar fi fost ca chestionarul 
să cuprindă cât mai multe cuvinte, şi acestea să fie chestionate în 
cât mai multe localități. Cum însă unu! din principiile fundamen- 
tale ale şcoalei lui Gillicron este ca acelaşi anchetor să cutreiere 
cu acelaşi chestionar toată ţara, îşi poate oricine face uşor soco- 
teala că pentru ca ancheta să fie dusă la capăt, trebue micşorat şi 
numărul chestiunilor şi rărită şi rețeaua satelor cercetate. Intr'ade- 
văr, dacă socotim numai 1 minut pentru a pune o chestiune, a 
obţine un răspuns şi a-l însemna, avem pentru un chestionar de 
2400 de întrebări 2400 de minute adecă 40 de ore de lucru sau 

patru zile de 10 ore. Dacă anchetorul vrea să viziteze 300 de 
puncte, îi trebue 1200 de zile, deci, dacă mai ţinem seamă de 
vremea petrecută cu drumurile, cu căutarea subiectului, cu facerea 
fotografiilor etc., în cazul cel mai bun patru ani de muncă ne- 
urmată. 


Spre deosebire de celelalte țări care au făcut sau fac an- 
chete pe teren, noi am imaginat o anchetă dublă, cu două che- 
stionare diferite, întrebate de doi anchetori în puncte diferite. Cu 
chestionarul „normal“, cuprinzând 2400 de chestiuni în legătură 
cu vorbe din cele mai uzuale, a plecat d-l Sever Pop, conferențiar 
la Universitatea din Cluj, oprindu-se în comune distanțate la 
30 40 Km una de alta. Voind să obţină un fel de fotografie 
instantanee a graiului uzual, d-l Pop face ancheta întreagă cu un 
singur subiect, pe care o termină în fiecare loc în 3—4 zile. In 
același timp cutreieră ţara d-l E. Petrovici, profesor suplinitor la 
Universitatea din Cluj, cu un 'chestionar „desvoltat“, cuprinzând 
aproape 6000 de chestiuni, referitoare la toate aspectele vieţii. 
Punctele vizitate sunt altele decât cele alese de d-l Pop, şi se 
găsesc la distanțe de vreo 100 de Km unul de altul. Această 
anchetă caută să pătrundă în adâncime, cercetând cuvinte mai 
puţin uzuale, termini technici cunoscuți de anumiţi oameni, fraze 
şi construcții gramaticale, chestionate de la subiecte cât mai multe, 
de diferite vârste, de sex diferit, de diferite condiţii sociale şi 
stare economică. Zece zile abia îi ajung ca să termine ancheta 
unui punct. 

In felul acesta cele două anchete se întregesc una pe alta şi 
pot fi terminate în acelaşi timp, într'un număr de ani nu prea 
mulţi. 

Precum îşi poate închipui orişicine, compunerea celor două 
chestionare ma fost lucru uşor şi s'a făcut întrun număr mare 
de şedinţe prin colaborarea celor mai mulţi membri ai Muzeului 
Limbei Române din Cluj. Greutatea nu era în a găsi un număr 
cât mai mare de cuvinte de introdus în chestionare, ci de a eli- 
mina pe cele dispensabile, 


Dar cum era să știm dinainte care anume cuvinte vor da 
rezultate interesante, din punct de vedere geografic, şi care nu? 
Spre a nu cita decât un caz: era dispensabil între cuvintele re- 

feritoare la părțile corpului, în chestionarul normal, vorba nas, 
despre care aveam tot dreptul să presupunem că e cunoscut pre- 
tutindeni şi care din punct de vedere al sunetelor sau al formelor 
gramaticale (pluralul nasuri), nu avea nimic interesant ? 

Am crezut că da, — şi ne-am înşelat, adeverindu-se încă 
odată că socoteala de acasă nu se potriveşte în târg. Din întâm- 
plare, d-l Pop a auzit, chiar la începutul anchetei, întrun sat din 
apropierea Clujului, forma nari (care este vechiul plural de la 
nară) întrebuințată în loc de nas. Această descoperire îl îndemnă 
să introducă în chestionar şi acest cuvânt; în curând se convinse,. 
că într'o regiune întinsă în nordul Ardealului nari e cuvântul cu- 
rent pentru nas, întocmai ca şi în alte regiuni romanice, bună- 
oară în Sardinia. Astfel de înlocuiri de cuvinte din cele mai uzuale. 
prin altele, sunt foarte dese şi de sigur că mulți din cei ce ascultă 
conferința de azi vor afla acum întâia oară că într'o regiune 
întinsă din Banat „focului“ i se zice lumină, iar „luminei“ vedere ; 
că tot pe acolo nu se cunoaşte cuvântul „târziu“, ci se zice 
amânat ; că pe la Cluj şi mai spre nord „zahărului“ îi zic miere; 
că pe Valea Someşului Mare „şarpelui“ îi zic gândac, iar în Ma- 
ramureș vierme; că prin Maramureş „mămăligii“ i se zice tocană, 
că în Ardealul de mijloc se zice mazăre „fasolei“, iar în Bucovina 
şi Ardealul nordic pepene „castravetelui“ etc. Prin Basarabia pă- 
rului din grădină i se zice cu cuvântul de origine rusească prăsad, 
cuvântul vechiu păr întrebuințându-se numai pentru cel sălbatic, 
în schimb părului din cap îi zic păr numai când e vorba de fe- 
mei, al bărbaţilor numindu-se chică, 

Uneori, fireşte, înlocuirea unui cuvânt prin altul e numai 
înşelătoare. Astfel, dacă în Maramureş creierilor li se zice clei, 
acest cuvânt mare nimic a face cu cleiul de lipit, ci este o va- 
riantă formală a cuvântului creier. 

Aceste câteva exemple ajung ca să ne dea o imagine su- 
mară despre noutatea materialului pe care îl va aduce Atlasul 
Linguistic al României, fără ca să pot arăta şi deducţiile, extrem 
de interesante din punct de vedere linguistic, care se pot face asu- 
pra cauzelor ce au dus la aceste înlocuiri şi asupra luptei între 
doi termeni, ce se poate surprinde mai aleş în regiunile de hotar. 

Dar hărţile graiului mai cuprind şi alte date extrem de in- 
teresante. Cuvinte vechi, de origine latină, pierdute din grai, se 

păstrează în cutare regiune sau sat dosit de munte. In jurul De- 
jului „totalitatea hainelor unui om“ se cheamă braci, substantivul 
care stă la baza verbului nostru a se îmbrăca (cuvânt de origine 
celtică, pătruns în limba latină). Cu cât e mai interesant acest 
venerabil supravieţuitor al unei vechi civilizații decât neologismul 
„garderobă“! 'Tot pe acolo se zice „șarpele să desvește“, când își 
leapădă pielea. Prin Bihor lumea se salută cu zo fe cuște — din 
latinescul deus te constet — cu păstrarea în această locuţiune ne- 
neînțeleasă azi a cuvântului deus (care de altfel s'a conservat nu- 
mai în exclamaţia zău/). Prin județul Hunedoarei se aude cuvântul 
râni, cu un sens apropiat de francezul les reins, cuvânt păstrat 
în graiul curent numai în expresia a sta într'o rână (în Moldova: 
într'o râlă), din care nu mai sântem în stare să ASE pancota sen- 
sul exact al cuvântului. 

Alteori întrebuințările unui cuvânt ne dau putinţa să-i cu- 
noaştem adevărata origine. Acesta e bunăoară cazul verbului a 
frământa. Mult timp s'a crezut că acest cuvânt vine din latinescul 
fermentare. Am arătat, cu mulți ani înainte, că sensul cuvântului 
se opune acestei etimologii, care s'ar potrivi numai dacă verbul 
românesc ar însemna a dospi. In loc de fermentare am propus 
etimologia fragmentare. Acum îmi comunică d-l Petrovici că în 
satul Piua-Petri, din regiunile dunărene, a auzit fraza: bolovanii 
de pământ trebue frământaţi cu boruna (adică grapa), exemplu 
în care s'a păstrat sensul original al acestui verb, care era cel de 
„a fărămiţi“ şi „a fragmenta“. 

La noi hărţile linguistice ne mai dau şi desluşiri, care ies 
din domeniul filologiei şi ne ajută să facem deducţii de natură 
istorică. Dacă în Şcheia bucovineană, spre deosebire de satele 
învecinate, se pronunţă lapce în loc de lapte, putem presupune că 
Şcheienii au venit din altă regiune, unde această rostire e cu- 
rentă. Aruncând o privire pe hartă, vedem că rostirea lapce se gă- 
sește în nord-estul Ardealului pe la Dej-Beclean-Zagra. Locuitorii 
din Şcheia păstrează încă tradiția că sânt veniți din Argeal, iar 
studiile d-lui I. Nistor au arătat, după documente istorice, când 
şi cu ce ocazie s'au făcut, în sec. XVIII, emigrările de Ardeleni 
în Bucovina. Deducţia linguistului coroborează deci datele 
istoricului. Ele le pot şi înlocui, când lipsesc. Hărțile linguistice 
ne vor da lămuriri preţ oase despre nenumăratele migrațiuni ale 

Românilor necăjiţi de biruri şi angarale grele, care, urmând unei 
aplecări ancestrale, au trecut de pe un versant pe celalalt al Car- 
paţilor, în tot cursul veacurilor trecute. 


Urmând exemplul autorilor Atlasului linguistic italo-elveţian, 
am dat o mare importanță şi datelor etnografice și folclorice, fă- 
când din aparatul fotografic un însoțitor constant al anchetorilor. 
Mai bine decât orice definiție lămureşte fotografia forma obiectului 
numit prin cutare cuvânt. Această cunoaştere a imaginei unui 
obiect e necesară adesea pentru clarificarea originei unui cuvânt. 
Fotografiile leagănului aninat de grindă, din atâtea părți ale Ro- 
mâniei, ilustrează bunăoară derivarea ce am dat-o pe vremuri 
acestui cuvânt de la verbul a lega. Spre deosebire de anchetorii 
Atlaselor precedente şi ca un progres față de ele, noi am introdus 
şi aparatul de filmat. Dacă un substantiv concret ce înseamnă un 
obiect poate fi ilustrat printrun instantaneu fotografic care îi arată 
forma, această fotografie nu ne desluşește asupra întrebuințării ce 
se face cu acest obiect. Funcțiunea numită de obiceiu printr'un 
verb, nu se poate reda decât printr'un film. Astfel avem fitme 
pentru a melița, a prinde un roiu, a scărmăna lâna etc. 


Dar ceeea ce va da înainte de toate Atlasul nostru, este 
imaginea statică a limbei române într'unul din cele mai impor- 
tante momente ale istoriei ei: în anii ce urmează imediat după 
Unire, când unificarea limbei, prin şcoală, administraţie, presă, ar- 
mată, mișcări de populaţie, dar mai ales prin voința colectivă, 
progresează cu paşi repezi, făcând să se piardă atâtea particula- 
rități regionale şi dialectale, vrednice de a fi conservate posteri- 
tății. Această voință colectivă se manifestă — după observaţiile 
amânduror anchetorilor — mai ales într'o consecventă înlocuire a 
cuvintelor de origine ungurească, urme ale unui trecut de tristă 
amintire, prin corespondenţele lor literare. 

A fost deci la noi, mai mult ca aiurea, timpul suprem, să 
începem anchetele linguistice, înainte de a se îi desăvârşit unifi- 
carea limbei. Această operă de colaborare cu atlasele celorlalte 
țări romanice, este, tocmai prin greutăţile ce trebue învinse, una 
din puţinele dovezi de muncă perseverentă care se face și la noi. 
In opoziţie cu atâţia tineri din generația nouă, cei doi anchetori 
s'au angajat la această lucrare grea şi de lungă durată, pe care 

lumea nu le ştie și despre care nu va povesti nici una din hăr- 
ţile ce vor ieşi curățele şi pline de noutate de sub teascurile li- 
tografice. 

Numai în treacăt fie amintite câteva din aceste greutăți. 


Cum graiul cel mai interesant se găsește mai adesea în sa- 
tele în afară de căile principale de comunicație, atingerea acestor 
puncte e foarte anevoioasă, iar odată sosiți în sat, posibilitatea de 
găsi, după o muncă intensivă de 10 până la 14 ore, un adă- 
ost şi o mâncare caldă, e foarte redusă. Şura cu fân e adesea 
referabilă odăii, în care une-ori plouă, în care mai totdeauna 
rna e frig sau fum şi vara sânt insecte. Odată culcaţi, o eva- 
are din această odaie este aproape cu neputinţă din cauza câ- 
ilor, care nu au nici un respect pentru geografia linguistică. 
Intelectualii, sărăciți din cauza crizei, nu sunt bucuroşi de 
aspeţi, autorităţile cred că sub pretextul anchetei se face un con- 
ol al activităţii lor. iar când anchetorul dă totuşi de câte un 
rednic păstrător al vechii ospitalități româneşti, preotul sau învăță- 
rul care-l primeşte cu brațele deschise, dornic de a afla noutăţi 
in lumea mare, caută să stea de vorbă la câte un pahar de vin 
i nu-l lasă să se odihnească. Şi mai grav e, că intelectualii sa- 
lor se amestecă în anchetă şi dintr”un sentiment de fals patrio- 
sm local voesc să îndrepte „greșelile“ ţăranului, găsind că acesta 
u vorbește destul de „frumos . 

Sânt şi țărani, care în fața străinului, îşi falsifică graiul, 
utând să se exprime ca pe la oraşe, să vorbească „pe politică“. 
ar experiența anchetorilor îi descopere lesne şi-i elimină. Ca şi 
telectualii satelor, şi țăranul, care se interesează în mare măsură 
e chestiile economice, ar vrea să audă pe domnul de la oraş 
rbindu-i de criză, de impozite şi de conversiune, și nu pricepe 
m de acest domn se interesează de lucruri a căror utilitate n'o 
ate înțelege şi-i pune întrebări atât de curioase. Femeile, care 
u au asemenea preocupări şi dau subiecte foarte potrivite, sânt 
obiceiu timide și ruşinoase şi nu le poți face în ruptul ca- 
lui să Stea la anchetă, când aud în grajd vaca mugind de foame 
u când copilul îi cere de mâncare. 

Dar dificultățile de învins provin şi din anumite restricții pe 
re anchetorii trebue să şi le impună. Astfel o anchetă normală . 

începută cu un individ trebue continuată până la sfârşit cu acelaşi Pa 
subiect, durând de obiceiu trei zile de câte 10-14 ore. Anche- / 
torul trebue să întrebuințeze fel de fel de trucuri ca să nu-şi obo- / 
sească subiectul, pe care o remuneraţie de 100 de lei pe zi îl 
poate hotărî să-şi lase alte lucruri, dar care nu-i deprins să stea | 
ceasuri nemișcat pe scaun. Şi atunci trebue intercalate pauze, în ; 
care se fumează câte o ţigară sau se bea un pahar de vin, în; 
care anchetorul aduce vorba de lucrurile care-l interesează pe 
țăran și, ca să-l desmorțească, se ia la întrecere în fugă prin 
grădină sau chiar, din glumă, la trântă cu el. D-l Pop îmi po- 
vestește, cum, întrun sat, a întâlnit un subiect foarte potrivit, cu 
care a început ancheta şi a dus-o repede până la chestiunea 400, 
când subiectul şi-a aprins pipa, pe care n'a mai fost chip să i-v 
scoată din gură. Atunci a trebuit să arunce tot materialul cules și 

să caute alt subiect, care nu altera sunetele din pricina pipei 
strânse între dinţi. 


Dar toate aceste dificultăți vor fi învinse de sincerul devo- 
tament pe care cei doi anchetori, conştienţi de marea utilitate a 
cercetărilor lor, îl pun spre a duce la bun sfârşit opera începută. 
De trei ani ei sânt aproape mereu pe drumuri, prin arşiță, ploaie, 
vânt şi ger, conducând singuri automobilul, care trebue scos 
uneori cu caii din noroiul basarabean, sau urcat cu lanțuri pe 
urcușurile îngheţate ale Carpaţilor. Considerându-se „mobilizați“; 
ei se scoală la 5 dimineaţa pentru ca să lucreze până seara la 
zece, repetând cu o răbdare vrednică de toată admiraţia, în fie- 
care sat aceleaşi chestiuni, în acelaşi fel, înăbuşind orice interes 
de altă natură, pentru ca să poată funcţiona cu precizia şi obiec- 
tivitatea unui aparat de înregistrare. 


Dacă nu m'aş teme că în aceste momente d-nii Sever Pop 
şi Emil Petrovici stau şi ascultă de departe cele ce le rostesc aici 
în faţa microfonului, aş găsi mai multe cuvinte de laudă pentru 
ei. Așa însă mi-e teamă că, auzind laudele mele nu cumva să 
creadă că ceea ce au făcut până acum e destul. Lucrul lor nu e 
împlinit decât de jumătate, căci pe lângă cei 70.000 de chilometri 
străbătuţi până azi, pe lângă cele 196 de puncte studiate pe toată 
întinderea provinciilor nouă — căci acestea trebuiau studiate mai 
întâiu fiind cele mai primejduite să-şi piardă graiul tradiţional — 

mai rămâne de anchetat ceealaltă jumătate din teritoriul limbei ro- 
mâneşti, Ţara veche şi ţinuturile locuite de Românii de peste 
hotare. 

Dacă nu ne va lipsi nici de aci înainte sprijinul material 
— incomparabil mai redus decât în alte țări — pe care ni l-au 
dat până acuma Academia Română, Banca Naţională, Ministerul 
de Externe şi mai ales Fundaţia culturală Regele Ferdinand, sânt 
sigur că entuziasmul, devotamentul şi dragostea cea mare pe care 
o pun cei doi anchetori vor învinge toate greutăţile şi de-aci în 
trei ani vom avea completă imaginea graiului românesc în faza 
interesantă de după Întregire, imagine ce rămâne apoi să fie 
proiectată pe hărţile graiului. 

Actualitatea lui Descartes 
de D. D. Roşca 


pes. Îl n'est aucune question plus im- 
portante ă resoudre que celle de savoir 
ce que c'est que la connaissance hu- 
maine et jusqu'oă elle s'etend.....* 
Descartes. 


Cel ce semnează rândurile de față nu și-ar fi pus poate, 
în forma indicată în titlu de mai sus, problema actualității lui 
Descartes, dacă m'ar fi constatat, cu plăcere dar şi cu oarecare 
surprindere, încercarea ce o face, mai mult sporadic decât insi- 
stent și sistematic, inițiatorul unui fecund curent de gândire filo- 
sofică în Germania zilelor noastre. Edmund Husserl, mai de- 
grabă autor al unei metode decât constructor de sistem și ani- 
mator al unor serii de cercetări filosofice făcute în Germania 
de o pleiadă întreagă de analiști subtili, numiţi fenomenologiști, 
a subliniat, atât în scrierile sale — mai ales în cea din urmă!) 
— cât și în nişte conferințe făcute odinioară la Sorbona, inte- 
resul pe care l-ar presenta pentru filosofia contimporană o în- 
toarcere inteligentă ia Descartes. 

Şi, dacă e adevărat că Nemţii au văzut în problema pusă 
de faimosul „Cogito ergo sum“ al lui Descartes sâmburele de 
unde trebuia să-și tragă seva, necesar și dialectic, toate marile 
sisteme de gândire apărute dela Descartes încoace, nu e mai 
puțin adevărat că importanța pe care o dă Husserl, și cu el tot 
curentul fenomenologist, cugetării cartesiene, presintă “un aspect 
inedit în atitudinea ce ne-am obișnuit să o constatăm la Nemţi 
când e vorba ca aceștia să judece în perspectivă istorică această 
luminoasă gândire : Husserl și fenomenologiștii nu văd în au- 
torul Discursului asupra metodei numai un precursor de geniu 
al lui Leibniz şi Kant, ci acordă atenție deosebită lui Descartes 
ca atare, lui Descartes pur și simplu. Descartes merită, crede 
Husserl, să fie considerat şi studiat pentru el însuși, și nu nu- 
mai în funcțiune de succesorii lui. 


1) E. HUSSERL, Formale und transzendentale Logik, Versuch einer 
Kritik der logischen Vernunft, 1929, pp. 2—6, 201, 204, 216 şi passim. 

Printrun anumit fel de a pune problema filosofică, prin 
atmosfera intelectuală în care sunt discutate la Descartes anu- 
mite probleme de metodă, el este extrem de actual. lată, în 
substanță, afirmația care prinde în formulă clară atitudinea gân- 
dirii germane actuale față de autorul Discursului. 

Liberare de orice premisă prealabilă, de orice presupoziție 
(Voraussetzung), fie ea de ordin metafisic, ori psihologic, sau 
științific, iată punctul de mânecare al gândirii lui Ren6 Descar- 
tes. Analiza fenomenologică (asupra căreia nu putem in ista 
în cadrele stricte ale studiului de față) întreprinsă de modernii 
gânditori ai Germaniei nu poate îi dusă cu sorți de a atinge 
rezultate cât de cât pozitive, decât pe baza aceleiași liberări, 
preconizată cu 300 de ani în urmă de marele Francez. Reducţie 
fenomenologică și universală îndoială cartesiană, iată o apro- 
piere care ar putea părea forțată dacă n'ar îi făcut-o Husserl 
însuşi. Diferenţa reală între aceste două poziţii ideologice ar îi 
în faptul că Descartes se îndoiește de caracterul obiectiv al cu- 
noașterii pentru a-l putea apoi fonda pe temelie neclintită și 
a-l justifica, pe când fenomenologia renunță în mod prealabil 
să-și pună această problemă (cartesiană prin excelență) spre a 
o putea rezolvi, implicit şi ulterior, după rezultate atinse pe un 
drum al cărui punct de mânecare se găseşte pe un pla: de 
conștiință situat oarecum subt planul de unde porneşte îndoiala 
metodică a autorului Medifaţiilor. 


PR 


Vom încerca în cele ce urmează nu numai să desprindem 
elemente de proaspătă actualitate în cugetarea părintelui filoso- 
fiei moderne, ci să arătăm cum aceste elemente sunt în același 
timp note dominante ale acestei gândiri. Cu alte cuvinte, vom 
încerca să arătăm cum Descartes e actual nu prin unele aspecte 
contingente ale cugetării sale, ci prin unele din notele domi- 
nante ale ei. 

Dar, peniru a degaja câteva caractere dominante ale spe- 
culației cartesiane — caractere prin care aceasta a deschis dru- 
muri noi în filosofia europeană — e nevoie, credem, să în- 
cercăm să desprindem mai întâi . câteva trăsături specifice at- 
mosferei intelectuale a timpului când a apărut Descartes. Cu 

alte cuvinte, înainte de a răspunde la întrebarea: ce aport nou 
și durabil, durabil până azi, aduce autorul Discursului asupra 
metodei în cugetarea secolului care i-a dat naștere, șin cuge- 
tarea tuturor vremurilor, este necesar să răspundem la între- 
barea : Care e momentul istoric când apare geniul filosofic ce 
va înmulți ca nimeni altul comoara noastră ideologică cu idei 
constructive ? 

S'ar părea deci că problema noastră ar fi următoarea: să 
schițăm mai întâi un tablou sumar al antecedențelor cartesia- 
nismului, să arătăm apoi cum se ratașează el acestor antece- 
denţe. Căci e clar că, în teză generală, o doctrină oarecare nu 
poate îi pe deplin înțeleasă decât în funcțiune de cele cari au 
precedat-o. Kant datorește mult lui Hume și lui Rousseau ; Hegel 
antecesorilor : Kant, Fichte, Schelling, Platon, Aristot. luclinăm 
azi foarte puţin a admite inovaţii și începuturi absolute, aceasta 
nu numai în filosofie, ci în orice ordine de fapte și idei. 

Cu toate acestea, când e vorba de Descartes acest truism 
se desminte în modul cei mai convingător. Căci este fapt cu- 
noscut că studiul predecesorilor filosofi ai lui Descartes nu 
avansează prea mult, nu avansează aproape deloc, înțelegerea 
concretă a cugetării cartesiane.!) 

Acei istorici ai filosofiei cari au căutat predecesori direcți 
ai lui Descartes, sau schițări mai mult sau mai puţin explica- 
tive ale sistemului cartesian, le-au căutat în primul rând la cu- 
getătorii Renaşterii, în al doilea rând la Scolastici. (Descartes 
însuşi ne spune că cunoaşte pe Telesio, pe Campanelia, pe 
Giordano Bruno; iar dintre cei vechi pe Platon, pe Aristot și 
pe Epicur. Pretinde însă că n'a învățat nimic dela ei. Singura 
influință pe care o recunoaşte în termeni expliciți este aceea a 
lui Kepler.?) 

Renaşterea a produs cugetători cari, prin problemele ce 
le-au pus, dar mai ales prin felul cum le-au pus, și prin prin- 
cipiile din cari s'au inspirat au rupt radical cu spiritul și tra- 
diția scolastică; cugetători cari, înainte de Bacon, începură să 
simtă sterilitatea științei deductive, singură acceptată de Sco- 


1) Cf. O. Hamelin. Le systeme de Descartes, passim, Paris, Alcan. 
2) Cî. O scrisoare către Mersenue, p. 388, t. Îl. al ediției Ch. Adam 
și P. Tannery, 

lastică, şi întrezăriră orizonturile largi şi roditoare pe care le 
putea — și avea — să le deschidă știința experimentală (Lio- 
nardo da Vinci). Dar, spre deosebire de dualismul radical al lui 
Descartes, gândirea filosofilor Renașterii, în trăsăturile ei ge- 
nerale și profunde, a fost panteistă: cea a cardinalului Nico- 
laus Cusanus, ca și cea a lui Giordano Bruno, cea a lui Te- 
lesio, ca și cea a lui Campanella. Panteistă, această filosofie a 
Renașterii confunda continuu — să nu se atribuie cuvântului 
„confunda“ sens pejorativ — două noțiuni și realități pe cari 
Descartes a ţinut să le distingă cu cea mai meticuloasă atenție 
și în chipul cel mai complect. Este vorba de distincţia pe care 
autorul Meditaţiilor a făcut-o între gândire (res cogitans, pensee) 
şi ceea ce nu e gândire, ceea ce e întindere (res extensa, €tendue), 
distincție ce imprimă pecete proprie și caracter dominant siste- 
mului cartesian; distincție care, elaborată aşa cum a fost, sa 
arătat încărcată de consecințe importante pentru intreaga evo- 
luție ulterioară a filosofiei apusene. 

Tot astfel şi în ce privește teoriile științifice la cari au 
recurs majoritatea spiritelor cugetătoare ale Renașterii. Fizica lor 
era vifalistă şi calitativă, ea era mai mult metafizică decât știință 
propriu zisă. (Telesio, de pildă, asemenea unor pitagoricieni din 
Antichitate, explică toate fenomenele fizice cu ajutorul a două 
principii : caldul şi frigul). Descartes respinge nu se poate mai 
hotărît această fizică, moştenire dela Aristot. 

Şi-apoi Renașterea, ca și Bacon de altiel, nu şi-a pus pro- 
bleme referitoare la condiţiile înseși ale științei și la valoarea 
ei, nici ma căutat să-i găsească acesteia baze solide în princi- 
piile constitutive ale inteligenţei înseși. Probleme pe cari și le-a 
pus Descartes cu stăruință, probleme centrale în speculația ace- 
stuia și devenite, prin el, primordiale în filosofia modernă. 

lar, în ceea ce privește articulația sistematică pe care Descar- 
tes a dat-o reflexiei sale filosofice, am căta înzadar exemplul 
inspirator al unei astiel de ordonări la cugetătorii Penașterii.. 
Ceea ce îi caracterisează pe aceștia nu este rigoarea deducțiilor 
şi nici drdinea logică a înlănțuirii ideilor lor, oricât de profunde 
și de geniale ar îi adesea aceste concepţii. Filosofii Renașterii 
sunt mai degrabă niște intuitivi, decât nişte analiști meticuloși. 
Inteligența lor procedează mai des prin sărituri bruște, decât. 

prin raționamente desfășurate cu implacabilă rigoare logică. Ima- 
ginația lor filosofică cedează mai bucuros impulsului sentimental 
al momentului, decât motivelor imanente și imperioase ale pre- 
miselor logice dela care le-a pornit reflexia. Inversaţi fiecare din 
aceste judecăți, și aplicaţi-le cu dreptate deplină lui Descartes! 
Pentru a găsi o construcție doctrinară care ar aduce, ca 
logică construcţie, cu cea elaborată de autorul Discursului asu- 
pra metodei, trebue să ne ducem în Evul-Mediu, lu Scolastici. 
Şi este foarte probabil că filosofia scolastică, pe care Descartes 
a învăţat s'o cunoască bine în școala dela La Flăche, a fost cea 
care l-a ajutat -în modul cel mai efectiv la găsirea formei logice 
a doctrinei sale. De altfel, părintele filosofiei moderne a apreciat 
în vorbe destul de elogioase importanţa ce-a avut-o pentru for- 
marea spiritului său filosofic și științific învățătura câștigată în 
orășelul La Flăche, deși n'a aprobat conținutul doctrinelor pre- 
date în acel colegiu condus de Jesuiţi: „Deși nu e părerea mea 
că tot ce învaţă filosofia e cuvânt de Evanghelie, scrie Descartes 
în anul apariţiei Meditațiilor (1641), totuşi, dat fiind faptul că 
filosofia e cheea celorlalte științe, cred că e foarte util să fie 
învăţat cursul întreg de filosofie așa cum este propus în școlile 
Jesuiţilor; aceasta, înainte de a întreprinde să-ți ridici spiritul 
deasupra pendanteriei și să devii savant adevărat. Şi trebue să 
aduc onoare maeștrilor mei, recunoscând că nu e loc pe lume 
unde filosofia să fie propusă mai bine ca la La Fleche“.!) 


* 
* * 


Dar, dacă predecesorilor săi filosofici Descartes nu le da- 
torește decât foarte puţin, el datorește ceva mai mult precurso- 
rilor săi oameni de știință. Aceasta atât de direct, întrucât a 
făcut, din unele idei şi descoperiri ale acestora, pietre impor- 


1) Inainte cu patru ani (1637), vorbind despre școala dela La Flăche, o 
numește „una din cele mai celebre şcoli din Europa.“ (Discours, &d. Brochard, 
p. 21. — Toate textele din Discours sunt citate după această ediţie). 

2) intr'o scrisoare către Mersenne, Descartes recunoaște că ideea ro- 
tației pământului, susținută de Galilei, este fundamentul filosofiei lui (filo- 
sofiei despre Natură.) „Si le mouvement de la terre est faux, tous les fon- 
dements de ma philosophie le sont aussi, car il se d&montre par eux âvi- 
demment ; et il est teilement lic avec toutes les parties de montraite, que je 
ne l'en saurais detacher sans rendre tout le reste defectueux“. 

tante ale edificiului filolosofic pe care l-a construit,?) cât și in- 
direct, întrucât aceste idei și descoperiri, lărgind orizontul gân- 
dirii omenești şi aducând o nouă imagine despre univers, schimbă 
spiritul vremii în fundamentul lui, și înlătură, ca sterile, o mul- 
țime de probleme frământate fără rezultat, timp de secole, de 
Scolastică. Prin problemele pe cari și le pune, prin felul cum 
le pune și prin direcţia în care le caută soluţiile, Descartes se 
relevează fiu credincios al secolului său. 

Să reținem acest fapt important: creatorul geometriei ana- 
litice sufere puţine influințe personale (nominale), sufere însă o 
mare infiuință anonimă: pe aceea a spiritului general, a atmo- 
sferii dominante a secolului în care a trăit şi a gândit. Este o 
anumită atitudine spirituală în fața naturii și a vieţii, pe care o găsim, 
în grad mai mare sau mai mic, la toate capetele gânditoare — filosofi 
și oameni de știință — ale secolului, și pe care Rene Descartes 
o adoptă oridecâteori lumea exterioară, sau propria lui lume su- 
fletească, îl ispiteşte cu vre-o întrebare. 

Prin ce se caracterisează această atitudine ? 

Vom răspunde mai bine la întrebare caracterizând, din 
punctul care ne interesează : 1) Renașterea, ca pe aceea care a 
creat această atitudine și 2) Ştiinţa, care se constitue tocmai 
graţie acestei atitudini, și se desvoltă prin şi în urma desco- 
peririlor lui Copernic, Kepler și Galilei, pentru ca să nu-i amin- 
tesc decât pe cei mari de tot. 

Sub aspectul ce ne interesează aici, ce caracterizează Re- 
nașterea ? E opoziția, bogată în urmări, față de principiile con- 
stitutive și conducătoare ale concepţiei scolastice (medievale) 
despre lume șI viaţă. 

Cugetarea scolastică era teologică. Filosofia este subor- 
donată teologiei. Principiul autorităţii interzicea cercetarea liberă 
a fenomenelor naturii, atât a fenomenelor naturii fizice, cât și a 
fenomenului naturii spirituale. In cele profane, autoritatea era 
Aristot. Aristot, așa cum îl vedea Biserica. In cele spirituale, 
autoritatea era dogma Bisericii. Orice deviaţie dela Aristot sau 
dela dogntă era considerată ca erezie. Liberul examen al pro- 
blemelor era deci lucru interzis. 

Renașterea rupe toate aceste bariere. Toţi filosofii Rena- 
șterii, fără excepţie, manifestă o mare însuflețire pentru natură, 

o mare încredere în ea și ambiția de a realiza o concepție a 
existenței care să justifice dreptul spiritului la liberul examen 
la libertate absolută, cu alte cuvinte. Renașterea fondează această 
concepţie nouă a naturii, a vieţii, a omului, și-o exprimă în tră- 
săturile ei generale. Evoluţia ulterioară a filosofiei a dovedit 
apoi că această schiță a Renașterii conținea o cantitate de pro- 
bleme și de idei suficientă pentru investigația și cugetarea mai 
multor secole. 

Principiul liberuiui examen odată proclamat, experienţa 
omenească își vede orizontul cercetărilor sale lărgit la infinit. 
Chinuit de indigența materiei asupra căreia trebuia să speculeze 
în Evul-Mediu, spiritul omenesc se vede dintr'odată stăpân vir- 
tual pe un câmp de fapte ale cărui frontiere se confundă cu 
înseși limitele cunoașterii. O nouă imagine a universului și o 
nouă concepţie a legilor lui devine posibilă și necesară. Siste- 
mul de interpretare a naturii făurit de Aristot, și sistemul astro- 
nomic (geocentric) construit de Ptolomeu, sisteme cari se plasau 
pe punctul de vedere al percepţiei simţurilor, sunt înlocuite de 
sistemul eliocentric al lui Copernic și Kepler, sistem care nu 
mai ține seamă de percepţie. (Intradevăr, experiența simțurilor 
ne arată că pământul stă locului, și soarele și stelele etc. se 
învârtesc în iurul lui). Sistemul lui Copernic trezi îndoială față 
de cunoașterea pe care ne-o pot da simțurile, omenimea se vede 
nevoită să accepte distincția, fundamentală în filosofie, că poate 
să existe diferență radicală între realitatea așa cum o percepem 
prin simțuri și cea — poate singura adevărată — pe care o 
concepem cu spiritul. 

Acest gând se desprinde însă și mai conştient și mai clar 
din scrierile lui Galilei. Galilei formulează principial ideea că, 
în cercetarea exactă, trebue să facem abstracție de tot ce nu 
poate îi explicat prin formă, mărime și mişcare în mod pertect 
lucid ; ideea că, diferenţele calitative pe cari le atribuim lucru- 
rilor, ca diferenţa între cald și rece, roșu sau alb, dulce sau 
amar etc., nu pot îi atribuite lucrurilor înșeși, ci sunt diferențe; 
subiective ce-și au sediul în corpul sensitiv (nel corpo sensitivo) 
adecă în corpul nostru. Singurele calități pe cari trebue să le 
atribuim în mod necesar lucrurilor sunt forma, mărimea și mi- 
șcarea. 

Pe de altă parte, Galilei, dând legii căderii corpurilor o 
expresie numerică, face descoperirea cea mai fecundă a sa, căci 
ea fondă mecanica și fizica modernă, oferind un model de apli- 
care a matematicei (adecă a numărului și a măsurei) la înțe- 
legerea fenomenelor naturale. 

Să amintim aici că deja genialul Lionardo da Vinci nota 
cu o sută de ani mai înainte că, fără aplicarea matematicilor, 
cunoștințele noastre nu pot câștiga o certitudine complectă. Dar, 
dat fiind că aceste idei, ca multe alte idei ale lui Vinci, au ră- 
mas îngropate până bine de curând, nu poate fi vorba aici de 
el ca de un precursor al lui Descartes. 

Dar chiar și ideile în materie științifică pe cari autorul 
splendidului 7raite€ du monde ou de la lumiere le-a întâlnit la 
alţii, primesc în speculația cartesiană altă resonanță ideologică 
și, în consecinţă, și altă valoare logică, dată fiind perspectiva 
filosofică din care Descartes a privit rezultatele și metodele 
științei positive. Descartes filosoful caută totdeauna să înțeleagă 
și să explice necesitatea a ceea ce a învățat sau a descoperit 
Descartes omul de ştiinţă, — legând aceste rezultate și desco- 
periri științifice de exigenţele fundamentale ale - inteligenţei ca 
atare, deducându-le din acestea. Această nevoie de a pricepe 
filosofic achiziţiile științei și de a privi în general ştiinţa sub 
aspect filosofic, face din autorul Discursului asupra metodei un 
creator, creator în sensul de: „mai mult decât continuator“ al 
predecesorilor săi. 

Nu i-a trebuit mult, scrie fiziologul englez Huxley, și în- 
trecu pe marii săi contimporani Galilei și Harvey, inițiatorii 
acestei mișcări Științifice ; și, prin îndrăzneala cugetării sale spe- 
culative, el prevăzu concluziile pe cari numai cercetările mai 
multor generaţii de scrutători le-au putut stabili pe baze solide. 

„Descartes văzu că descoperirile lui Galilei însemnau că 
legile mecanice guvernează până și punctele cele mai îndepăr- 
tate ale universului, iar cele descoperite de Harvey îl făcură să 
înțeleagă că aceleaşi legi prezidează operaţiunile realităţii celei 
mai apropiate de noi, adecă propria noastră structură corporală. 
Din acest centru,... printrun elan puternic, propriu geniului, el 
încearcă să reducă toate fenomenele universului la materie şi 

mişcare, sau la forțe cari acționează coniorm unor legi deter- 
minate“.!) 


Ri 
* * 


lată tot atâtea puncte în cari cel dintâi mare filosof mo- 
dern a fost instruit și preparat de predecesorii şi contimporanii 
săi, și iată tot atâtea fapte şi idei ce-au marcat ca semn original 
spiritul secolului în care a trăit Descartes. 

Acestea sunt antecedențele cari, dacă nu explică apariţia 
acestui mare spirit, ne ajută să-l situăm, din punctul de vedere 
al istoriei ideilor, în cadrul atmostferii ştiinţifice şi filosofice a 
timpului său. 


IL. 


Să încercăm acum să degajem, în mare, câteva caractere 
dominante ale filosofiei cartesiene ; să subliniem aportul nou pe 
care autorul Principiilor filosofice îl aduce în evoluția gândirii 
secolului său, și să reținem ceea ce el aduce durabil în cugetarea 
modernă în general. 


* 
%* * 


Experiența îmbogățită, cunoaşterea lărgită despre care am 
vorbit mai sus, au făcut să se ivească trebuința imperioasă de-a 
o ordona și de-a o sistemiza, de a reduce mormanul de fapte 
și de idei parţiale la câteva puncte de vedere nete și clare, la 
câteva idei fundamentale din cari să se poată deduce faptele și 
concepțiile de amănunt, și să poată fi astfel explicate. Cu alte 
cuvinte, această experiență îmbogăţită enorm față cu ceea ce 
putea fi ea atâta timp cât cercetarea trebuia să se supună prin- 
cipiului autorităţii, face să se ivească trebuința de a formula în 
plină cunoaștere de cauză, adecă în formă logică și sistematică, 
ceea ce n'a fost mai înainte decât visiune mai mult sau mai pu- 
ţin clară, sau lege formulată cu rigoare ştiinţifică, dar lege 
parţială. 

Descartes a fost acela care, cel dintâi, cu un curaj și un 
elan egalate numai de geniul său, și-a luat singur această mare 
şi dificilă sarcină. Să adăugăm că, pentru a găsi condiţii favo- 


1) Huxley, Les Sciences Naturelles et les problămes qielles font sur- 
gir, XIV. — (Citat la Brochard, op. cit, p. 115). 

rabile ducerii la capăt a sarcinei pe care şi-a asumat-o, Descar- 
tes se stabilește, cu un instinct foarte sigur, în Olanda, țara 
unde, pe vremea lui, individul se bucura de cea mai mare li- 
bertate ; în ţara unde, nu peste mult, va apărea cel mai îndrăs- 
neț și, în acest sens, cel mai filosof dintre filosofii secolului al 
XVIl-iea: Spinoza. 

%* ii %* 

Cum se pune problema filosofiei la Descartes? Se pune 
în spiritul și modul cel mai modern. Acest spirit modern constă 
în ordinea în care sunt tratate și înlănțuite, și'n importanța mai 
mult sau mai puțin mare pe care o au, în locul pe care-l ocupă, 
diversele probleme. 

Și anume, înainte de a proceda la opera de ordonare, de 
sistematizare a enormului material pe care Descartes este stăpân 
în chipul cel mai efectiv, la îmbogățirea căruia a contribuit și 
el ca un mare, foarte mare, om de știință, ca-e a fost, Descar- 
tes examinează principiile constitutive ale științei înseși, exa- 
minează, cu alte cuvinte, însași valoarea instrumentului cu aju- 
torul căruia va întreprinde opera de unificare și organizare a 
cunoştinţelor secolului său. 

In ce constă cunoașterea? Ce pot să cunosc, și cari sunt 
condiţiile universal și obiectiv valabile ale cunoașterii ? lată pro- 
blema care va trebui deslegată mai întâi. 

„Nu voiu spune nimic despre filosofie, scrie Descartes în 
1637, constat numai că, ea a fost cultivată de cele mai excelente 
spirite cari au existat de câteva secole încoace; și, cu toate 
astea, nu vom găsi în corpul ei de doctrină încă nimic asupra 
a ceea ce să nu fie discuţie și, prin urmare, nimic ce să nu fie 
îndoielnic“. lar, câteva pagini mai încolo, ne spune că şi-a dat 
seama, fiind încă colegian la La Flă&che, că cu greu ne-am putea 
închipui ceva atât de straniu și de neverosimil încât să nu fi 
fost susținut de vre-un filosof oarecare. 

Tut astiel stau lucrurile și în ce priveşte celelalte științe 
cari, toate, își iau principiile fundamentale din filosofie: „Apoi, 
cât privește pe celelalte științe, cu atât mai mult cu cât ele își 
împrumută principiile dela filosofie, am crezut că nu s'a putut 
construi nimic solid pe temelii atât de slabe“.1) 


1) Discours de la methode, p. 24 şi 30. 

lată de ce crede autorul tratatului întitulat Regule pentru 
îndrumarea spiritului că nu e lucru mai absurd decât să discuţi 
cu îndrăsneală despre misterele naturii, fără să fi cercetat un 
singur moment dacă mintea omenească poate pătrunde până la 
ele. Drept ce „nu există chestiune mai importantă de rezolvit 
ca aceea de a şti ce este cunoșterea omenească şi până unde 
se întinde ea.“ 

E acest fel de a pune problema filosofică unul pe care îl 
vom găsi, în substanță, la Kant, şi la toți urmașii acestuia din 
a doua jumătate a secolului al XIX-lea. Dar Locke însuși și, 
prin el, urmașii lui Englezi, recunoscuse că planul de a între- 
prinde o analiză a inteligenței este de inspirație cartesiană. 

Ca un modern între moderni, Descartes, înainte de a pur- 
cede la construcție, întreprinde o ascuţită și fecundă operă de 
analiză. Şi această operă de analiză n'a întreprins-o numai în 
ce priveşte condițiile cunoașterii, ci a făcut-o şi în ce privește 
materia însași a acestei cunoașteri. Această din urmă operă a 
făcut-o Descartes ca savant. Ţinem să nu lăsăm neremarcat 
acest fapt, pentru motivul că originalitatea filosofică și cea știin- 
țifică se condiționează la el reciproc, şi ar fi foarte greu de lă- 
murit dacă, în ultima analiză, filosofia lui Descartes i-a fost su- 
gerată de fizica lui, sau dacă această din urmă nu-este decât 
o aplicare a metafizicei lui în lumea concretului spațio-temporal. 

Intre meritele lui Descartes ca om de știință amintim pe 
cele mai mari : el este creatorul geometriei analitice și al îizicei 
mecaniste. E adevărat că principiul directiv al acesteia din urmă 
se găsește implicat în teoriile lui Galilei. Dar, prin generalitatea 
pe care i-o dă Descartes făcând din el dogmă științifică valabilă 
până și în studiul pasiunilor!), el devine fundamentul explicit 
al fizicei moderne, fizică ce are ca obiect să explice 1oate îfe- 
nomenele naturii cu ajutorul noţiunilor de mărime, figură și 
mișcare. 

Geometria analitică și fizica mecanistă au fost la Descartes 
realizări ale ideii cu totul filosofice de: „matematică univer- 
sală“. „Imi plăceau mai ales matematicele, scrie el în Discurs, 
din cauza certitudinei și evidenţei raționamentelor lor; dar nu 


1) Traite des Passions are ca principiu directiv concepția mecanistă a 
fenomenelor vitale. 

observasem încă adevăratul lor uz ; și, crezând că ele nu ser- 
veau decât artelor mecanice, mă mira faptui că, deşi temeliile 
or erau atât de solide și de sigure, nu s'a construit pe ele ni- 
mic superior.“!) 

Singure cunoștințele matematice sunt însoțite de certitudine , 
absolută, crede părintele filosofiei moderne. Idealul cunoașterii 
ar îi deci de-a ajunge și în alte domenii la achiziţii atât de 
sigure ca în domeniul matematicilor. 

De unde această certitudine a matematicelor? 

Ea provine din faptul că, aceste științe se rataşază, prin 
perspectiva din care privesc lucrurile, exigențelor imanente și 
fundamentale ale inteligenței noastre.... 

Acest răspuns la o întrebare pe care nu și-o putea pune 
decât un cap filosofic, îl conduce pe Descartes la conceperea 
ideii geometriei analitice și îizicei mecaniste. Pentru a atinge în 
fizică cunoștințe asemănătoare celor matematice, calitățile sensi- 
bile ale corpurilor trebue reduse la determinaţii geometrice, la 
proprietăți de ale întinderii, la cantitate. Cunoaşterea va realiza 
un progres şi mai mare, când aceste proprietăți ale întinderii 
vor fi disolvate la rândul lor în noțiuni şi mai abstracte de ale 
cantităţii, adecă în număr, în concept algebric. 

Să mai amintim că Descartes vorbea despre greutatea ae- 
rului pe vremea când Pascal nu era decât un copil, și pe când 
Galilei considera oroarea de vid a naturii (horror vacui) ca pe 
o dogmă intangibilă. Descartes a descoperit circulația sângelui 
independent de Harvey, și legea căderii corpurilor, independent 
de Galiliei. El este, mai departe, cel care a văzut, cel dintâi, po- 
Sibilitatea de a explica fenomenele optice cu ajutorul unei teorii 
ondulatorii a luminei. Dar, a număra toate inspiraţiile pe cari 
Știința le-a scos din opera acestui mare geniu, ar însemna să 
refacem istoria evoluţiei ştiinţei secolelor cari au urmat.... ŞI, 
poate acest isvor ma secat încă. Un fizician din zilele noastre 
ar ști eventual găsi, parcurgând principiile filosofiei, numeroase 
subiecte de meditație utilă. 

Căci“ este incontestabil că, în principiul ei de inspirație, 
Știința noastră modernă, ştiinţa positivă, este mecanistă, și că 





1) Discours, p. 23. 

Descartes a fost cel care a fondat-o pe această temelie, reducând 
tot ce nu e spirit la întindere. lată de ce ideile mari, ideile 
constructive ale lui în materie științifică, arată până azi o con- 
formitate uimitoare cu ideile conducătoare ale ştiinţei zilelor 
noastre. Fapt ce l-a făcut pe Huxley să scrie despre concepţia 
care stă la baza operei Tratat despre om: „Această frumoasă 
concepție fusese indicată în Discursul asupra metodei. El o de- 
svoltă cu mai multă amploare în Principii și în Tratatul despre 
om. Pentru a o pune în valoare, el mobiliză puterea extraor- 
dinară a inteligenței sale și isbuti, în acest din urmă tratat, să 
elaboreze acea interpretare pur mecanică a fenomenelor vitale 
pe care fiziologia modernă se strădueşte să o confirme.“ 

După ce citează câteva pasagii cartesiane importante, Hux- 
ley continuă astfel : „Spiritul acestor pasagii este exact acela 
care animează fiziologia cea mai înaintată a zilelor noastre. 
Pentru a le face să coincidă ca formă cu fiziologia actuală, e 
suficient să reprezentăm amănuntele muncii săvârșite de maşina 
animală în limbagiul modern și cu ajutorul concepţiilor mo- 
derne.“!) 


(Va urma) 


1) Huxley, op. cif., loc. cut. 

Protopopul Eustatie Grid. 
Candid C. Muşlea. 


Măreţul locaş de închinare din $cheii-Brașovului, biserica 
cunoscută azi sub numele „Sf. Nicolae“, dar care, la început, a 
avut ca hram Adormirea Maicii Domnului, s'a remarcat, curând 
după ce a fost ridicată, printr'un rol precumpănitor, atât față de 
celelalte biserici din Țara Bârsei, a căror conducătoare și ocro- 
titoare a fost și este şi azi, cât și în luptele, pe cari Românii 
brașoveni le-au purtat timp îndelungat cu magistratul (Sfatul) 
orașului, pentru emanciparea lor de sub jugul acestuia, atât din 
punct de vedere politic, cât și bisericesc. 

Dacă în vremuri atât de grele această biserică, căreia Mi- 
tropolitul Şaguna îi da totdeauna calificativul de „mare“, iar d-l 
N. lorga „mare, bogată și vestită“,!) a început și a putut duce 
de multe ori la bun sfârşit astfel de lupte, e a se mulțumi atât 
faptului că se ştia sub protecția domnilor români, cu al căror 
ajutor a fost ridicată și al căror sprijin l-a avut totdeauna, cât 
Și conducătorilor ei, protopopilor şi preoţilor, cari, cei mai mulți, 
au fost oameni învăţaţi și luptători îndâriiți, remarcați nu nu- 
mai de Români, ci și de Sașii conlocuitori. 

Cel dintâiu preot, despre care se face amintire în cronici 
că a slujit la altarul ei, când era încă de lemn, la 1484,) a fost 
Pătru cel bătrân, iar primul protopop: Voicul, despre care nu 
se știu multe. Al doilea protopop, lane, a fost un om „în- 
„ văţat“ și scriitor la cetate. Mai însemnat a fost însă al 3-lea, 
protopopul Miha, fiul popii Dobre, care, întorcându-se din țara 
sârbească dela învățătură, în 1576, şi neavând loc aici, a slujit un 
an și câteva săptămâni la Şcheii din Râjnov, apoi, readus la 
Braşov, la 1591, a ajuns protopop, după moartea lui lane. 

Când, la 1599, Mihai Viteazul a ars satele din jurul Bra- 
Șovului, județul orașului a luat cu sine pe prot. Miha „de au 
făcut pace și legătură cu Voivodul“. Acest protopop a fost tri- 


+ 





1) N. Iorga, Braşovul şi Românii, pg. 311. 
2) Biserica datează însă cel puțin din a. 1399. — loan Prișcu, „Ţara 
Bârsei“ a. III. No. 4. 

mis în 1603 cu solie la Radu Voivod în Muntenia!) iar în 1604, 
la Şerban Voivod, „şi l-au adus pe Măria Sa pe credinţă aici 
la cetatea Brașovului“. Om învăţat şi înțelept, împreună cu prot. 
Iane, a ajutat pe diaconul Coresi la traducerea și tipărirea căr- 
ţilor acestuia. Sub ei se ridică tinda bisericii de cătră Petru 
Cercel Voivod, iar cu ajutorul cerut de Miha lui Aron Voivod, 
biserica e terminată la 1597, în care an se clădește și şcoala 
cea nouă, azi casa de alături a eclisierului. 

După o viață bogată în fapte mari și frumoase, Miha se 
pristăveşte „trecând la repaosul cel de sus, când au umbiat 
cursul anilor 1605, lulie 25, mai nainte de răsăritul soarelui, şi 
Sau îngropat cu cinste în sf. beserecă“.2). 

De altcum, aproape toți protopopii acestui sfânt lăcaș au 
fost oameni învăţaţi, cu frica lui Dzeu, buni Români și pricepuţi 
organizatori şi administratori. 

Nu ne oprim de astădată la protop. Radu Tempea, care a | 
îndrăsnit să le spună Sașilor că war îi bucuros să-şi plece 
capul la poalele lor pentru cari vorbe semețe „au rămas prins 
aici în Tinda Sfatului (orașului) păn la Oct. 242), (3 luni și mai 
bine !) ci trecem la colaboratorul lui, la Eustaţie Grid, sau 
Statie Vasilievici Grid, care mai târziu i-a urmat în scaunul pro- 
topopesc, şi a continuat împreună cu temutul căpitan Ilie Birt, 
fupta începută de antecesorul său. 

| 


Pe tatăl lui E. Grid, Văsiit), originar din satul Grid, de 
lângă Făgăraș, îl aflăm preot pe la a. 1686, iar în 1699, pris- 
tăvindu-se protop. Siicu, a rămas în locul lui, al 13-lea în şirul 
marilor protopopi. Vâăsii s'a pristăvit în a. 1717, Ghbenarie 10, / 
„seara la 10 ceasuri, şi în locul lui a ajuns popa Florea Băran, îi 
sub care încep lupte urite între Românii braşoveni, deoarece 
Jipa, fiul lui Văsii Grid, „fiind el de mai nainte jurat uniei“, 

„pus ispravnic eparhiei Aromsechiului“ de Vlădica Atanasie, pri- 
mește și el numirea de protopop, însă dela uniţi, și astfel avem 
primadată 2 protopopi în acelaş timp la Brașov. Jipa însă nu 


1) N. Iorga: Socotelile Braşovului, pag. 8. 

2) St. Stinghe: Ist. Bis. Şcheilor Brașovului, pg. 5. 

3) Op. cit. pg. 141—142. 

4) Avea vii în Țara Rom. cu fratele său loan (St. Meteș, Relaţii comer- 
ciale, n. pg. 10). 


OBCU CLUJ 


— 137 — 


peste mult a trebuit să lase protopopia, urgisit şi „afurisit, el și 
casa lui, și cei ce vor intra în ea“, ceeace nu odată a aruncat 
o umbră urîtă şi asupra fratelui său Statie. 

Pe tânărul Eustatie îl întâlnim mai întâiu în cronicile 
noastre ca dascăl, în a. 1721 și în acelaș an, fiind ales preot, 
la 6 Septemvrie!) face legătura de credință, în care, între 
altele, spune: „Adică eu Statie, dascal sin protopop Vasile 
Grid ot Braşov, dat-am credincioasă scrisoarea mea aceasta, ca 
să fie de mare credință la mâna sfinţiilor sale preoților... şi a 
dumnealor tuturor juraților sfintei biseareci a Brașovului și la 
toți orășanii de obşte, dela mic până la mare, precum să știe” 
că.... dumnealor m'au poftit pe mine ca să fiu preot în locul 
celui pristăvit preot. (Petcu, care a slujit ciumaţii- N. aut.). Deci eu 
având un frate anume Jipa, care s'au deslipit de legea și bisea- 
reca a noastră a răsăritului, și s'au iipit la alte lucruri streine, 
ce nu le primeaşte biseareca noastră, pentru acest îrate al meu, 
socotind sf. preoții şi toți orăşanii, ca nu cumva unindu-mă cu 
el, să fac vre-o păgubire sf. case, sau orășanilor vro pacoste, 
sau vrun zădaf, chematu-m'au cinstitul săbor nainte și mi le-au 
dat toate nainte, câte mai jos se vor scrie. Anume întrebându-mă 
dumnealor: putea-le-voiu ţinea, ca să fie și de mine bine, și ca 
să slujesc cu dreptate lui Dumnezău și creștinilor? Eu m'am 
făgăduit cu toată inima şi cu tot sufletul meu cumcă mă 
voiu ținea de cele ce place lui Dumnezău și voiu sluji 
creștinilor cu dreptate, și cu jurământ, pe si. prestol şi si. 
evanghelie, mă jur înaintea înfricoșatului Dumnezău, cum că 
aceste ponturi, ce scriu mai jos, care de dumnealor mi s'au dat 
înainte, să le ţiu“. El mai spune la punct 2: „De frate-meu Jipa 
cu tot să fiu lipsit, în nici un lucru sau amestecătură să nu 
mă amestec cu el, ori cât de mic, și nici o vorbă sau taină a 
preoţilor, sau a orășanilor, sau a sf. case, să nu spui lui, nici 
în judecăţi, sau la niscare scrisori, sau iscălituri să nu dau în 
mâna lui, însă de dânsul cu tot să mă păzesc, și să mă de- 
părtez, ca de foc, ştiindu-l pe el de tot strein de bisearecă și 
de legea poastră“. 





1) In seria preoților dela Sf. Nicolae, publicată de Dr. Vas. Pop, îl 
aflăm ca preot abia la 1724, sub numele de Evsthatius ]. filius Basilii VI. 
Grid (1. Muşiea, Viaţa și opera doctorului Vas. Pop, pg. 155). 

La punct 3 se obligă a îi ascultător de preoții cei mai bă- 
trâni. și să le fie tai mic și plecat. In al 4-lea se obligă să fie 
preot pe treaba ciumaţilor, iar în cel din urmă se leagă să se 
ferească „si de alte lucruri proaste, de bețe de sumăţie, numai 
să fiu preot smerit şi blând“.....]) 

Chizaşi la acest zapis i-au fost nașu-său, Dumitru Nan, şi 
unchiu-său Sava Marcea, El se termină cu cuvintele: „lară de 
m'aș întoarce la niscare lucruri slabe de nimic, şi de aș călca 
aceaste legături, care mam legat de bună voia mea,... sau de 
m'aș uniia cu frate-meu Jipa, ori la ce lucru, sau de maș muta 
în altă : nire streină, care nu priimeaște biseareca răsăritului, 
de tot să fiu lipsit de sf. bisearecă și de toţi orăşanii, și să 
maib credință la nici o judecată“. ?) 


Numai după aceea e sfințit la București, în Valahia tur- 
cească.5) 


Trei ani mai târziu, la 1724, semnează şi el, alăturea de 
prot. Florea și de preoții Radu și Todor, actul, prin care se 
leagă gocimanii şi preoţii, cu toţi credincioșii din Țara Bârsei, 
ca şi neguţătorii greci din companie, că vor rămânea pururea 
credincioşi legii răsăritului. 

In acelaş an, în urma uneltirilor și greutăților făcute de 
fratele săn Jipa, preoții români din Brașov sunt opriți de a mai 
pomeni vreun vlădică din „Ţara Turcului“ adecă Țara Româ- 
nească, nici să mai asculte de ei, nici de afurisania lor. Ei însă 
au răspuns că-l vor pomeni pe Vlădica din Ţ. Rom., că de acolo 
au luat dar'l preoţiei și blagoslovenie, și vor primi şi „porun- 
cile leagii ceale sufletești“ ca și până acum, „iar de legăturile 
și de aturisania arhiereilor dela cari ne-am hirotonit, nu putem 
să nu ne teamem“.?) 

Atunci, văzând că nu vreau să treacă la unire, s'a dispus 
să fie atârnători de episcopia Râmnicului. 

In 1727 Eustatie e trimis cu o scrisoare din partea Braşo- 
venilor la episcopul Râmnicului, Ştefan, iar în 1732 e trimis din 
nou, cu 2 juraţi, la noul episcop Inochentie. 


i) St. Stinghe: Documente privitoare la istoria Românilor din Șchei, 
Vol. I. pg. 61— 

2) Op. cit. pg. 63—64. 

5) Arhiva Munic. Brașov, acte necatalogate din 1733. 

4) Ist. Bis. Șcheilor pag. 79 şi 81. 

lată însă că, la 24 Febr. 1732, episc. Râmnicului scrie bă- 
trânului protopop Florea, înștiințându-l că „pentru mai bună 
aşezarea lucrurilor bisericeşti, și a tot săborul, și pentru odihna 
bătrâneţelor mele, am socotit și am rânduit pe cucernicu popa 
Statie, care să fie ispravnic împreună cu milostiva ta, la toate 
judecăţile bisericești şi lucrurile protopopești, ori ce fel ar fi, 
tot depreună să fiți“....) 

Nu se ştie dacă popa Statie va fi cerut episcopului să-l 
numească protopop — ceeace nu credem — ori -ep scopul l-a. 
aflat vrednic de această demnitate, cunoscându-l în deajuns, 
destul că cei dela Brașov au fost foarte nemulțumiți de acest 
lucru, căci cronicarul ne prezintă lucrurile astfel: 

pu. Mai înainte puţin, cu un lermoni Vartholomei, trimis aici 
spre cercarea lucrurilor protopopului, păr. episc. Râmnicului au 
fost chemat pe popa Statie acolo, puind pricină că va să-i dea 
în samă nişte cărți,.... și dacă au mers acolo, nu ştim printra cui 
vorbă și îndemnare, s'au fost socotit episcopul și au fost scris porun- 
că de lipsirea prot. Florei din protopopie, și cumcă rânduește pe 
popa Statie protopop. Ce la aceasta s'au temut popa Statie, că 
nu se va primi cel mai mic să fie mai mare,.. și puţin fiindu-i 
sfială, mau vrut să ia cărțile protopopiei, ce și aceale ce se 
legase cu preoții și cu orașul, uitându-le deocamdată, au luat 
această isprăvnicie, ca să nu poată protopopul isprăvi nimic 
fără milostiva sa.... Gocimanii și câţiva juraţi au zis că primesc 
acea poruncă, așa să fie, neșezând la vorbă cu preoții și cu alți 
orășani, de care lucru înțelegând și preoții, nu au îngăduit, ce 
au dat înaintea orașului în besearecă ce se lucrează, și înțele- 
gând orășanii din mic până în mare, nu îngăduiră să calce pe 
ceilalți, și mare gâlceavă și turburare s'au făcut în 2—3 zile“.?) 

Gocimanii și juraţii au scris atunci episcopului cum „că de 
socoteaşte să dea ajutor protopopului, să rânduiască pe unul ce 
iaste lângă protopopul, iară nu cu această isprăvnicie să se strice 
rânduiala preoților, ce să vie pe rând, din treaptă în treaptă, aş- 
teptând dela Dumnezău vreame.... Şi pe aceasta scârbindu-se 
episcopul, mau primit răspuns păn la 1732 Mai 25.“ 





1) Op cit. pg. 100. 
2) Op. cit. pag. 101. 

Faptul acesta convenia de minune Sașilor braşoveni, cari se 
bucurară odată mai mult de certele dintre Români, cu atât mai 
mult că ei ştiau bine cine e şi ce poate popa Statie, care întrun fel 
de carte neagră a magistratului din 1735, era trecut al 2-lea între 
dușmanii lor („malevoli“) iar în alta, tot al 2-lea, între „Adver- 
sarii des Publici Coronensis.!) | 

Greşeala o recunoaşte și cronicarul român 'când zice: „Cu 
această isprăvnicie a popei lui Statie mare pizmă și uriciune au 
intrat între preoți, care să nu îngădue Dumnezău să se mai facă.?) 

Popa Statie a rămas deci „în ceea ce au fost mai mic şi 
jos“, căci chiar dacă ar fi vrut cu tot chipul să fie protopop, i 
S'ar fi adus judecată: „nici întrun chip din strana care iaste, să 
mu se suie mai sus până la moarte, căci au călcat pe ceialalţi“.8) 


Câteva luni mai târziu episcopul scria Braşovenilor că ma 
cunoscut „obiciaiul lor şi a crezut că popa Radu, fiind mai tot 
bolnav şi neputincioz, nu va primi şi scriindu-i şi popa Statie şi 
spunându-i că nu poate trece peste cei mai mari, să fie popa. 
Radu într'acea rânduială“. 

Tot în acest an, 1732, popa Statie e trimis, cu Radu Duma 
şi Enachi Stama, la Râmnic, la episcopie şi la G. Cantacuzino, 
fiul lui Șerban Vodă, la Craiova, în chestia unor urîte neînțelegeri 
<u preotul Todor. 

In 1733, când s'a pus temelia paraclisului din stânga cu 
hramul Buneivestiri, St. Grid, — cum se vede din o statistică din 
arhiva Brașovului — e cel mai bogat preot din Braşov şi Țara 
Bârsei, având 10 cai, 2 boi, 1 vacă şi 250 oi. 

Tot atunci e trimis, cu G. Hârs, în Moldova, la Con- 
stantin Vodă, ca să reînoiască hrisovul dela Grigorie Voivod, prin 
care se dădeau 8000 de aspri pentru prasnicul hramului, iar preo- 
ților de aici carte de 40U oi iertate de gorştină, adecă de taxa 
oieritului.+) 

Doi ani mai târziu (1735) e trimis, cu gocimanii G. Hârs 
şi Radu Duma, la Belgradul Serbiei, la mitropolitul Vichentie 


1) Arhiva Munic. Brașov, acte necatalogate. 
2) ist. Bis. Sch. pag. 102. 

3) Op. cit. pag. 103. 

4) Op. cit. pag. 123. 


OBCU CLUJ 


— 141 — 


loanovici, să se plângă „de traiul nostru de aici, precum fără de 
supărările uniei multe alte năcazuri tragem, fiind prea supuși tu- 
turor“.1) 

In 1736 e trimis la Sibiiu, la generalul Valiş, cu jalbele Ro- 
mânilor din Braşov. 

In acelaş an pleacă din nou la Belgradul Serbiei, tot cu 
Duma şi cu Hârs, căci era vorba să se țină „comision împărătesc 
pentru împărecherile ce se întâmplase“ iarăşi la biserică cu pro- 
topopia, dar nu au isprăvit nimic. S'au dus însă la Carloviţ, unde 
era săbor de arhierei, şi au pus jalbă. 

In 1742 Maiu 14 pristăvindu-se „taica părintele protopop 
Radu Tempea“, marele Român, care suferi:e 3 luni arest dela Sași, 
„după 9 zile, strângându-se orășanii şi făcând sobor, au aşezat 
pe păr. Eustatie Gridovici (îşi schimbase numele după forma ru- 
sească, la modă pe atunci) ca protopop în locul celui pristăvit“ 
aşa dară 10 ani după ce fusese odată numit, „şi s'au hirotonit la 
Carloveţ, de cătră Arsenie patriarhul sârbesc“, care în adresa sa 
cătră Braşoveni zice: „ispitind pe cel cu bună .cuviință bărbat 
Eustathie, l-am aflat vreadnic, ca să plinească locul vecinicului 
pomenit protopresviterului Rodion, și în ziua praznicului verhov- 
nicilor apostoli Petru şi Pavel l-am blagoslovit pe dânsul cu 
lucrarea Sf. Duh întru protopresviterie,... pe care întru cinstea 
lui neîncetat să-l aveţi toți pravoslavnicii creştini, cei din cinul 
mirenesc, precum și cinul preoţesc lui să se plece, şi dela dânsul 
ca dela epitropul cel duhovnicesc, ca dela un cap, lucrurile să 
sfătuiți şi să căutaţi şi fără întrebăciunea lui nimic să faceţi...“2) 

La 2 ani după ce a ajuns protopop, adecă la 1744, e trimis 
în Rusia. Cronicarul român ne povesteşte următoarele: „...Vă- 
zându-se poporenii ortodocşi ai bisericii Sf. Nicolae din Braşov 
expuşi periculului de a li-se face silă, ca să-şi părăsească religia 
şi să treacă la unație, erau foarte scârbiţi şi speriaţi, dară având: 
ei atunci din darul lui Dumnezeu un preot şi protopop înzestrat 
cu înţelepciune şi adăpat cu ştiinţe la biserica aceasta, anume 
Evstatie Vasilievici, povăţuiți de acest vrednic protopresviter, s'au. 


1) St. Stinghe: Documente, vol. |. pag. 177. 
2) St. Stinghe: Documente, vol. Î. pag. 211. 

înțeles între sine şi au hotărit cu toții, ca să trimiță din sânul lor 
deputat cu rugăminte la înălțata împărăteasă de atunci a Rusiei 
Elisabeta Petrovna, care era singură stăpânitoare a împărăției ru- 
seşti, de a nu-i lăsa să-şi piarză religia, a-i sprijini cu protec- 
țiunea sa şi a mijloci la înălțata împărăteasă a Austriei Maria 
“Terezia, ca să înceteze sila unaţii în Ardeal, şi să nu i se dea loc 
„acestei siluiri religionare la comuna ortodoxă din Brașov. Insuşi 
păr. Evstatie Vasilievici a primit misiunea de deputat în privinţa 
aceasta şi mergând la Moscova a căzut cu fierbinte rugare la pi- 
cioarele înălţatei împărătese, ca să se mislostivească a-i apăra bi- 
serica şi poporul din Brașov de pornita silă a unaţiei și a le fi 
patroană sprijinitoare în privinţa religiunii. Numita împărăteasă a 
Rusiei s'au pătruns de rugăciunea acestui protopop din Braşov, 
i-au promis a interveni la înălțata împărăteasă M. Terezia pentru 
creştinii ort. și biserica Sf. Nicolae din Braşov şi i-au dat un crug 
întreg de cărţi bisericeşti ca să-l aducă ca un dar pe seama bi- 
sericii...“1) 

Impărăteasa Elisabeta a mai trimis apoi bisericii, în 1749, 
prin monaha Elena, fostă mai înainte căpităniță, numită Gherghina, 
din Chiev, mai multe rânduri de odăjdii, dintre cari 3 foarte fru- 
mos lucrate, cu fir de aur. Tot ea, în anul următor a trimis vreo 
13,000 îl. cu care sumă s'a reparat biserica şi s'a ridicat un turn 
pentru ceas, dedesubtul căruia s'a așezat o tablă comemorativă, 
în litere mari de aur, latineşte, cu cuvinte de recunoștință la 
adresa pravoslavnicei împărătese și anume, pe româneşte: „Re- 
înoitu-s'a acest sf. locaş în a. 1751 cu pioasa dărnicie a Elisa- 
betei Petrovna, singura stăpânitoare a. întregei Rusii, nebiruită îm- 
părăteasă“, (Pia liberalitate Elisabethae Petrovnae, monocratricis 
totius Rusiae, imperatricis invictae, hic sacer locus est renovatus 
anno 1751), care tablă şi azi se poate vedea, de-asupra ușii prin- 
cipale a bisericii. 

(Va urma) 


1) Op. cit. pag. 321—2. 


OBCU CLUJ 


— 143 — 


Din trecutul meșteșugarilor”) 


de Alexandru Ceușianu 


Formarea unei pături sociale este în funcţie de-o mulțime 
de condiţii, cari determină, împiedecă sau promovează trezirea 
conștiinței de colectivitate. | a început, singuraticele elemente iși 
rezumă activitatea la simpla asigurare a nevoilor individuale. 
Fiecare trăește pentru sine însuși. Mai târziu, răsare vre-o idee 
sau un om, care grupează forțele resfirate într'un trup social şi 
din acest moment pornește existența unei clase. 

A scoate acest început în relief, a pătrunde taina vremu- 
rilor și a surprinde curentul evolutiv, — iată subiectul cel mai 
potrivit pentru aniversarea celor două decenii de fiinţare a so- 
cietății meseriașilor români din Reghin. 

Despre meșteșugari, ca organism social, nu se poate vorbi 
decât la oraşe, căci meseria, alături de comerț și funcţionărime, 
este un factor constitutiv al orașului. Simpla așezare țărănească 
nu poate nici când corespunde cerințelor unui centru urban, 
fapt ce explică poate mai logic motivul pentru care lipsesc în 
ținuturile întregitoare ale României unite orașele pur românești. 
Portul, deprinderile seculare de viață umilă şi obicinuinţa muncii 
în câmpul liber — sunt tot atâtea momente caracteristice pentru 
învederarea, că baștina ținutului nostru nu moștenise dela stră- 
bunii romani geniul întemeierii de orașe. Poporul de rând ră- 
măsese cum îl descrie scriitorul englez John Paget: „de-o ase- 
mănare izbitoare cu Dacii de pe columna traiană. Imbrăcămintea, 
expresia feţei și înfățișarea Valahilor erau atât de dacice, încât 
înşişi Romanii i-ar identifica de atare“.2) 

Nu este exclus, însă, că chiar Reghinul să fi fost o stră- 
veche așezare romană, fiindcă numirea orașului, pomenit deja 
întrun hrisov din anul 1228 ca Regun, are netăgăduită reso- 
nanţă latină, 

Totuși, credința mea — şi aci socot nimerit să fac o scurtă 
paranteză. — se deosebeşte de această părere din următoarele 





:) Conferinţă pregătită cu ocazia împlinirii alor 20 de ani dela înfiin- 
țarea Societăţii meseriașilor români din Reghin. 
2) John Paget. Hungary and Transsylvania Ed. II, London 1850. 

consideraţiuni, Cuvântul Regun, Regen sau Reen, cum îl găsim în 
diferite documente vechi, este de provenienţă celtică. Originea se 
poate ușor urmări, făcând derivația din cuvântul „rhehan, rheo- 
gan sau rhean, ceea ce înseamnă râu, părău. Ori constatarea 
aceasta ne leagă cu numirile geografice din regiunea confluenței 


râului Neckar cu Rinul. Semnificative sunt deasemenea și mul- 


tele numiri de persoane din secolul al XII-lea în Colonia, cari 
se încep în Reg(in), Reg(en), Rei(n).?) — Deci așezarea orașului 
Regin se datorește coloniștilor sași veniți din părțile renane şi 
numele l-a primit pentru marcarea confluenței râului Gurghiu 
cu Mureșul, — Regen adecă rîu. 

De-aci se desprinde cu absolută certitudine faptul, că în- 
ceputurile meseriei au fost organizate în mod exclusiv de către 
Sași, după chipul corporaţiunilor de breaslă cunoscut deja în 
timpul acela în patria lor originară. Tradiţia orală atribue ve- 
chilor bresle o importanță covârșitoare în ceea ce privește viața 
publică. Primarul comunei se alegea cu preferință dintre capii 
breslelor şi apărarea ținutului contra dușmanilor era încredinţată 
tot ior. 

Documente scrise, cari să confirme această tradiţie, găsim 
numai în aite orașe săsești din Transilvania și între acestea cel 
mai vechiu este statutul de apărare a! cetății Braşov din anul 
1491, unde se prevede la punctul XVI, în mod obligator ca: 
„Fiecare breaslă să depună jurământ solemn de-a păstra cre- 
dință întru apărarea patriei“.?) inceputurile controlabile despre 
breslele din Reghin nu le aflăm decât pe la miilocul secolului 
al XVil-lea. lIntrun registru păstrat la societatea pielarilor se 
pomenește că, după îuga lui Ali-pașa și bântuirea ciumei în 
1662, s'a făcut conscripția membrilor din breasla pielarilor, gă- 
sindu-se în vieață 50 de măeștri meşteşugari toți cu nume săsesc, 


Ceva mai târziu, la 10 lulie 1725, corporația cizmarilor 
obține privilegiul de breaslă independentă dela împăratul Caroi 


1) Fritz Wagner. Namengeburg in Koln im zwâlften Jahrhundert: 
Reg(in) Reg(en) Rei(n) Masculine: -her (51 numiri), -olt (30), -bold (22), -mer 
(15), -bodo (13), -hart (13), -bern (12), -bert (12), -frit (4), -goz (1). Femenine: 
burg (12) -witz (9), -lint (8), -drut (1). 

2) Friedrich Miller: Deutsche Sprachdenkmaeler. 


OBCU CLUJ 














— 145 — 


al VI-lea și conţinutul acestui statut desvăluie interesanta orga- 
nizare internă a breslei, de pe acele vremuri. 

Corporaţia era condusă de doi căpitani de breaslă (Zunft- 
meister) aleși din comitetul de breaslă (Altschait) tot la doi ani; 
alături de ei mai funcționau măestrul-supraveghetor (Schau- 
meister) și găzduitorul de calfe (Knechtvater). 


Tânărul care voia să învețe meseria, trebuia să aibă 16 
ani împliniţi, să fie creștin născut din părinți onorabili. Măe- 
strul la care intra ucenicul, încheia, după un timp de probă de 
15 zile, contract cu părinţii acestuia în fața comitetului de 
breaslă şi după slujba de patru ani îl elibera pe ucenic dându-i 
carte de calfă (Lehrbrief). 

Calfa era datoare să-și servească măestrul care-l instruise 
încă timp de un au și apoi pleca vreme de patru ani la dru- 
mărit (Wanderschat), cu scopul de a-şi desăvârși cunoștințele 
în meserie. Aceluia care rămânea în localitatea unde a învățat 
meseria, i se prelungea stagiul la 6 ani. 


Plinindu-se termenul de stagiu, calfa se prezenta la căpi- 
tanii de breaslă din localitatea unde vroia să se statornicească, 
trebuind să dovedească, pe lângă condiţiunile amintite mai 
nainte, dobândirea apartinenţei în oraș și faptul că nu este io- 
bagul nimănui. 


Odată justificate cerințele formale de admitere, calfa era 
îndrumată să demonstreze cunoştinţele sale, săvârşind lucrarea 
de măestru (Meisterstiick) în prezența măestrului supraveghetor. 
La croitul pielei veneau căpitanii şi comitetul de breaslă să pri- 
vească, iar calfa era datoare să-și găzduiască oaspeţii, oferindu-le, - 
în virtutea statutelor, o agapă din trei găteli de mâncare și o 
" măsură potrivită de vin. 

Intre asemenea împrejurări este ușor de înţeles, că nici un 
alt neam n'a putut străbate în sânul breslelor săsești. Autoritatea 
administrativă trebuia să le respecte dorințele și să le apere 
Supremația în mod absolut. Dacă îndrăsneau alții să se ocupe 
de meserig, în afară de breaslă sau localități unde nu fiinţau 
bresle, — aşa numiţi „fuşeri“ — erau urmăriți cu asprime, li se 
confisca maria şi uneltele și în cazul că respectivul era măestru, 
îşi pierdea titlul pentru totdeauna. 

De-aceea Românul iobag, rob al brazdei strămoșești, ase- 
măna meseria cu un plug de aur. N'avea însă drepturi cetățe- 
nești și astfel, nu putea să-i încapă în mână acest plug de în- 
stărire economică. Asuprit și dușmănit de naţionalitățile conlo- 
cuitoare, poporul nostru de clăcași n'a putut răzbi împotriva sil- 
niciilor stăpânilor vremelnici ai pământului. Magnatul maghiar 
avea dreptul de judecată asupra bietului iobag, avea puterea 
să-i ceară claca de 4 pân: în 6 zile pe săptămână. Grandioa- 
sele casteluri de pe aceste meleaguri sunt toate ridicate din pu- 
terea şi sudoarea iobagilor. Dar e prea întunecată priveliștea 
istorică din aceste vremuri de umilință. 

Primul semn de renaștere a ființei noastre naţionale, este 
introducerea limbii româneșt: în biserică, unde serviciul divin 
se oficia până atunci în slavonește.!) Era opera calviniştilor, 
Acești reformatori îndrăsneţi ne aduceau, la răscrucea cea mai 
înfricoșată a sorții noastre, un imens sprijin întru păstrarea lim- 
bii strămoșești; credința nu ne-au putut-o însă răpi. Eram în 
această privință mai tari chiar decât Sașii, cari n'au prea putut 
rezista calvinismului, dovadă : alungarea preotului Toma Leprich 
din biserica evangelică din Reghin-sat în anul 1673 și ocuparea 
ei de calviniști. 

Ne apropiem de epoca în care Transilvania este încorporată 
imperiului austriac, fapt ce trezi legitime nădejdi pentru schim- 
barea stării sociale atât de apăsătoare. In adevăr, siguranța gra- 
nițelor preocupa cercurile curții imperiale din Viena în așa mă- 
sură, că în anul 1761 se'nființează cele două regimente grăni- 
cereşti, admiţându-se la înrolare și țăranii români. Slujba mili- 
tară echivala cu liberarea de sub iobăgie, — mare favoare, de 
care, se bucură și cele două puternice comune româneşti din 
jurul Reghinului: Morărenii și Rușii-munți. 

Imbunătăţirea sorții acestor mărgineni s'a resimțit repede 
din chiar contactul lor cu localnicii orașului, așa că în târgul 
Reghinului meșteșugarii sași ştiau de cântarea: 


„Mărginean cu două vaci 
Face cizme și nădragi 


1) Xenopol, Istoria Românilor. 

Câmpianul cu patru boi 
Abia se plătește de nevoi“. 


Câţiva ani mai târziu, împărăteasa Maria Terezia, însoțită 
de fiul ei losif, face vestita ei călătorie din anul 1773 prin 
Transilvania. ltinerarul nu-l pregătise nici un Potemkin, care 
să-i vrăjească fețe mulțumite și ţinuturi preafericite. Dimpotrivă. 
Jelbarii ațineau calea împărătesei în genunchi și alături de drum 
putrezeau hoiturile de iobagi spânzurați, uciși pe roată sau trași 
în țeapă. Nu poate deci mira pe nimeni, dacă îndelunga răbdare 
a iobagului, care nu putea ajunge nici măcar meseriaș, ma mai 
putut suferi obezile robiei. Răzmirița martirilor naţionali Horia, 
Cloșca și Crișan, deslănțuită în anul 1784, a fost, ce-i drept, 
repede înăbușită în sânge, dar decretul de desființare a iobă- 
giei, rânduit de împăratul losif al il-lea în anul următor, a răs- 
plătit jertfa de sânge a celor trei eroi. Acest decret n'a fost re- 
spectat de nobilimea maghiară, dar faptul în sine constituia o 
fundamentală schimbare a vieții sociale. Orgoliul conștiinței de 
libertate a trecut repede la fapte. 

In Reghin se așezase marele cărturar și istoric ardelean, 
protopopul Petru Maior, ca paroh al ținutului. Clădirile biseri- 
cești — cari au rămas până azi în aceeași stare dezolantă — 
dovedeau o extremă sărăcie. Se cerea un act de mare cutezanță 
pentru afirmarea românismului în oraș şi Petru Maior l-a să- 
vârșit prin punerea temeliei bisericii unite în chiar hotarul oră- 
şenesc al Reghinului, în anul 1803. Ce-i drept, sprijinul pentru 
ridicarea lăcașului d-zeiesc îl dăduseră bogatele familii ale ne- 
guţătorilor macedoneni: Marinoviciu, Bardoși, Costa Dimitriu şi 
alții, dar vor îi fost printre acești ctitori de sigur și meșteșugari 
români, fiindcă întâlnim în registrul breslei cizmarilor, sub po- 
ziţia 169, pe-un oarecare lurca Niculae mort la 1804. Trăiau 
deci deja pe-atuncia singurateci meseriaşi români. 

Progresul cultural n'a luat însă atât de repede avânt, fiind- 
că prima școală românească, susținută de biserica gr. cat, ia 
ființă abia în anul 1835, cu o singură clasă și un singur în- 
vățător. 

Astfel, contingentul de meșteșugari aproape nu sporește, 
mai ales că şi rigorile organizaţiei de breaslă puneau oprelişti 
neînlăturabile elementului românesc. 

Marea schimbare în vieața meseriilor se săvârșește prin re- 
forma guvernului maghiar din anul 1872, în virtutea căreia se 
şterg barierele artificiale ale corporaţiunilor sectare și se de- 
schide putinţa largă tuturor pentru învățarea meseriilor. - 

Cu adevărat, dela această dată se poate vorbi despre cea 
dintâi generaţie de meseriași români. In anul 1884 se constată, 
după izvoarele statistice săsești, că în diferitele ramuri de me- 
serii naţionalităţile sunt în chipul următor reprezentate : Sași 206, 
Unguri 184 și Români 78 măeștri, iar calfe: Sași 149, Unguri 
165 şi Români 26.1) 

Conştiința de clasă se trezește în acești vrednici pioneri 
ai meseriei române sub flamura ideii naționale. Procesul Memo- 
randului, care a răscolit adânc toate sufletele nobile românești, 
a avut darul să însuflețească și pe meşteșugarii români din Re- 
ghin. Se hotăreşte trimiterea unei telegrame de protest la Cluj 
și din colecta ce se lansează pentru acoperirea cheltuielilor, se 
strânge un fond de peste 70 florini, care sumă se destinează 
întemeierii unui așezământ de creștere și ocrotire a ucenicilor 
Un cuvânt de pietate se cuvine acestora, dintre cari pomenim 
numele fruntașilor Petringel losif, Petru Maior, Inţe Dumitru şi 
Pintilie loan. Tot cu concursul meșteșugarilor se pornește mi- 
şcarea de proporție modestă pentru înființarea unui cor biseri- 
cesc, sub conducerea venerabilului dascăl al Reghinului Gheorghe 
Maior senior. De-aci înainte tagma meşteșugarilor se întărește 
încontinuu. Cea de-a doua generaţie, ajunsă la închegare su- 
fletească în anii de dinaintea războiului, se constitue într'o aso- 
ciație numită „Societatea culturală a meseriașilor români din 
Reghin“, autorizată de guvernul maghiar prin decretul No. - 
148433 din anul 1912. Iniţiatorul era protopopul gr. cat. Ariton 
M. Popa, ajutat de învățătorul Alexandru Moldovan. Scopul măr- 
turisit al asociaţiei era de ordin cultural: educarea naţională a 
meșteșugarilor prin aranjarea de festivități cu teatru și cor pre- 
cum și înființarea unui local de convenire a membrilor. Trei, 
ani mai târziu — în anul 1915 — pornește o altă acțiune în 
sânul puţinilor meșteșugari rămași la vatră, la îndemnul proto- 
popului gr. or. Vasile Duma, cu scopul mărturisit de-a între- 
buinţa și spori vechiul fond memorandist pentru întemeierea 


1) Traugott Schwab. Săchs. Gewerbe. 

unui așezământ al ucenicilor. Frământările religioase durau în 
oraş deja de ani de zile, așa că primejdia de desbinare nu : 
era mică. 

Războiul mondial a imprimat o directivă nouă societăţii şi 
în însufleţirea națională ce-a urmat la 1918, după desrobirea 
Ardealului, meseriașii au unit, ca scop al asociației lor, ambele 
idei organice. 

Şi-au înfiinţat localul de casină, organizând în același timp 
îoarte reușite serbări culturale și au contribuit în mare măsură 
la întemeierea unui cămin de ucenici în chiar centrul orașului, 
poartă la poartă cu primăria orașului. 

Este cea de-a treia generație care, însuflețită de faptele 
trecutului, a desăvârşit folositoarele gânduri puse la temelia or- 
ganizației meșteșugarilor români. O modificare de statute, inter- 
venită în anul 1925, a lărgit considerabil sfera de activitate a 
societății în direcție economică. Încercarea unei cooperative a 
meșterilor cizmari, în anul 1929, s'a poticnit însă sub vitregia 
vremurilor şi rămâne o problemă a viitorului găsirea celor mai 
potrivite căi pentru realizarea ideii de cooperaţie și de asigu- 
rări sociale mutuale. 

Aniversarea de 20 ani este o oprire de-o clipită în scur- 
gerea veciniciei. Totuşi, trebuie să reținem, ca o dovadă de pu- 
ternică sănătate de rasă, faptul că meseriașii români din Reghin 
Sunt însufleţiți de ideea românismului, identificându-și năzuințele 
lor cu rosturile naţionale ale neamului. In felul acesta, își dau 
contribuţia cea mai prețioasă pentru pacinica afirmare a puterii 
de vitalitate în centrul urban, sporind astfel autoritatea civili- 
zaţiei românești în populaţia atât de românească a ținutului. 

Poeţii germani în oglinda tălmăcirilor 
românești 


— Traduceri, imitații, influenţe — 
(Studiu de literatură comparată) 


de lon Gherghel 
(Urmare). 


Motivul sculării din mormânt a mirelui cu scopul de a-și 
duce mireasa cu sine este foarte răspândit, după cum se poate 
vedea din două studii româneşti.) D. Caracostea exami- 
nează geneza și pătrunderea motivului „logodnicul strigoiu“ în 
literaturile germanice, romanice apusene, slave de Vest și Nord, 
la Maghiari, la Armenii din Ardeal, la Lituani şi la Letoni, 
reliefând, la sfârșit, tipul cu totul deosebit daco-român: /ratele 
strigoiu. Autorul acestui studiu de literatură comparată reconsti- 
tue, pe baza materialului adunat, tresăturile esenţiale ale moti- 
vului poetic logodnicul sirigoiu, plecând dela textul german, 
fiindcă „deși balada (Lenore) a fost tradusă în româneşte de 
Şt. O. losif..... traducerea (acestuia) nu urmează strâns originalul “.2) 
Partea dialogată din strofele citate mai sus (şi încă câteva ur- 
mătoare) este „un adaos cult la elementele tradiționale din ba- 
ladă,... dominată de intenția nu numai de a introduce, dar de a 
accentua o vină a fetei“.5) Indrăsnind Lenora să cârtească îm- 
potriva providenței divine, ea trebue să-și ispăşească greșala, 
după cum se desprinde din acordul final: 


„Geduld, Geduld! Wenn's Herz auch bricht! 
Mit Gott im Himme! hadre nicht! 

Des Leibes bist du ledig; 

Gott sei der Seele gnădig“. 


!) D. Caracostea: Lenore. O problemă de literatură comparată și fol- 
klor, Bucureşti, Cultura Naţională 1929. şi A/exandru Bogdan: „Strigoii“ — 
Comentar în Transilvania 1909 — XL pp. 129—146 şi 381—406. 

2) D. Caracostea: st. cit. p. 37 

3) id. ibid. p. 38. 

Din câte modificări a adus Biirger motivului poporan, 
aceasta (sublinierea vinei fetei) este cea mai însemnată“.!) Şi 
totuşi ar îi greșit să se explice această atitudine a poetului 
german, ca isvorând „din atmosfera raționalistă și moralizantă a 
secolului al XVIil-lea“. Ea îşi are rădăcinile înfipte în rosturi cu 
adevărat artistice. D. Caracostea dovedește ctim ajunge domi- 
nantă „intenţia artistică“ în această plăsmuire poetică: Impresia 
ce o produce goana nebună, întrebuințarea cuvintelor ce au o 
deosebită putere evocatoare în urma expresivității lor de ordin 
acustic, aliterațiile ce sugerează ritmic „fiorul fugii“ — tot- 
atâtea realizări poetice, clădite pe teoriile lui Herder?). 

Din pricina acestei mișcări auditive, baiada aceasta este — 
după cum afirmă D. Caracostea — intraductibi ă. 


Încercarea de a da expresie literară cavalcadelor fantastice 
apare, după acest model al lui Biirger și în literatura româ- 
nească.?) Apariţia acestei perle poetice deschide așadar un drum 
nou în viața literară, marcând „o zi însemnată nu numai pentru 
desvoltarea literaturilor culte, dar și pentru cercetarea literatu- 
rilor poporane“.*) 

D. Caracostea cercetează apoi dintre aspectele literaturii 
culte germane, două balade ale lui Goethe: Der untreue Knabe 
şi Die Braut von Korinth, constatând că stăm în fața unei „fa- . 
milii de motive“. Cercetările comparative trebue să se îndrepte 
şi asupra motivelor poetice cu caracter fragmentar sau care ne 
arată un nou aspect al motivului poetic, menit să precizeze fa- 
zele de desvoltare ale motivului central.*) Influenţei lui Goethe 
putem să-i atribuim pătrunderea acestui motiv al /ogodnicului- 
strigoiu sau a logodnicei-strigoaică în literatura română prin Bolin- 
tineanu şi Eminescu. 

Foarte amănunțit cercetase problema aceasta şi Alex. Bog- 
dan în comentarul ce-l face asupra Strigoii-lor lui Eminescu. 
Credinţele în strigoi sânt temeinic examinate în acest comentar 





1) id. ibid. p. 40. 
2) îă ibid. p. 41 
3) Cf. Mihnea și Baba de D. Bolintineanu şi Strigoii de M. Eminescu. 
1) D. Caracostea: st. cit. p. 41. 

5) Cî. id. ibid. pp. 42—44. 

minuțios. Alex. Bogdan își exprimă convingerea că poezia ce 
l-a influințat mai mult pe Eminescu în alegerea motivului poetic 
al „Strigoilor“ este renumita baladă Lenore a lui Biirger Motivul 
acesta fiind prelucrat, mai bine zis localizat înainte de Eminescu 
de G. Asachi în balada Turnul lui Butu, nu este imposibil ca 
Eminescu să fi fost înrâurit în Strigoii şi de înaintașul său 
literar.!) 

G. Asachi mărturisește că balada sa este o „imitație“, fără 
să spună din ce poet. Apropierea de motivul Lenorei este însă 
evidentă, deși împletește în povestire și alte amănunte, inexi- 
stente în balada lui Biirger. (Aruncarea „testamentului sfințit“ 
apoi a „metaniilor dela schitu“ şi în sfârșit a „crucii“, cu sco- 
pul alergării mai sprintene a calului). In linii generale însă ca- 
drul este identic. Voevodul Alexandru cheamă pe vitejii săi la - 
răsboiu. Pleacă și Butul Moldovan, logodnicul Anei, fiica Dom- 
nitorului. Zadarnic o peţesc pe Ana boerii din țară şi chiar şi 
un prinț, ea nu-l poate uita pe Butu. Vrăjile și descântecele 
unei bătrâne îl aduc pe cel mort la logodnica sa. (Păcat că lip- 
seşte dialogul dela poartă dintre strigoi și logodnică ce produce 
un efect atât de covârșitor la Biirger). Din cavalcada fantastică, 
redată de poetul german cu atâta plasticitate prin accentuarea 
mișcării, obţinută în urma expresivității onomatopoetice a cu- 
vintelor, G. Asachi reține următoarele: 


Luna luce — Butul fuge, 
Preste munte, prin hârtop, 
Vântul şueră şi muge, 
Roibu! sare în galop, 
Ş'amu-i duce p'amândoi 
Doamno, oare nu-i strigoiu? 


Printre plaiuri, căi secrete 
Trec la codru, şi s'aud 
Gemând bufnele spăriete, 
Mereu urlă lupul crud, 
Din tunerec ochii săi 
Luminează ca scântei. 


Fără se vrem ne revin în memorie versurile lui Biirger: 


1) Cf. Alex. Bogdan, st. cit. p. 391. 

Und husre, hurre, hop hop hop! 
Gings fort in sausendem Galopp, 
Dass Ross und Reiter schnoben 

Und Kies und Funken stoben. 


Nu lipsește nici cântecul cocoşului în adaptarea lui Asachi, 
care caută să obțină chiar o potenţare a efectului prin repetarea 
acestei prevestiri. Prozaismul dialogului dintre But și Ana în- 
greunează însă, într'o măsură considerabilă, lectura acestei 
imitații. 

In Revista contimporană din 1874 aflăm o poezie întitulată 
Mireasa strigoiului. Autorul este M. Zamfirescu. Nu este o adap- 
tare la motivul . Lenorei (ca balada lui Asachi) însă are totuși 
unele reminiscențe din Heine și Biirger. 

Maria, fiica lui Dan Basarab, se cunună cu junele Costin. 
Iubind însă pe altul (un trubadur străin) îşi străpunge logodnicul 
în ziua nunţii, îndată după celebrarea cununiei. Costin se înfă- 
țişează la ospăț, ca strigoiu (Apropierea de Don Ramiro e evi- 
dentă). Zadarnic caută Maria se scape de îmbrățişerile mirelui 
asasinat. Zadarnic vrea să afle scăpare în braţele bardului, ade- 
văratul ei iubit. Nevoind să-l încălzească pe mirele ei, tran- 
sformat în strigoiu, cu o sărutare, o sărută acesta, zicându-i: 


„Ridică-te, iubito! — să mergem împreună 
In camera de nuntă... Afară e furtună 
Şi noaptea e adâncă!“.... 


(La sfârşit se află indicaţia: „va urma“. Nam aflat însă ur- 
Marea încât nu suntem în măsură să precizăm dacă apropierea 
de motivul Lenorci s'a mai accentuat sau se mărginește la 
această singură reminiscență. Zamfirescu a putut să cunoască 
balada lui Biirger din traducerea lui Grandea). 

Cea mai fecundă influență a exercitat-o balada lui Biirger 
asupra Strigoilor lui Eminescu. Admirabilul studiu al regreta- 
tului Alex. Bogdan ne dispensează să insistăm asupra asemă- 
"nărilor și deosebirilor dintre Lenore și Strigoii!) in modificarea 


mn 


1) Vezi Alex. Bogdan: st. cit. pp. 391—394, 

sfârșitului poeziei lui Eminescu (prin omiterea imaginei hidoase 
a strigoiului transformat în schelet) Alex. Bogdan vede, cu drept 
cuvânt, intuiţia astistică a unui poet genial.) 

Minuţiosul cercetător ajunge la concluzia că „pentru scri- 
erea Strigoilor, a putut primi (Eminescu) impuls dela poeţii ro- 
mâni Alecsandri şi Bolintineanu, din poveştile noastre precum şi 
dela poeţii străini ca Shakespeare și Goethe; înjluința lui Băr- 
ger prin Lenore este sigură şi tot atât de asigurată intluenţa 
cântecelor eddice, chiar dacă această influență a luat calea mij- 
locită prin studiul mitologiei germane. Portretul Magului a fost 
inspirat de un portret al lui Kalidassa, poetul indic și a fost 
îmbogățit prin însușirile caracteristice ale lui Odin. Mitologia 
germană și credinţe religioase străine dela cele mai felurite po- 
poare încă şi-au lăsat urmele. Motivele din Strigoii i-au fost 
foarte dragi poetului, de aceea ele se regăsesc singuratice ori 
unite şi în alte creațiuni ale sale. Deci Eminescu ca și Goethe 
şi ca alţi poeți a adunat din multe locuri, a purtat tot ce-a câști- 
gat prin lectură și fantazie în suiletul său, care se trudea şi 
se sbătea să dea o formă și schimbă, adăugă, îmbulzeă şi răreă, 
până când ieși frumos îmbinată şi hotărîtă opera nouă originală 
a poetului. Așa s'au pârguit și s'au copt și Strigoii. Căci cu toată 
fantazia bogată a lui, Eminescu este dintre acei poeţi cărora 
tot Goethe le-ar fi zis: „Fiţi bucuroși, dacă nu trebue să cău- 
taţi în cărările rătăcite și întunecate ale fantaziei voastre su- 
biecte nouă, ci luaţi ce vedeţi și auziţi, ori cetiţi scrierile altora, 
împrumutați dela ei și prelucrați“. Aceasta a făcut-o doară şi el, 
Goethe, cel mai mare poet, începând cu Găiz von Berlichingen şi 
sfârșind cu Faust, cu Faust al său, pe care l-a găsit în pove- 
stirile poporului său, cum a găsit Eminescu pe Strigoii în credin- 
țele poporului nostru. Şi dacă alătur aici pe Eminescu lui Goethe, 
nu o fac numai fiindcă am găsit în opera lor câteva atingeri, ci 
vreau să arăt că în desvoltarea literaturii noastre, care duce 
spre vâriuri, noi încă putem aștepta după Eminescu un alt poet 
cu puterile minţii lui, cu bogăţia sufletului său, dar unul sănă- 
tos și liniștit, care să nu străfulgere numai și să piară repede 


1) Cî. id. ibid. p. 395. 

în noaptea mormântului, care a ascuns prea de timpuriu pe 
poetul cu păr negru al Strigoilor“.1) 

„Rivalul“ literar al lui Eminescu, Alex. Macedonski, se 
apropie deasemenea de motivul Lengre' într'o baladă publicată 
în Albina Carpaţilor, la 1878. Macedonski mărturisește împru- 
mutul. — Ca și Lenora, Marioara așteaptă zadarnic pe „mândrul 
Dorobanţ“. Zadarnic încearcă mama ei s'o mângâe. Boala ei 
„nu e de lecuit“. Intro „noapte viforoasă* vine iubitul și o 
duce cu sine, călare, lăsând în urmă câmpii și râuri, dealuri şi 
văi. Demoni îi urmează. Fata se 'ngrozeşte, văzându-se târită 
„can delir.... către groapa cea căscată“. Dimineaţa îu găsită 
moartă, iar alăturea de ea zăcea gluga strigoiului. Imitaţia lui 
Macedonski este redusă atât ca proporție cât și ca valoare ar- 
tistică față de modelul german. 


La 1881 își publica Petre Dulfu în Amicul familiei dela 
Gherla Martina animei, o poezie premiată cu 50 fr. aur de către re- 
dacția revistei. Stăm iarăși în fața motivului Lenorei, însă deviat, 


Juna Virginia zace pe patul suferinței. Mama ei zadarnic 
o mângâe zi și noapte. Virginia se veștejește văzând cu ochii, 
fiindcă iubitul ei, plecat în depărtări cu făgăduinţa că se va în- 
toarce, nu mai revine. Sărmana părăsită sufere cumplit: 


Zile, luni, doi ani sburară, 
Viaţa-i fu tot mai amară, 
Sufletul mai întristat. 


Intro sărbătoare îi sosește o scrisoare. Copila se aprinde 
de bucurie la gândul veștii bune a revederii. Dar, citind-o, în- 
gălbineşte şi scapă scrisoarea din mâini: 


„Ah! se poate? — El mă lasă? 
Perfidul 1... Aită mireasă 
Va conduce la altar?!“ 


De acum Virginia e și mai îndurerată. 
Partea II începe astfel: 





1) îd. ibid. p. 406. 


OBCU CLUJ 





— 156 — 


Sus p'a ceriului câmpie 

Ard mii stele.... Lumea zace 
ă Cufundată'n somn plăcut; 

Numai biata Virginie 

Fără somn şi fără pace 

Se'nvârtește 'n aşternut. 


Mama ei zadarnic vrea s'o mângâie. Virginia simte că n'o 
să-l uite niciodată. — Dar, minune! Ușa se deschide și intră 
un călător. Este mirele ei, — „galben și trist“. — E mut de 
durere, văzându-și mireasa atât de ofilită. intrun târziu încearcă 
să se explice: O zină-l fermecase și de aceea nu putuse să se 
întoarcă. (Impletirea motivului obișnuit al vrăjilor din povești). 
Dar acum se vor uni pentru totdeauna. De cumva va fi respins 
— declară mirele — va muri. Dar nu moare el, ci moare mi- 
reasa. Bucuria revederii îi frânse inima. Junele, înnebunit, își 
cheamă mireasa moartă la cununie. 


Vedem așa dar că dintre toate poeziile germane, puse în 
tegătură (până acum) cu literatura română de tălmăciri, imitații, 
„ adaptări şi: influenţe, nici una nu a străbătut atât de adânc ca 
Lenora lui Biirger. Inregistrăm până în prezent cinci traduceri!) 
și totatâtea înrâuriri mai mult sau mai puţin adânci. In legătură 
cu motiv | „Lenorei“ suntem în drept să vorbim deci deo mi- 
șcare literară destul de intensă în scrisul românesc. 


(Va urma) 


99% 


1) După traducerea în proză a lui Grandea dela 1870 urmează a lui 
Gr. N. Lazu, apărută în volum la 1894. Aceasta este deci întâia traducere 
românească în versuri a baladei lui Biirger. Vom reveni asupra ei în Biblio- 
grafia critică. 

Neam al meu... 


neam al meu, 

cu flinte nevăzute la umăr, 
ţine-ţi treji șin somn mereu 
ochii, puterile fără de număr! 


pân' lângă coliba din urmă 

pe cea mai uitată piatră de plai 
fă să-şi sporească spornicu-ţi grai 
a vorbelor mare, noptatică turmă! 


drumurile către cer ţi le număr 
peste prăpastii fără număr... 
gându-mi: lotru, păduratic câne, 
neclintit la picioare-ţi rămâne, 
cu văz peste noapte și mâne... 


Rănitul 


singur, în sânge șin seară, 
pe-un câmp de verde cucuruz, 
cu larma cumplitei lupte 'n auz... 
mi-e cald, mi-e frig... 
șin noaptea oarbă ce coboară 
peste mine și hău, 
peste bine și rău, 
mi-adun puterile toate să strig 
încă odată numele tău, — 
țară, țară... 

Copil de Moţ 


fără sârg, 

cu căciula cât un ciubăraş de mare, 
trece, domoi, prin târg 

să-şi vândă cele două ciubare.., 


cu faţa arsă de soare și slabă, 

ca muntele el n'are nici o grabă.., 

în ochii vineţi azurul îl poartă 

din uliţă 'n uliţă, din poartă în poariă,,, 


se pierde printre oameni, flămând, 
cu-al Detunatei cer, în gând... 
în lupta asta grea pentru pâine, 
unde-l va duce ziua de mâine?!,., 


Pesie creste ude 


peste creste ude 
s'aude s'aude 

turmă fără urmă 

pe căi ce se curmă 
coborînd spre baltă 
în zarea cealaltă,,,, 


io, cioban lunatic 
cu piept de jeratic, 
ce să mă mai fac 
pe vârful sărac?l,,. 


viscolele latră 

prin copaci, prin piatră... 
ai vântului câni | 
m'au mușcat de mâni,,., 
asprul vremii lup 

m'a mușcat de trup... 


mi-au rămas merinde 
doine și colinde 

pe pustii poteci 

spre zăpezi de veci,.,, 
ce să mă mai fac 

pe vâriul sărac, 

pe vârful sărac?l,., 

lon 


țăran pietros cu paşi voinici 

ce drag mi-ai fost și drag îmi ești, — 

pentru tine, pentru-ai tăi arar au curs pe-aici, 
„prin vreme, râuri de cerneli cerești... 


pentru truda ta, pentru voi, 
schimbatu-mi-am ades condeiu 'n retevei 
și-am izbit mănios în grofi șin ciocoi 

şi 'n cămătarii putrezi și mişei... 


singur, şi subțire, şi tânăr: un cetin 

în codrii voștri de copaci de rând, — 

cine va fost ca mine mai prietin 

de când v'aţi pomenit arând și sămănând?l,.. 


țăran pietros, în munci călit, 

pe petecu-ţi de glie te visez — împărat, 
zidind subt sori de foc, cu sârg într'aripat, 
lumi noi pe temelii de neclintit!...*) 


Aron Cotruș 


——————— 


* . . [i . Fă Ei 
) Din volumul: „Printre oameni în mers“, cu autorizaţia autorului. 

Natiră moartă 


Biruitor, te-ai primenit cu slavă, 
Oștean trudit, în luptă încercată ; 
Îți leşini acum oaselen otavă 
Sfergând de iarbă sabia cruntată. 


Ca un altar în noaptea învierii, 

Ești plin de psalmi întregi şi de lumină, 
Pe când la fel bat clopotele serii, 
Mâncate, azi ca și ieri, de rugină. 


Învins acum, ți-astupi cu pumnii rana, 
Alfar cu toate sfeșnicele stinse. 
Doineșten câmp sălbatic buruiana 
Pe care nici o fiară n'o atinse. 


De-asupra ta, nemișcătoare, mută, 
Natura nu te știe și nu-i pasă,— 
Și vei muri la umbră de cucută, 
Oștean trudit cu inima duioasă. 


Dumitru Olariu 


09, 


20 
oo 

Din stânga și din dreapta 
46. 


Cu patru ochi speriați — doi ai ochelarilor repeziţi pe frunte 
şi doi cei de sub sprâncene, bătând agitat cu dosul mânei în zia- 
rul pe care-l ținea despăturat: 

— Ai cetit? 

— De?.... 

— De catastrofala ciocnire de trenuri. 

— Cetit. 

— Ingrozitor, dom'le, în-spăi-mân-tă-tor |! — își descărca re- 
volta. în cafeneaua Coroană, Traian Culeşeru către conmeseanul 
său Ghiţă Trufanda. 

— Câtă vreme în undița anchetelor nu vor rămânea decât 
pescuţii cei mici și nu se va porni cu năvodul după rechinii din 
largul mării, nenorocirile o să se țină lanț. Peştele — o ştii doar 
— nu se 'mpute dela coadă. 

Când sunt mâni criminale la mijloc, mai înțelegi...., chiar 
câte-o catastrofă. Căci şi cea mai vigilentă atențiune și suprave- 
ghere are clipe de aţipire. Dar în cazul acesta.... 

— Tembelism, domile, tembelism criminal, re-vol-tă-tor!... 
Nu-i de-ajuns că-ţi secătueşte punga, te mai şi schilăveşte... 

— Dac'ai avea norocul să scapi schilav, — zici încă bog- 
daproste; dar te-adună cu mătura şi te trimite-acasă'n coș. 

Și mai revoltător o fi însă finalul. 

— Ce final? 

— Condamnarea ţapului ispăşitor... . 

— E deţinut, dom'le, vinovatul. Nu mai poate fi vorba de 
țap ispăşitor. Su 

— Cine-i? 

— Acarul, care din clipa nenorocirii se făcu nevăzut. 

— Şi mata crezi că acaru-i vinovatul? 

— De vreme ce-a fugit.. 

— A fugit, fiindcă ştia ce- A aşteaptă. O ştia perfect de bine 
din păţania altor acari. 

Să spele putina adevăratul vinovat? La noi? Eşti copil?... 
Ăla stă'n birou, dom'le, fumează ţigări scumpe, ceteşte gazete şi 
pune la cale politica ţării „ajunsă la aman“!.... Ăla nu cunoaşte 
decât... 

— Imi daţi voie — îl întrerupe, amestecându-se al treilea în 
vorbă — să vă istorisesc o întâmplare petrecută aievea? 

— Cu plăcere. 

— Mi-a venit în minte, auzindu-vă vorbind de vinovăția sau 
nevinovăția acarului. 

Un vechiu cunoscut — numele nu imporiă — plecase într'o 
zi la vânătoare. Şi cum nu era grăbit, iar pădurile în care se du- 
cea fiind departe, se opri, pentru un popas, la un prieten din 
tinerețe, într'o comună cam la jumătatea drumului. Cu el, doi câni 
ca argintul viu, şi frumoşi, să nu-ţi mai iai ochii de pe ei. 

Gazda, bucuros de vizita neaşteptată, îl pofteşte'n casă. Cânii, 
după stăpân. 

— Nu fii îngrijat! — îşi linişteşte vânătorul prietenul, din 
fața căruia observase că tovarăşii săi patrupezi nu-i fac prea mare 
bucurie. Cânii sunt bine crescuţi. Numai afară, la larg, sunt aşa 
de neastâmpăraţi; în casă, nici nu mişcă. Uiţi că sunt acolo. 


Prietenul, vesel de asigurările primite, le deschide uşa salo- 
nului. Şi după obicinuitele întrebări şi răspunsuri convenționale, 
conversaţia porneşte vioaie şi bucuroasă de reimprospătarea atâtor 
amintiri vechi și dragi... Cânii, cu botul culcat pe labele întinse 
pe parchet, într'adevăr nici nu mişcau. Păreau cufundaţi şi ei în 
ascultarea conversaţiei stăpânului lor. 

De-odată, însă, adierea unui miros lacrimogen boţi brusc 
fața vânătorului, — un miros de... cum spune ghicitoarea: ce se 
naște fără piele şi ţipă 'ntruna până piere... 


Dar abia apucase să pompeze mireasma de vre-o două ori 
din nările-i dilatate, pironindu-şi privirea întrebătoare, dar în 
același timp şi încruntată, asupra patrupezilor, şi o fereastră sări 
în țăndări, spre marea spaimă a celor din casă. Ce se 'ntâmplase? 
Prin geamul ferestrei închise, îşi făcuse vânt unul dintre câni, 
Par'că l-ar fi 'mpuşcat dintr'o ţeavă de tun. 

— A turbat! — strigă gazda casei, svâcnind ca muşcat de pe 
scaun. 

— Na turbat, prietene, îl linişteşte vânătorul, râzând cu 
poftă. Uite ce-i: Cânele, văzându-mă Cam simţit putoarea și ştiind 
ce-l așteaptă pe cel care a pricinuit-o, nu cumva să "ncaseze el 
porţia de bătaie, a tulit-o, ştiindu-se nevinovat. 


Vinovat e ăsta! — adăogă apoi, arătând spre cel rămas 
acolo cu trupul sleit pe podele, tremurând parcă l-ar fi sghihuit 
Nichipercea. 

— Am înțeles! — exclamă, venindu-i inima la loc şi râzând 
cu poftă, Traian Culeşeru. Va să zică „acarul“ e cânele care, sim- 
țind primejdia, a luat-o la sănătoasa. 

— De n'o îi aşa, să nu-mi mai spuneţi pe nume... 

— Pe semne „Păun“ n'a murit încă.... 

— Ce să moară!... — adaogă Ghiţă Trufanda. „Păun“ va dis- 
părea din anchetele și procesele verbale ale C. F. R.-ului când se 
vor întoarce cu sgaibele 'n sus ultimul acar şi ultimul frânar. 

— Şi nici atunci! — completează al treilea. Că ăi cu mu- 
sculiţa pe căciulă vor născoci alți „Păuni“. Altfel, le cântă lor cu- 
cuveaua. 


47. 


In vară, într'o Duminecă la amiazi, la „Promenada de jos“. 

Poetul Iosif, c'o cunună uscată pe după gât, priveşte gân- 
ditor la lumea asta duminecală de capete îngrijit frezate care-şi 
inhalează reciproc colbul tălpilor târâşe. S'o fi gândind poate şi el 
la anii lui de licean, recunoscându-se în cutare tânăr cu privirile 
languroase lungite după cutare întruchipare a sburdălniciei feme- 
nine, — Dar cine-l bagă ?n seamă? Lumea se calcă aci pentru 
alte socoteli decât cele ale contemplării unui bronz sau ale unei 
porţii de aier curat, ozonat. O constați aceasta nu numai după 
plăcerea de-a se *nvălmăşi pe-o distanță de alee atât de scurtă sau 
după ochiadele cu 'nțeles ce şi le aruncă mușteriii Promenăzii, ci 
Şi după îrânturile de conversaţie, prinse la 'ntâmplare. 

— Uite-o mă! — Cu cine-i? — Tot cu mă-sa. — Imposibil 
So prinzi odată singură! — AI dracului Cerber!... 

— l-ai văzut? — şopteşte, de altă parte, o svârlugă'n fustă 
Către tovarășa sa. Se fac că nu ne văd. — Trecem pe lângă ei. 

Am să mă frec de unul şi să-i dau cu pardon. Sunt curioasă, nu 
mi se ataşează?.... 


Alţii au trecut deja peste „pardon“ şi-şi ciripesc ochi în ochi, 
ciocniţi, în neatenţia lor, când de unul când de altul din lumea 
din jur, cu totului absentă pentru ei. 


Intro fustă sfârticată în fiinticuri fluturători, care lasă să 
se vadă mai mult de cât genunchii, în plus, şi atâta cât e, foarte 
transparentă, cu răsuflători largi la bust, o cocoană între 25—30 
de ani, cu ochii jucăuşi şi buzele roşii-roşii de vopseaua droghi- 
stului, saltă ca o ţarcă printre şirele de bănci. 

— Cine-o fi? — se întreabă femeile. 

— Pe cine-o fi jelind? — se întreabă bărbaţii. Era, chipu- 
rile, în doliu. 

Una: De-ar vedea-o sârmanul răposat!... 

Alta: l-ar pune pe cap toate cununile cu care l-a'ngropat, 

— De ce? 


— Să se poată vedea mai repede mireasă și să nu-şi mai 
râdă de sufletul lui, mascându-şi adevăratele sentimente cu mo- 
horeala hainelor. 


La capătul Promenăzii, un licean cu câlcâie scâlciate şi mănuşi 
cr&me în degetele răschirate şi distanţate de trup — nu cumva să 
se murdărească de propria-i persoană — cu cravata hăis și înche- 
ietura gulerului cea, cu musteala nasului abia reținută — emo- 
ționat pe semne — se apropie de două fetişcane, tot eleve, una 
bulbucată mai mult înapoi, cealaltă mai mult înainte, şi, după des- 
coperirea capului cu părul lins şi înjumătăţit de o cărare trasă cu 
linealul, două mâni molâi, cu unghii nu tocmai trandafirii, se'n- 
dură să se ridice spre nasul emoționat, ca să primească sărutul 
cavaleresc şi ofranda tremurătoarei lacrimi nasale, înfiorată de con- 
tactul cu ființa-i adorată. 


In altă parte, un ucenic de bărbier după înfăţişare, cu com- 
plimente de chelnăr, exclamă, cu gura plină, la trecerea unei 
fetişcane : 

— Sărut mâna! 

— Guia muceo!.. — îl repede, din mijlocul unui grup, un 
vlăjgan cu gâtul gol şi sprâncenele *ncruntate. 

Pe-o bancă, câţiva pensionari, cu obrazele şi buzunarele la fel 
de supte, pronostichează vremea și sosirea pensiilor ; alții, pe altă 
bancă, fac socoteala hoțiilor grangurilor. 

Pe a treia bancă, o oacheşe bine clădită mângăie un câne- 
lup, în vreme ce ochii spioni caută să prindă privirea unui loco- 
tenent sclivisit, 

Ceva mai încolo, o pensionară a amorului —,„mulărită“ ca de 
şatră la târg de țară, — nu-l slăbeşte din ochii cu cearcăne de lună 
pe-un craiu cu chelie; iar o alta, tocmai la mijlocul Promenăzii, 
în speranța arvunirii, s'a așezat pe-o bancă să-și facă toaleta. Şi 
printre toţi, copii rostogolind cercuri sau jucându-se de-a prinsele. 

Cum treceam atent prin această lume cu gândul undiță de 
pescuit, îmi atrage atenția conversaţia dela spate. E o pereche 
între două vârste, c'o fetiță, 

— Mamico, ce face cocoana aia de pe bancă de colea? — 
întreabă fetița, arătând spre „dama“ care-şi scosese din poşetă 
oglinda, pudra şi rujul, spoindu-şi obrajii şi tinciuindu-și buzele 
şi nările, 

— Se face frumoasă... — răspunde mama, neștiind la repe- 
zeală ce răspuns să dea. 

-- Da mie de ce-mi dai mereu peste mână când îmi vâr 
creionul în nare? 

— Fiindcă e lucru scârbos, fetița mamei. 

— Da ăleia de ce nu-i dă nimenea peste mână? La ea nu-i 
Scârbos ? 

— Ea-i mare, — răspunde mama tot mai în silă. 

— Dă Doamne să mă fac odată mare şi eu, ca să nu-mi 
mai dai peste mâni!.... Să vezi atunci cum o să mă sgâmăi în 
nas, nu ca acum! — spuse pe nerăsuflate fetița, repezindu-se 
dup'un cățeluş cu zurgălăi şi panglică roșie la gât. 

„__— Ei, mai fă educaţia copilului cu astfel de pilde ale sexu- 
lui vostru! — isbucni tata către mamă. Despre necuviințele ăstea 
ale semenelor voastre ar trebui să vorbiţi şi să predicaţi pe la 

adunările reuniunilor voastre... Ar fi mai de folos pentru socie- 
tate decât declamaţiile sufragetelor cu pretenţii de drepturi egale 
politice, — de dreptul de a vă porcăi în public, aş zice eu, fiindcă 
asta însemnează azi „drepturi politice“. 

— O ştiam de mult, îi replică consoarta, pe un ton ironic, 
că voi bărbații sunteți îngeri căzuţi din cer... Apoi, cu indignare 
stăpânită: Ce-i de vină pădurea că are şi uscături? 

— Dar de ce nu se găsesc astfel de uscături, cu sentimentul 
ruşinei complet atrofiat, şi în pădurea noastră ? 

— Nu se găsesc în pădurea voastră 2... Ha-ha-ha!... Mai 
bine tăceai. Mă faci să râd. 


— Deşi nu văd motivul. 

— Motivul ? 

— Da, motivul. Fiindcă, orice-ai spune tu, bărbaţii au mai 
desvoltat sentimentul pudoarei decât voi. 

— Bărbaţii? — ea, înțepată. 


— Da, da, bărbaţii! — el, cu convingere. Ai văzut — mai 
când era? — la balul feministelor, cum s'au prezentat în public, 
cele cu morala *n proțap — tu-i zici modă, eu îi zic lipsă de 
obraz — cu bustul aproape gol, parcă înciudate că nu se pot 
despoia şi mai în jos; ca să nu mai amintesc de desmățul unor 
specimene, pe care dacă nu le-ai şti cine sunt, le-ai crede bule- 
vardiere sadea.... | 

De ce nu și-au creiat şi bărbații „moda“ de a se prezenta 
în astfel de ocazii desgoliţi, măcar cu o parte a bustului? — căci, 
slavă Domnului, sunt atâtea busturi bărbătești sculpturale ! Fiindcă, 
după cum îţi afirmam adineaori: au mai desvoltat sentimentul... 

Ea, luându-i vorba din gură şi umilându-și obrajii ca omul 
care se forțează să nu pufnească 'n râs: 


— «. pudoarei. 


EI: Da, al pudoarei. lată, ca să nu mergem mai departe, 
cazul dela care am pornit. Dacă-mi vei arăta tu un singur bărbat 
— fie cel mai păcătos beţiv! — care să iese la promenadă și 
acolo, fără pic de ruşine, în fața lumii, să "'nceapă să se săpu- 
nească şi apoi să se bărbierească (vei admite că ceeace sunt pentru 

voi dichisurile feţei, pentru noi e bărbieritul) — și nu Dumineca, 
ci în orice zi de lucru, — iau în gâtul meu toate păcatele sexu- 
lui vostru, 

Când să prind riposta cucoanei, spre marele meu regret, nu 
mi-a mai fost cu putinţă. 

Se interpuseseră alții între noi şi de pe terasa restaurantului 
„Transilvania“ prinse să-şi hăulească of-urile faraonul cu lăuta 
sub bărbie: 


Ooooofff 1... Foaie verde siminic 
Pe drumu dela Slănic 
Merge-o mândră şi-un voinic, 
Mândra "'ntruna suspinând 
Şi voinicu fluerând. 


$. Tamba 

Dări de seamă 


losii Schiopul: Contribuţiuni la istoria Transilvaniei în se- 
colele XII şi XIII. |. fara Bârsei și cavaleri, teutoni. ll. Inva- 
ziunea Mongolilor din 1241, Cluj, 1932 pp. 164. 


l. 


Cunoscutul publicist losif Schiopul, supunând unei analize 
critice amănunțite și pătrunzătoare diplomele regești ale lui 
Andrei Il și bulele papale privitoare la colonizarea cavalerilor 
teutoni în Ţara Bârsei, ajunge la concluziunea că cele dintâi nu 
merită crezământ, fiind reproduse după copii târzii, cu text ne- 
sigur și în câteva puncte interpolat în mod tendenţios, iar cele 
din urmă (bulele) indică în mod vag o terra Borza, care nu 
poate fi localizată în sudul Transilvaniei, ci mai curând în Ma- 
ramureş, în Carpaţii Galiției. 

Autorului, înainte de toate, i sa părut suspect faptul că 
nici un izvor istoric, nici o cronică, nici un tratat științific nu 
aminteşte despre vre o colonizațiune a cavalerilor teutoni în 
Ţara Bârsei până la 1787, când Seivert publică în Ungrisches 
Magaz'n cele două diplome de donaţiune ale regelui Andrei II 
din anii 1211 şi 1212, apoi,cu șase ani mai târziu, Draudt pu- 
blică în Siebenbiirgische Quartalschrift (1793) textul diplomei din 
1222, care pentru întâiaşi dată apăruse în Codex Pomeraniae la 
1768 prin îngrijirea lui Dreger, acesta reproducând textul după 
o copie din secolul al XV-lea, păstrată în arhiva de stat din 
Berlin. De atunci au mai fost reproduse aceste diplome privi- 
legiale în diferite publicațiuni de documente, fără ca editorii sau 
cercetătorii lor din cursul deceniilor următoare să-și îi luat oste- 
neala a le supune vreunui studiu critic comparativ, deși nu 
au lipsit istorici, cari au exprimat îndoieli asupra autenticității, 
cum au făcut Pauler și Tagânyi, cărora le-au părut ciudate sau 
chiar imposibile numele unor demnitari regești semnaţi la sfâr- 
şitul diplomei din 1222 şi cari în realitate niciodată nu ocu- 
paseră demnitățile indicate acolo. 

D-l Schiopul constată că nici una din aceste trei diplome 
priveligiale nu s'a păstrat în original. Textul celor din 1211 și 
1212 a îost reprodus în transsumpt la 1278 de legatul papal, 
Episcopul Filip Firmanus, dar numai după nişte copii, iar o 
copie a dimplomei din 1222 a fost atestată cu 2 ani mai târziu 
de regele Rudolf (1280). Ambele atestări (și cea din 1278 şi 
cea din 1280) s'au păstrat în original în Arhiva din Kânigs- 
berg, care oraş era dela sfârşitul secolului al XV-lea reşedinţa 
cavalerilor teutoni. 

In aceeaşi arhivă s'a păstrat în original și bula papală, 
prin care Honoriu al III-lea confirmă la 19 Decemvrie 1222 di- 
ploma de donațiune a regelui Andrei dela 7 Mai același an, re- 
producând părțile esenţiale din textul acestei diplome, dar nu- 
mai în rezumat, nu în transsumpt, cum procedase în aceeași zi, 
cu diploma privilegială dată de regele boem Ottokar pe seama 
aceloraşi cavaleri teutoni. Dar şi în privinţa originalului din 19 
Decemvrie 1222 se ivește bănuiala lipsei de autenticitate, din 
cauză că textul acestei bule nu se află trecut în registrele papei 
Honoriu Il. Avem deci de a face cu un text original, care, neîntru- 
nind toate criteriile autenticităţii, justifică afirmaţiunea, că nici 
diploma regelui Andrei Ii, rezumată aci, nu poate fi considerată 
ca autentică. 

Examinând apoi, în mod comparativ, însuși textul diplo- 
melor, așa cum este cunoscut în timpul de faţă, autorul constată 
lipsa de originalitate ; admite totuși că vor fi existând origi- 
nalele, cari s'au pierdut însă, iar copiile lor au fost ulterior fal- 
sijicate prin interpolări privitoare la delimitarea Ţării Bârsei. 
Astfel, textul căpiilor cunoscute în prezent nu este identic cu 
diplomeie presupuse originale dela 1211 şi 1212. 

lar cu privire la cea din 1222, amintirea Secuilor în textul 
ei, ca fiind în imediata vecinătate a Țării Bârsei, e.o dovadă în 
plus de neautenticitate, doarece vecinătatea aceasta poate fi 
sprijin tă pe documente contemporane numai în jumătatea a 2-a 
a secolului XIII, d:pă invaziunea Tătarilor. Altă dovadă de ne- 
autencitate este dispoziția privitoare la dreptul cavalerilor teu- 
toni de a transporta, cu câte 6 corăbii, sare pe Olt și pe Mureş, 
câtă vreme e ştiut că Ţara Bârsei nefiind regiune mineră, trans- 
portul de sare nu putea să se facă din cuprinsul ei, întâiu 
fiindcă sarea lipsia, apoi fiindcă Oltul nu era navigabil, iar Mu- 
reșul — deși navigabil în anume părți — nu trecea prin Ţara 
Bârsei. 

Astfel, autencitatea diplomelor lui Andrei Îl fiind mai mult 
decât îndoielnică, autorul înlătură cu totul textul lor, procedând 
apoi la analiza critică a bulelor papale din timpul lui Honoriu 
III, textul cărora nu determină mai precis limitele mult discutatei 
terra Borza. Dar din taptul că Honoriu III scria la 72 Ianuarie 
1223 episcopului din Agria, autorizându-l să institue pe seama 
cavalerilor din terra Borza un arhipresbiter sau decan, iar la 12 
Decemvrie același an interzicea episcopului transilvan orice juris- 
dicție bisericeas ă asupra acestor cavaleri din terra Borza et 
ultra montes nivium, autorul trage concluziunea că această terra 
Borza era în Maramureş sau poate în Țara Oașului. Cronicarul 
Anonymus relatează că și Ungurii au trecut la venirea lor în 
actuala ţară, prin „silva Havas“, tot el localizează Cumania în 

vecinătatea Chievului, ceea ce se potriveşte în bună parte şi cu 
precizările lui Magister Rogerius şi Simion K&zai. Deci atât cu- 
vintele bulei : ultra montes nivium, cât şi ale diplomeor: ultra 
silvas versus Cumanos se potrivesc mai curând împrejurărilor 
din Maramureș, decât celor din Ţara Bârsei. 

Concluziunea aceasta se poate sprijini şi pe faptul istoric 
că în cursul secolului XIII între episcopia Transilvaniei și între 
cea din Agria a dăinuit, pentru jurisdicțiunea bisericească a 
Maramureşului, un conflict îndelungat, pe care la 1299, ultimul 
rege din familia lui Arpad, Andrei III-lea, l-a aplanat în favoarea 
episcopului transilvan, fără ca dispoziţia regală să fi putut curma 
cu totul vrajba pentru jurisdicția asupra acestui teritor. 


Autorul mai insistă și asupra împrejurării că izvoarele isto- 
Tice nu amintesc nimic despre vreo invaziune cumană în 
Transilvania ; cunoscutele invaziuni cumane în Ungaria (1070 şi 
1089) sunt arătate ca venind din Nordul Meseșului (a superiore 
parte portae Meses), după cum tot astfel nu au nici o știre 
despre existența cavalerilor teutoni. In colecţia Siebenbiirgische 
Sagen, publicată la 1885 de Dr. Friedrich Miiller, sunt repro- 
duse 620 legende și tradiții în legătură cu teritoriile colonizate 
de Sași, dar nu se găsește în ele absolut nici o amintire despre 
cavalerii .teutoni. De aci se vede că nici istoria nici legenda nu-i 
cunoștea. Era deci pe calea adevărului istoricul Ștefan Katona 
care cel dintâi a căutat prin Maramureș terra Borza (în Historia 
critica regum Hungariae t. V. 1783). 

Problema pusă în discuţie prin primul studiu al d-lui losif 
Schiopul e de prevăzut că va trezi interesul specialiştilor în 
materie de technică privitoare la critica şi interpretarea docu- 
mentelor istorice. 


Il. 


La fel va interesa și chestiunea tratată în cuprinsul stu- 
diului privitor la invaziunea Mongolilor, în care se înșiră mai 
multe argumente pentru a sprijini afirmațiunea că în teritoriul 
Transilvaniei nu ar fi pătruns Tătarii la 1241. 


Dar monografia temeinică a lui Gustav Strakosch Grass- 
man, Der Einfall der Mongolen în: Mitteleuropa in den Jahren 
_1241 und 1242, publicată la Innsbruck în 1893, arată că Tran- 
silvania a fost devastată de Tătari în primăvara anului 1241 
(p. 91—96). Arătarea aceasta e întemeiată pe cercetarea și inter- 
pretarea isvoarelor contemporane, între cari e citată și infor- 
maţia scriitorului persan  Fazel/-u//a-Raschid (Raschid-eddin). 
Acesta trăind pe la 1300 putea să aibă cunoştinţă despre ceea 
ce s'a întâmplat la 1241 când unul dintre șefii mongoli Orda, 
Care mergea pe dreapta, văzu venind împotriva sa pe Bezeren- 

ban cu oştire; acesta din urmă fu bătut; iar alți doi șefi : Ca- 
dan și Buri se îndreptaseră împotriva Sasanilor (Sașilor) şi îi 
învinseră în trei bătălii succesive. In același loc e citat și urmă- 
torul fragment dintr'o diplomă a regelui Bela IV: „in confinio 
Cumanorum ultra Danubium et Bulgarorum, per quem etiam lo- 
cum tempore invasionis regni nostri ad nos aditum habuit exer- 
citus Tartarorum“, de unde se vede că una dintre cetele de in- 
vasie ale Tătarilor s'a apropiat de graniţele Ungariei, venind din 
regiunea limitrofă între Cumani și Bulgari, deci tocmai din te- 
ritoriul "Ţării Românești. Diploma aceasta dela 1254 e publicată 
în colecţia lui Fejer, Codex Diplomaticus vol. IV. 2, de unde a 
fost reprodusă și în colecția Hormuzaki vol. |. 

Dar să zicem că aceste inforamațiuni contemporane ar 
lipsi. Chiar și atunci năzuința autorului de a dovedi că Tran- 
silvania a fost cruțată de această invaziune ar avea șanse de 
reuşită numai dacă prin cercetări ulterioare s'ar putea constata 
că întreg capitolul din povestirea lui Rogerius — despre scă- 
parea sa din prinsoarea Tatarilor, despre trecerea pe la Aiba- 
lulia devastată și prin satul Frata, unde sa adăpostit el însuși 
o lună de zile, hrănindu-se cu pâine făcută din făină de coaje 
de copaci — este un adevăr apocrif. 


Această constatare va fi însă destul de anevoioasă, daţ 
fiind că textul original al epistolei lui Magister Rogerius lipsește. 
Nimeni nu l-a văzut. Şi e foarte redusă speranța că va putea 
ieși de undeva la iveală. Faptul că în acest capitol final se face 
amintire de „cruciații de pe insula Rhodos“ (cruciferi de insula 
Rhodi), deci de o împrejurare istorică mai târzie (1310), nu «e 
un argument hotărîtor, întrucât amintirea aceasta ar putea să fie 
considerată ca interpolarea ulterioară a unei singure propozi- 
țiuni, fără să infirme autenticitatea capitolului întreg. 


Discuţia rămâne deci deschisă. 


Cluj, 15 lanuarie 1933. 
Prof. |. Lupaş 
%* 
Goethe. Versuri în româneşte cu prilejul a o sută de ani 
delia moartea poetului. Ed. Dacia, București, 1932, pag. 64, for- 
mat 49, 


Când s'au împlinit 150 de ani dela nașterea lui Goethe — 
la 1899 — o singură revistă literară română (Familia lui losif 
Vulcan din Nord-vestul Ardealului) s'a gândit să comemoreze 
amintirea celui mai mare poet german. 

După scurgerea alor trei decenii însă, când întreaga lume 
cultă de pe glob se pregătea să celebreze amintirea celei mai 
armonioase personalități umane, din câte au existat vreodată, — 

<u prilejul împlinirii întâiului secol dela moartea lui Goethe — 
scriitorii și literații români au înțeles să se încadreze, în mod 
demn, în ritmul acestei mişcări de sărbătorire. 

Una din aceste manifestări de omagiu românesc adus uni- 
versalului Goethe este volumul de traduceri cu titlul de mai 
sus — „întocmit de Oscar Walter Cisek, împodobit cu o xilo- 
gratie de Maria Pană-Buescu, ilustrând poezia Ganimed, compus 
şi tras sub îngrijirea lui Ştefan Neniţescu“. 

Cuprinde tălmăcirea alor 28 de poezii goetheene și o lă- 
murire : ....„ Culegerea de astăzi încearcă să pună la îndemâna 
cititorului român, dacă nu o icoană completă a geniului, totuşi 
una conturată clar“. Această antologie în românește a liricului 
Goethe ne „vine ca o îndoită închinare: poetului și scrisului 
românesc deopotrivă“. 

O dare de seamă, informativă, despre această antologie 
apăru în Boabe de grâu (1932—ill nr. 3—4 pp. 116—117). Cro- 
nicarul ne-o mărturisește sincer în calitate de „martor al felului 
cum a trebuit să se pună la loc totul și... ca părtaş într'o 
oarecare măsură“ că, dat fiind timpul scurt al pregătirii, anto- 
logia fu „înjghebată.... cu toată graba sărbătoririi“... 


Şi e păcat, mare păcat, că nu s'a putut lucra cu zăbava 
trebuitoare. Nu-i vorbă, ca înfățișare exterioară nu putem avea 
decât cuvinte de laudă. Tiparuli frumos, gravura interesantă, 
hârtia de calitate superioară. Cronicarul dela Boabe de grâu 
scrie : „Volumul a fost întâmpinat cu mari şi mirate cuvinte de 
laudă, pentru formă și cuprins, în publicaţii germane de seamă. 
E cel mai bun semn că el și-a împlinit chemarea“. 

E indiscutabil că prima impresie ce o face această anto- 
logie nu poate fi decât bună. Despre formă am vorbit. Cuprinsul 
e și el cât se poate de select și alcătuit astfel, încât să figureze 
poeziile goetheene cele mai reprezentative ale „liricului dela 
vârsta de nouăsprezece până la șaptezecişipatru de ani“. 

Insă în materie de artă (chiar şi când e vorba de arta 
tălmăcirii) nu importă atât ce se dă, ci cum a reușit încer- 
carea. Ca mâine-poimâne, dupăce se va risipi entuziasmul co- 
memorării, se vor aţinti privirile scrutătoare ale romaniștilor din 
Germana asupra acestei pompoase antologii româneşti. Cu cât 
distanţa dintre înfăţişare și realizare va fi mai mare, în aceeași 
proporţie va creşte și deziluzia pricepătorului străin. Şi va fi 
dureros, când critica străină — cea ştiinţifică, nu cea de com- 
plezență — va veni să constate că „întâia“ antologie goetheană 
românească nu și-a îndeplinit întru toate misiunea în ceea ce 
privește fondul problemei. 

Era bine apoi, dacă autorul „lămuririi“ — d-l Şt. Neni- 
țescu — ar fi făcut amintire și despre celelalte adunări întrun 

mănunchiu ale poeziilor lui Goethe. La 1890 apăru în Gherla 
Poesii germane, traduse liber de Constantin Morariu. Numărul 
tălmăcirilor din Goethe se ridică aici la 25. Acelaşi Morariu pu- 
blică la 1923 Versuri de Schiller și Goethe, unde cel din urmă 
este reprezentat prin 25 de poezii. La 1902 apăru, în Sibiu, vo- 
lumașul lui loan Băilă cu traduceri din poeți germani (Goethe 
i Heine) în care întâiul este reprezentat prin 38 de poezii, ne 
mai vorbind de încercările din antologia lui Gr. N. Lazu (1894) 
i de traducerile lui V. Tempeanu din antologia întitulată „Din 
scrinul vechi“. Dacă mar fi lucrat cu atâta grabă, desigur că d-l 
Ştefan Neniţescu n'ar îi scăpat prilejul să facă în „lămurirea“* 
d-sale legătura cu aceste înfăptuiri literare pe terenul tălmăcirii 
românești a lui Goethe. Şi n'ar fi căzut mai ales în ispita să 
deie „hotărît precădere celor de azi“, netăcând loc tălmăcitorilor 
de ieri, decât doar lui Cerna (cu Prometeu) și lui Şt. O. losif 
(cu Ucenicul vrăjitor). Dovada că cei de ieri au înțeles să lu- 
creze şi pe terenul tălmăcirii cu mai multă și mai „iscusită 
zăbavă“ vreau s'o dau cititorilor în cele ce urmează. Firește, nu 
voiu putea să mă ocup cu toate probele de traducere din acest 
volum, care privit în întregime, să prezintă — o subliniez încă 
odată — în mod demn ca formă și cuprins. Dacă vanitatea și 
ambițiile unor persoane nu ar fi fost prea mari și sar fi dat 
precădere traducerilor muncite de ieri, în loc să se fi deschis o 
poartă atât de largă celor pripite de azi, isbânda ar fi fost nu 
numai de formă, deci de suprafață, ci de fond, adecă de adân- 
cime. În acest din urmă caz literatura română de tălmăciri n'ar 
îi avut decât de câștigat în prestigiu atât în fața cunoscătorilor 
dela noi, cât şi în faţa celor din străinătate. 


Cele două probe de tălmăciri mai vechi, conştiincios ela- 
borate, (Cerna: Prometeu şi Iosif : Ucenicul vrăjitor) au tost bine 
alese. Greșala consistă tocmai în faptul că nu sau mai ales și 
altele. Astiel de ex. balada Pescarul a fost tălmăcită, şi la noi, 
de către foarte mulți în cursul unui veac. (Vezi articolul meu: 
Baladele lui Goethe în românește, în „Revista germaniştilor ro- 
mâni“ a. |. nr. 1). Dacă nu i-a plăcut d-lui Neniţescu cea mai 
veche încercare, datorită lui Timoteiu Cipariu (1838), era liber 
să aleagă alta: a lui Vasile Popovici din Familia (1901) sau a 
lui |. Sân-Giorgiu din Neamul românesc literar (1912) sau a lui 
l. U. Soricu din Cosinzeana (1914). In nici întrun caz însă nu 
trebuia să-şi tipărească în antologie încercarea proprie complet 
neisbutită. Fiindcă dintre cele treisprezece tălmăciri românești 
ale acestui juvaer poetic — după cum rezultă din cercetările 
noastre de până acum — cea mai slabă este tocmai a treispre- 
zecea: a d-lui Şt. Neniţescu. Nu vorbim de publicarea celorlalte 
traduceri recente din antologie, întrucât s'au tălmăcit cu acest 

prilej pentru întâia oară. Dar când ai de unde alege, dintr'un 
număr considerabii de încercări mai vechi, dar mai merituoase, 
atunci ce rost mai are să dai întâietate celor de azi? Şi ca să 
nu se creadă cumva că judec lucrurile cu patimă, las pe cititori 
să judece singuri, mărginindu-mă să le înfățişez textele, fără de 
nici un comentar, subliniind doar obscurităţile și platitudinile 


ultimei traduceri : 


V. Popovici (1901) 


Cumplit vuia al mării val, 
Pe mal sta un pescar; 
La undiță privea tăcut, 
Vitând de chin și-amar. 
Şi cum stătea şi cum pândia 
Un val se despărți, 

i din al mării sân adânc 

zînă se ivi. 


Sorlcu (1914) 


Ea-i cântă lin, ea-i cântă blând: 


„Voinice, cum te-nduri, 

Cu gând hain, cu lacom gând 
Pe feţii mei să-i furi ? 

De-ai şti tu ce plăceri din rai 
Sub valuri eu ascund, 
De-apururi ai voi să stai 

in caldul apei fund. 


Timotei Cipariu (1838) 


Au nu vezi în marea caldă 
Luna, soarele se scaldă, 

Şi din unda răcoroasă 

Es cu fața mai frumoasă ? 
Nu simţi cerul cum te 'mbie, 
Vânătul cel strălucit? 

Nu te trage roua vie, 

Ce te-arată zugrăvit ? 


1, Sân-Giorgiu (1912) 


Şi apa sună, apa cântă.... 

li udăncet piciorul. 

E] simte-acum, cum îl frământă 

Şi-i creşte'n suflet dorul. 

îi îi vorbește, cântă ea, 
e-acum el e perdut: 

Și mai să lasă, mai nu vrea, 
, iată-l dispărut.... 


Șt. Sei ăgeii (1932) 


Un val foșni, un val crescu, 
Pescarul mai domol, 
Privind la undiţă stătu 

Cu suflet rece, gol. 

Şi cum şedea, cum asculta, 
Un val se despică; 

Din apa care îremăta 

Sân ud se ridică. (sic!) 


Șt. Neniţescu (1932) 


Doini spre el, vorbi cu el: 
Ce-mbi' sămânța-mi lin 

Cu şiretlicuri omenești 

Spre-al morților senin? 

O, dac'ai şti ce-i somn de pești 
Pe prund afund, duios, 

Te-ai cobori așa cum ești 

Şi-ai fi mai sănătos. 


Şt. Neniţescu (1932) 


Nu vine soarele, sfințit, 

Din mare, luna iar? 

Nu e obrazu-i înmiit 

De-al valului ștergar ? (sic!) 
Nu te-a'mbiat, cer adâncit, 
Albastrurilor reci? 

Iar chipul tău nu te-a'ndrăgit 
In roua cea de veci? 


Șt. Neniţescu (1932) 


Un va! foșni, un val crescu, 
Scăldă picioru-i gol; 

In piept dorință se născu, 
Iubirii dând ocol. 

Doini spre el, vorbi cu el; 

Era ca şi pierdut: 

De ce-l chemă, căzu la fel (sic!) 
Şi n'a mai fost văzut. 


OBCU CLUJ 


— 175 — 


Dintre celelalte balade ale lui Goethe trebuia, neapărat, să 
se fi tipărit în antologie Balada regelui din Tule în admirabila 
tălmăcire a lui George Murnu, apoi câteva din perlele lirice, 
tălmăcite de câţiva destoinici scriitori români ca de ex.: Vasile 
Stoica, V. Tempeanu, lorgu G. Toma și alții. Inlăturarea acestor 
harnici și iscusiţi traducători s'a făcut oare din ignoranță sau 
cu reacredință ? — Oricum, nu este bine că s'a întâmplat astiel. 


In amănunte voiu insista asupra prestațiunilor din acest 
volum de tălmăciri (datorite d-lor Philippide, Marcel Romanescu, 
lon Pillat, Ştefan Neniţescu, lon Sân-Giorgiu, lon Marin Sado- 
veanu și Emanoil Bucuţa) în bibliografia critică ce o pregătesc 
cu privire la Goethe în literatura românească. 


lon Gherghel. 


* 


Printre oameni în mers, îşi întitulează poetul Aron Co- 
truş noul volum de versuri, apărut în Polonia, la Sosnowiec 
(pg. 64). 

Poezia d-lui Cotruş e explozia revoltei sufletului patriotic 
împotriva nedreptăţ:lor sociaie care fac vieaţa „pentru unii — 
iad; pentru alţii — rai...“ E poezia robotaşilor „fără ogor, 
fără pâine, fără somn“ — „unelte'n mâna altora“ — simbriaşi 
ai foamei şi su jalmei. De aceea, poezia sa e fără soare, fără 
flori, fără cântec înviorâtor, cu ceruri încruntate şi zări întu- 
necate, străluminate doar, la răstimpuri, de scăpărări de îulger. 


Mă văd în gând 
pământul străbătând 
și alte stele aprinzând.,.. 


__Cu această iluzie porneşte. Vrerea îi întrece însă puterea, 
căci la capătul drumului străbâtut, cu aripile nădejdii iniţiale 
retezate, cu elanul sugrumat de conștiința neputinței, e con- 
damnat să se asemene minerului 


ce neputându-şi înhăța de gât tiranul, — 
ridică, încruntat, ciocanul, 
și-ameninţă cerul... 


E propria-i caracterizare. Și volumul n'o desminte. Doar 
cu deosebirea că poetul nu amenință Cerul, ci, printre rânduri, 
pe cei cu lăcomia nepotolită întro ţară istovită. 


44 de poezii, şi aproape tot atâția bolovani în capul celor 
cu urechea toacă şi ochiul nepăsător la văzul suferințelor şi în 

acelaşi timp, calda, frățeasca strângere la piept a schilodiţilor 
în munci, a celor înirăţiţi cu truda, cu sărăcia, cu suferinţa, — 
a celor care au adunat atât amar în vieaţă „câ&n blid o lacrimă 
de le-ar pica, zama, ori si cât de duice-ar îi, sar înnăcri“,.. 
Sculpturi gata parcă a se desprinde din biocurile dure, ne- 
ciselate, spre a se arunca „fără cuţit şi fără pistoale“, cu unica 
lor armă : „spicul de grâu“ sau „firul de păpuşoiu“ — „mai 
tari ca o oaste gata de răsboiu“ — asupra „grofilor*  „cio- 
coilor“, „cămătarilor mişei“. Şi când îşi va cunoaşte lon forța 
armei sale: 


„atunci cu vrerea, cu puterea şi dârjenia lui adâncă 
patria şi-o va schimba din temelii.“ 


căci: 


„orice s'ar schimba în lume, n ţară, 
orice-ai sta să legi și să deslegi, — 
peste gloanţe, peste regi, 
peste datini, peste legi, 
peste azi, peste mâne, 
veșnic ca pământul va rămâne — 
omul ce ară!... 
în casa lui de ţară 
— „aceeaşi astăzi ca odinioară 
zidită pe piatră de aspre datine — 
pe care viscolele nu pot s'o clatine. 


Volumul se încheie cu implorarea „pâinei noastre cea de 
toate zilele“ : 


puterea de-a'nfrunta : 
soartea cea mai aspră şi mai grea. 


Iar pentru asprul mers ce ne rămâne: 


pe dincolo de azi şi de mâine, 
dă-ne vreri de oțel 

şi braţe la fel 

și inimi la fel... 

și paşi de fulger, Stăpâne!... 


căci: 


cine nu poate răsbate'nainte 
piere subt câlcâiul fierbinte 
al celor ce trec şi înving... 


Coarda sufletului care vibrează în volumul „Printre oa- 
meni în mers“ nu vibrează în melodii prea plăcute urechii, nici 
prea variate, dar, pornite din sinceritatea adâncurilor, vibra- 
ţiunile-i răscolesc adâncuri. 

Volumul, după mărturisirea poetului, s'a tipărit numai în 
520 de exemplare. Şi e de înţeles. El nu-i pentru obraze far- 
date şi degete manicurate. lar pe cei de dragostea cărora sa 
scris: pe fraţii buni ai lui Niculae Pantea, Todor Săcure şi lon 
Roată, pe cei cu frunţile "'ncreţite și palmele bătâtorite, nu-i 
ajută puterea să-şi ajute cântăreţul. 
B. 


* 


G. Tulbure: Țara Poveștilor, 1932. Ed. „Naţională“ S$. 
Ciornei, Bucureşti. Pg. 176. Lei 65. 


Un nou volum de poveşti e întotdeauna binevenit, cu: 
condiţiunea — firește — a împlinirii cerințelor sine-qua-non ale 
acestui fel de poezie epică: observarea strictă a naivităţii ur- 
zelii, a vioiciunei și seriozităţii expunerii — chiar a celor mai 
fantastice, mai imposibile acţiuni sau întâmplări — înveşmân- 
tarea neaoș populară, necontaminată de dichisuri cărturărești 
şi, nu cea din urmă condițiune : o execuţie technică cât mai 
atrăgătoare. 


In cazul dat, se pot felicita şi autorul şi editorul. Deşi nu 
e uşoară, cum S'ar părea, fixarea în scris a poveştilor auzite, 
Mai ales din partea unui intelectual cu cultură superioară, me- 
reu în primejdia de a vorbi din el nu povestitorul naiv din 
popor, ci intelectualul pretenţios. D-l Tulbure nu prea dă greş, 
nici chiar în redarea plăsmuirilor proprii — o calitate care, de 
obiceiu, lipseşte autorilor orăşeni care au învăţat limba pop. 
din cărţi nu din convieţuirea sau contactul direct mai îndelun- 
gat cu țărănimea satelor. 


Volumul d-lui Tulbure e binevenit și din alt motiv: din 
cel al sărăciei literaturii noastre de povești, care nu satisface 
nici pe departe necesităţile sufleteşti ale mulţimii celor cărora 
se adresează. Această sărăcie se va observa şi mai mult când 
penal îşi vor da mai bine seama de importanța poveştilor în 
ormarea sufletului copilului și nu-şi vor mai precupeţi banul 
pentru acest fel de literatură; când îşi vor da seama că pe 
nici o altă cale nu poţi atât de uşor strecura şi întări în su- 
fletul fraged al copilului dragostea de cetit şi încrederea, atât 
de prețioasă pentru luptătorul de mai târziu al mai-binelui ob- 
ştesc, în biruința finală a Bunătăţii, Adevărului, Dreptăţii asu- 
pra Răutăţii, Minciunii, Nedreptăţii — oricâte obstacole le-ar 
stan cale și oricât de mari ar îi înjosirile şi suferințele pe 
care trebue să le îndure cei care luptă pentru triumful lor 
—— ca prin poveşti, în care reprezentanţii acestora din urmă 
rămân întotdeauna înfrânți şi striviţi sub câlcâiul celor dintâi. 


OBCU CLUJ 


— 118 — 


lată de ce, oricât s'ar repeta, nu se repetă îndeajuns în- 
demnul : dați în mâna copiilor şi spuneți-le cât de multe po- 
vești ! Ele contribue la sădirea și însdrăvenirea virtuților me- 
nite a înfăptui lumea pe care o ahtiază toți cei buni : lumea 
în care Dreptatea, Bunătatea, Adevărul, Omenia, să triumjfeze 
întotdeauna, cum — fără excepție — triumfează în lumea Fe- 
ților Frumoşi şi a ilenelor Cosânzene. 


B. 


* 


În nr. 47 din „Biblioteca noastră“ care apare la Caran- 
sebeş, Părintele Coriolan Buracu strânge, în 66 pag., o seamă 


de informaţii relativ la: 1. Baza/ionul românesc — organizat 
la 1768 de col. Papilla, având la 1774 un efectiv de 7185 gră- 
niceri — 2. Reg. grăn. româno-iliric (1775—1838) — cu un 


total de 15.874 de soldaţi — 3. Peg. româno-banatic Wo. 13 
— înființat la 1838 şi desființat la 1872, când, la 1 Nov., îşi 
primeşte botezul 4. Reg. de inf. No. 43, cel atât de elogiat 
de a dati şi atât de temut de adversari în cursul ultimului 
războiu. 


Sunt preţioase documentele relativ la eroismul acestor 
grăniceri români, datele privitoare la războaiele în cari au luat 
parte — începând cu anul 1787 — ca şi cele care privesc 
mulţimea de construcţii şi clădiri ridicate prin munca de ro- 
botă „fără plată, cu mâncarea lor“ şi cu întreg materialul ne- 
cesar făcut, fasonat şi transportat de ei „făcând şi pe salahorii 
şi pe maeştrii.“ 

Sunt informaţii care vor trebui ţinute în seamă la scrierea 
istoriei Banatului Severin şi pentru a căror strângere părintele 
C. Buracu merită nu numai aplauze ci şi încurajare materială. 


B. 


* 


Leca Morariu: Pe marginea cărţilor IV. Creangă. Cer- 
năuţi 1932, 80 pg. 31. Lei 15. 


Documentat, ca de obiceiu, autorul evidenţiază pe lângă 
laturea merituoasă — care i-a adus un premiu din partea Aca- 
demiei Române — şi multele insuficiențe, defecte, ale mono- 
grafiei d-lui Jean Boutiere: La vie et Pouevre de lon Creangă, 
Paris 1930, pp. 254. 

Se relevă meritul autorului francez în valorificarea operei 
povestitorului din Humuleşti, contribuţia valoroasă a capitolului 
de folclor comparat, care urmărește atât motivele poveştilor 
lui Creangă cât şi aportul original al acestuia în înfăţişarea 

acestor poveşti, — rămânând, totuşi, şi în acest capitol, dat 
fiind inepuizabilul material folcloric, mereu susceptibil de com- 
pletări. 

Rectifică apoi, în continuare, mai multe date, citate, afir- 
maţiuni eronate, subliniind — cu dovezi scoase din lucrarea 
d. Jean Bouti&re — că „valorificarea literară şi estetică a operei 
lui Creangă, rămâne şi mai departe o problemă a viitorului, 
lăsată nu în seama unui ne-Român.* Cum tot numai în sar- 
cina cercetătorilor români rămân şi problemele restabilirii celui 
mai  aproximativ-autentic text al lui Creangă şi elaborarea 
„definitivă a Glosarului-Creangă, în care nuanţa cea mai pro- 
prie anevoie va putea îi divinată de simţul unui străin „lexicul 
acesta făcând doar parte din acea categorie, care-și lămureşte 
semantica, nu din dicţionare, ci din întreaga simbioză ce i-o 
„Ştie creia artistul Creangă.“ 


B. 


* 


G. Popa-Lisseanu: Secuii și secuizarea Românilor. Bu- 
cureşti, Tipogr. ziarului „Universul“ 1932. Pg. 62. Lei 30. 


„Extras dintr'o lucrare mai vastă, în pregătire, asupra Ro- 
imânilor din Secuime. 


„După ce se trec în revistă diferitele păreri privitoare la 
originea Secuilor, autorul scoate în evidență, ca o dovadă a 
ființării noastre aci, informaţiile cronicarului maghiar Simon de 
Keza (K&zai Simon) referitoare la Messianii şi Vlahii — „Ro- 
mânii evului mediu“ — rămaşi în Pannonia, ca pastori şi co- 
loni (adecă agricultori) ai Hunilor. Trece apoi la teoria colo- 
nizării Secuilor (care „nu sunt un trib aparte — cum susţin 
cei mai mulți scriitori unguri — ci o profesiune“: apărători de 
castre, de burguri, servitori ai regelui — „servientes regis“ — 
ca d. p. în Baranya) despre care autorul crede c'au fost aduşi, 

„Pentru întâiaşidată, în centrul şi sudul Ardealului, pe vremea 
luptelor lui Ladislau cel Sfânt cu Cumanii (1070), împotriva 
Cărora, după ce-i biruie, ca măsură de apărare, fortifică, prin 
ridicare de castre şi întărituri, regiunea dela Hunedoara până 
la Sebeş şi de aci spre Blaj. 'Tot cu această ocaziune se zi- 
deşte şi Cetatea de Baltă de pe Târnave. 


Spre sfârşitul sec. XI şi în cel următor, se colonizează cu 

ecui jud. Odorheiu, când se face seria de fortificaţii începând 

dela Crizbav, prin Ormeniş, până în Munţii Harghitei şi Car- 

"uită pientali, pentru apărarea hotarelor ţării dinspre Sud şi 
rit. 

Tot din această epocă datează, după părerea d-lui G. P. 
L., şi cetăţile ridicate pe dealurile din dreapta Oltului, din re- 
giunea Făgăraşului (Hălmeagul, Galaţii, Feldioara, Gaâinarii şi 
Săcădatele). Coloniile de Secui aduse aci nu s'au putut însă 
menținea decât la Hălmeag și Noul Român de lângă Găinari. 

Judeţele Treiscaune şi Ciuc „cădeau în aceste vremuri 
dincolo de linia fortificațiilor. Aceste două judeţe, ca şi jud 
Făgăraş şi Brașov, erau socotite ca nelocuite, ferra deserta et 
inhabitata, în cari nu se găsiau decât ţărani, mai mult sau mai 
puţin nomazi, numiţi în documente, uneori, Brodnici, de ori- 
gine slavă, spun scriitorii maghiari, de origine română, caută 
să dovedească istoricii noştri“. Pela mijlocul sec. al XII „Secuii 
au fost colonizați până la podelele Carpaţilor cuprinzând în: 
lăuntrul regatului arpadian şi actualele judeţe Treiscaune şi 
Ciucul“. 

Colonizarea lor în aceste judeţe „a fost făcută din ace- 
leaşi preocupări militare, ca şi aiurea“. Secuii din jud. Ţrei- 
scaunelor „provin din coloniile stabilite mai întâi în regiunea 
din stânga Mureşului, între apele Secaş şi Sitrii, adecă între 
Orăştie şi Sebeş“. 

Tot colonii relativ târzii sunt şi Secuii din Giurgeu şi 
Valea Nirajului. 

Urmează capitolele despre organizarea Românilor din ţi- 
nutul secuesc (voivodatele, chinezatele şi boeronatele lor), se- 
cuizarea nobilimii române, persecuţiunile elementului românesc 
în timpul principatului ardelean, secuizarea Românilor sub Hab-: 
sburgi şi în timpul dualismului, cu pierderile suferite de Ro- 
mâni în acest ţinut, în ultimele două veacuri, prin maghiari- 
zarea forţată, făcându-se constatarea dureroasă: 779 sate pier- 
dute şi alte 723 aproape pierdute, — creşterea populaţiunii ro- 
mâne fiind normală abia în 723 de sate. 

Se arată, cu dovezi concludente, mijloacele revoltătoare 
de secuizare prin biserică, școală, armată, administraţie, justiţie 
şi mai ales prin mijloace economice. 

In capitolul ultim, pentru dovedirea românității Secuilor, 
ni se dau o seamă de datini, obiceiuri, cântece, numiri topo= 
nimice româneşti, păstrate cu sfinţenie de Secui până în zilele 
noastre. 

Incheierea, pe lângă sfaturile de urmat date de un suflet 
înţelegător, animat de frăţească dragoste pentru atâţi consân- 
geni înstrăinaţi, cuprinde, mai mult printre rânduri, și sgâlţăirea. 
guvernanţilor rămaşi surzi la stiigătele de alarmă date şi îna- 
inte de d-sa (de d-nii Sabin Opreanu şi T. Chindea) asupra 
„păcatului naţional“ de care s'au făcut vinovate, nu numai prin 

neluarea măsurilor de îndreptare şi de stavilire a răului, dar — 
_ cazurile relevate o confirmă — încurajind, prin indiferentismul 
sau menajamentele sale, răul. Cot la cot cu nepăsarea Sta- 
tului a mers apoi, adeseori, şi neglijenţa Bisericii. E tipic ca- 
zul comunei Bodogaia cu două parohii odinioară, şi cu toţi cre- 
dincioşii trecuţi la reformaţi dela 1919 încoace, când a murit 
ultimul preot, fără să se mai fi îngrijit autoritatea bisericească 
de a trimite alt duhovnic, care să ţină contactul sufletesc cu 
Românii desnaţionalizați. 

Ce bine-ar fi fost, dacă s'ar fi introdus obligamentul pen- 
tru fiecare politician cu zâmbre de mărire ca, înainte de a îi 
instalat în postul de răspundere din fruntea unui județ, să îi 
dovedit cunoaşterea acelui judeţ cu toate nevoile lui, nau dia 
auzite, ci din observaţia directă a realităţilor, prezentând şi 
un program de activitate pentru îndreptarea relelor. Câte pă- 
cate, cu urmări dezastruoase, nu s'ar îi evitat! 


Fiecare partid politic a considerat însă acest ţinut ca o 
moștenire dela tătâne-său, considerându-se îndreptăţit să trimită 
aci — cu foarte puţine excepţii— pe vrunul „de-ai noştri“, pe 
vrun „Vlăduţul mamii“, spre a-şi reface finanțele pe drojăii. 

B. 


+ 


Dr. Nicolae Vecerdea: Un referat asupra Averii admini- 
strate de comunitățile: „Universitatea săsească“ şi cele „Șapte ju- 
dețe săsești“ „Universitas saxonum“ și Septem sedes saxonicales“). 
Editura „Revistei Economice“. (Sibiu 1932), din care a şi fost re- 
tipărită. 8' Pg. 47, Lei 20. 

* 

Horia Petra-Petrescu : Calendarul Săteanului pe anul 1933, 
cu amănunțite şi folositoare informaţii privitoare la târguri, taxe 
poştale, taxe de timbru etc., având 22 pg. (din 84 câte cuprinde) 
destinate părţii literare-economice. Costă Lei 15 şi se poate co- 
manda la librăria Kraft şi Drotleff, Sibiu. 


* 
Reviste. 


„„„. În Arhivele Olteniei, pe Sept.-Dec. 1932, D-l loan C. Fi- 
litti lămureşte transmisiunea moșiilor Albeşti şi Obedin din jud. 
olj şi originea familiei Obedeanu. | 
____ DI lie Chiriţă îşi continuă studiul privitor la Brâncoveneşti, 
dându-ne informații asupra celor 11 copii (4 băieţi şi 7 fete) ai 
lui Const. Brâncoveanu Vodă, dintre cari nici unul n'a atins vârsta 
de 60 de ani a tatălui lor. Dintre băieţi, cel mai mare, Constantin, 

era socotit ca prozător de frunte, în 1. greacă, la curtea dom- 
nească. „In Antologhiele de astăzi ale şcoalelor greceşti se stu-- 
diază ca modăle de frumoasă limbă greacă proza lui Const. C. 
Brâncoveanu. Plutarchul lui, tipărit la București la 1704, este cla-- 
sic în învățământul secundar şi universitar al Greciei contempo- 
rane“ — spune lonescu-Gion în „Istoria Bucureştilor“. Acest 
adânc cunoscător al |. greceşti se folosia însă şi de 1. românească, 
nepătrunsă până atunci în societatea înaltă. Dovadă „cuvintele: 
românești de pe crucea ridicată întru pomenirea bunicului său“. 

Moare la 1714, în ziua de Sf. Maria, decapitat la Constan- 
tinopol, în vârstă de 31 ani, împreună cu frații săi: Ştefan (în 
vârstă de 29 ani), Radu şi Matei (cel din urmă în vârstă de 12 ani). 

Dintre cele 7 fete, una, Stanca, a fost măritată după Radu 
Beizadea, alta, Maria, după domnitorul de mai târziu Const. Duca. 

Dintre număroşii copii ai lui Vodă Brâncoveanu, autorul nu 
poate urmări astăzi decât pe Creţuleşti, urmaşii Saftei, a patra 
fiică a lui Brâncoveanu. 

Din neamul brâncovenesc, în linie bărbătească, nu scapă de 
urgia turcească decât un nepot al domnitorului, fiul lui Constantin, 
tot Constantin. Faptul că a ocupat cele mai înalte dregătorii în 
timpul niai multor domni, dovedeşte tactul său politic. 

Urmează, în continuare, studiul despre „Banatul Olteniei și 
Craioveştii“, apoi diferite documente privitoare la moartea lui 
Cornea Brăiloiul, banul Craiovii, pricini judecătoreşti, bisericile 
Ocnelor-Mari. 

Partea din urmă a rev. conţine date despre mișcarea cultu- 
rală în Craiova, bibliografie istorică olteană, răspunsuri la rectifi- 
cările d-lui [. C. Filitti (de St. Nicolaescu), spicuiri din ziarele 
vechi ale Craiovei (de C. D. Fortunescu), recenzii. 

Nrul de 125 pg. costă Lei 100. 


* 


In Junimea literară Nr. 7—12 (pe lulie-Decemvrie) d. Iom 
|. Nistor ne face cunoscute relatările fostului ofițer austriac Franz 
Josef Sulzer (4 la Piteşti în 1791), — trecut, după demisionarea 
din armată, în Ţara Românească — relativ la răpirea Bucovinei, 
relatări cuprinse în partea a doua (care n'a fost publicată) a lu- 
crării acestuia „Istoria Daciei Transalpine“, păstrată, în ms., în 
arhiva municipiului Braşov. 

Planul răpirii datează, după aceste relatări, încă din 1773, 
când losif II trimisese în Bucovina pe col. baron de Enzenberg 
spre a-i raporta asupra locuitorilor acestei provincii şi a configu- 
rației ei geografice, după ceea ce urmă cartografierea regiunilor, 
apoi, sub pretext de cordon sanitar — împotriva răspândirii ciumei, 


OBCU CLUJ 


— 183 — 


care, însă, nu se ivise nicăiri — masarea de trupe. Așa încât la 
începerea tratativelor, Austria vorbia având la spate, pe teritor bu- 
covinean, 100.000 de soldați. 

Din comisia de delimitare, care se întruni numai la finea 
anului 1774, făcea parte dintre delegaţii principelui Grigorie Ghica, 
şi Lucca („Lukaki“) della Rocca („un dragoman englez şi nea- 
poletan“), pe care, dupăce se retrase din comisiune sub pretext 
de boală, Sulzer îl vizită la lași, cunoscându-l cu mai mulți ani 
în urmă, la Braşov, unde „Lukaki“ lucra la un dicționar în 6 limbi. 

Sunt interesante şi caracteristice pentru Turci, informaţiile 
lui Sulzer despre darurile cu care au-fost încărcați aceştia din 
partea membrilor austriaci ai comisiunei (30.000 pfunzi, pe lângă 
o mulțime de ceasornice de buzunar, cutiuțe cu bijuterii, inele, 
tabachere etc. Alt amănunt: „Pentru delegații turci erau angajaţi 
bucătari speciali turci, cari gătiau după gustul turcesc“), bineştiind 
că darurile și mesele opulente sunt cele mai convingătoare 
argumente. 


Cesiunea formală a Bucovinei s'a făcut la 8 lulie 1777. 

Sulzer susține că „Ştefan cel Mare, nu numai Suceava şi 
Cernăuţii, ci şi Neamţul și întreaga regiune muntoasă până la ho- 
tarul Munteniei, le-a răpit pe nedrept dela Republica Polonă sau 
mai degrabă dela regatul Ungariei, și că aceste state n'au re- 
nunțat niciodată la drepturile lor asupra întregii provincii, care 
aparținea Ungariei şi Poloniei din timpurile cele mai vechi până 
la pacea dela Carlovăţ. lar dacă această renunțare formală ar sta 
în calea restituirii în ceea ce priveşte Polonia, din partea rega- 
tului Ungariei nu se va putea susținea nici aceasta, fiindcă Un- 
garia a stăpânit ambele provincii Moldova-Muntenia în timpurile 
mai nouă sub acest nume, iar în timpurile mai vechi sub numele 
de Cumania, și că prin urmare le poate cuceri cu arma în mână 
oricând ar voi.''1) 

Fostul ofițer austriac, deşi rațiunea sănătoasă îi dicta să scrie: 
le va cuceri când va putea, vorbeşte tot de-a călare, cum era 
obicinuit să vorbească pe vremea când nu desbrăcase încă uni- 
forma de căpitan-auditor. Ținea omul, pe semne, să fie generos 
față de țara în care trăise aproape 15 ani... Cu alte cuvinte: Ar 
putea (Ungaria) cuceri oricând Țările române, dar, generoasă cum 
e, le mai îngădue şi Valahilor stăpânirea, c'ar fi prea-prea.... tot ei 
ŞI iarăşi ei, la infinit... 

D-l Leca Morariu îşi sfârşeşte în acest nr. precizările în 
chestia cântecului popular — cuprinzând şi melodia lui, deci mu- 
zica populară — pe care „teoreticienii“ „nu-l (respectiv n'0) prea 
cunosc, cum nu prea sunt lămuriți nici asupra condiţiilor lui de 
anna 

1) Sublinierea e a noastră. — B. 

dăinuire“, cum afirmă autorul, sprijinindu-se pe citate din cei 
care s'au ocupat de problema valorii şi originalității acestora. 


De „Rolul frumosului în filosofia lui Schopenhauer“ se ocupă 
d. Vasile Gherasim, jar de „,Informatorii lui Goethe asupra Prin- 
cipatelor Dunărene“, (p. ll) di Eugen I. Păunel. Primul informator 
a fost contele Reinhard, ministrul francez, care fusese în Țările 
româneşti şi cu care Goethe se *ntâlnise la Karlsbad; al doilea, 
e marele postelnic lacovachi Rizu-Nerulos (1778—1850) — ajuns 
în mai multe rânduri ministru în Grecia pe vremea preşedinţiei 
contelui loan Capo-d'Istria — „istoricul diletant al epocii sale şi 
al factorilor cari o pregătiau“, ale cărui lucrări au fost cetite, una 
chiar recensată, de poetul dela Weimar. 

Ca supliment ni se dă biografia poliglotului şi savantului 
teolog Alexandru  Scarlatovici Sturdza (1791—1854), a boierului 
moldovean devenit diplomat rus, a cărui lucrare: „,Considerations 
sur la Doctrine et PEsprit de l'Eglise crthodoxe“ e înregistrată în 
țurnalul lui Goethe între operele cetite, pasagiul în chestiune pă- 
strând, spre surprinderea noastră, şi dovada simpatiilor poetului 
german pentru biserica ortodoxă. 

Partea cea mai mare a nr-ului cuprinde contribuţii, în ver- 
Suri sau proză, din pana tinerei generaţii de scriitori din Buco- 
vina, însoțite de fotografia şi biografia lor. 

Nrul are 190 pg. şi costă 125 lei. 


Ei 


In Macedonia nr. 11—12, pe Dec.—lan. d. Mihail Negru, 
vorbind de recordul pe care-l deține Bulgaria în privința asasi- 
natelor politice, ne evocă în legătură cu cele mai proaspete asa- 
sinate, figura unei victime mai vechi a metode: bulgăreşti de a te 
scăpa de un adversar politic, figura lui Ghenadief, pe care a avut 
prilejul să-l cunoască şi care l-a impresionat profund „prin marea 
jui inteligență aleasă ca şi prin limpezimea vederilor sale“. După 
o oră și jumătate de conversaţie în franțuzeşte, acest om „înzestrat 
cu însuşiri cu totul superioare“ a 'nceput, spre marea surprindere 
a interlocutorului, să-i vorbească româneşte, ca oricare Român, 
adăogând, spre potenţarea uimirii celui care se 'mbrăca să plece, 
că şi mamă-sa ne vorbia limba, la fel de bine. 

„Unii spun că era Român“, — își încheie comunicarea d. 
M. Negru. 

Int”un articol neiscălit „Italia şi elementul latin din Balcani“ 
se înfierează, cu drept cuvânt, asistarea noastră „trândavă“ la 
prăpădirea ultimelor frânturi ale elementului latin din Balcani, 
gâtuit de şovinismul popoarelor Peninsulei din Sud-Estul Europei. 

Mai multă hotărire deci, — „mai puţin tembelism oriental, 
și mai mult interes pentru cei aflați sub dominaţiuni streine“! 

Ap. S. ne face cunoscut pe poetul care a redat mai plastic 
viața Aromânilor de la Pind, pe Zicu Araia, călăuzit în toată 
opera sa de o fanatică dragoste de neam. Azi poetul Z. A., care 
a fost şi student al Universităţii din Bucureşti, e profesor de re- 
ligie la liceul român din Grebena, dupăce mulţi ani a făcut apo- 
stolat de învăţător. 

A. M. publică constatări dureroase privitor la conducerea 
şcoalelor româneşti din Macedonia, în cari „oamenii limpezi la 
minte, elementele sănătoase sunt înlăturate sistematic dela muncă, 
pentru a permite celor răi — cari în chestiunea şcolară a Mace- 
doniei văd un mijloc de îmbogăţire — să distrugă ce a mai ră- 
mas din munca atâtor generaţii“. 

Suntem deci şi acolo, ca şi acasă, în nota şi conduita noa- 
stră tradiţională. Prin ce alta ne-am şi impune neamurilor străine, 
„dacă nu prin calitățile noastre consacrate din moşi-strămoşi: poli- 
Hicianism și favoritism ? 

De aceea, rău face d-l A. M. că se agită și revoltă. Nu cu- 
noaște zicala cu năravul din fire 2... lar dac'o cunoaşte, de ce-şi 
mai tulbură seninătatea sufletului? 

Căci, pe când vor ajunge politicaştrii să facă distincţie între 
obrazul lor gros, pipăibil, incapabil de-a roșşi,şi între obrazul ne- 
pipăibil, dar mai gingaş și neasemănat mai preţios al neamului de 
a cărui cinste suntem geloşi toți, fiindcă ne priveşte pe toți, — 
oasele sale vor fi de mult oale și ulcioare... 


B. 

Dela „ASTRA“ Braşov 


La 23 lan., seara, a avut loc, în sala teatrului-cinema „Astra“, 
concertul societății corale „Cântul Nostru“ din Bucureşti. Pus sub 
patronagiul Despărțământului „Astra“ Braşov, concertul a avut suc- 
cesul pe care societatea corală bucureşteană l-a meritat în întregime, 
„Astrei“ revenindu-i meritul de-a fi organizat o atât de rară ma- 
nifestație muzicală în Braşov. 


La 24 lan. orele 11 a. m. „Astra“ a organizat, cu prilejul 
aniversării Unirii Principatelor, un festival, desigur cel mai cală 
festival de natura aceasta organizat la Brașov în ultimii cinci ani. 
Concursul nelimitat al „Cântului Nostru“, i-a asigurat o atmosferă 
simbolică de înfrățire. 

După festival, participanţii, în procesiune, cu muzica militară 
în frunte, au trecut în Piaţa Libertăţii, unde, — cu entuziasmul 
zilelor când trupele române au coborit Carpaţii, — tradiționala Horă 
a Unirii n'a mai avut loc în piața strâmtă, de astă dată. Apoi, pro- 
cesiunea şi-a continuat drumul la mormântul poetului :Andrei 
Mureşianu, unde „Cântul Nostru“ a depus o frumoasă coroană de 
bronz. Cuvântarea ocazională a fost ţinută, însufleţit, de preşedin- 
tele societății, D-l Paul Nedelcovici, avocat. 

. 


„Corul Astrei“, în sfârşit, a luat ființă. De fapt nu „corul“, 
ci secția artistică, păstrându-i-se numele drag Brașovenilor „Re- 
uniunea de muzică Gh. Dima“. Reuniunea convocată în adunare 
generală, a hotărît trecerea ei, cu întreg inventarul, în cadrele 
„Astrei“. Se realizează, astfel, o veche dorinţă. Preşedinte al secţiei 
a fost ales D-l ing. Bujor Măzgăreanu. 

Corul şi-a început repetițiile sub conducerea D-lui C. Bobescu, 
dir. Conservatorului „Astra“. Pentru Sâmbăta Floriilor se pregăteşte 
primul concert coral. 

Biblioteca „Astrei“ Braşov, astăzi, la sfârşitul celui de al 
treilea an de funcționare, se găseşte în plină ascensiune. 

Cetitorii s'au înmulţit. Poate un efect al crizei, dar şi o mai 
largă îamiliarizare a acestei biblioteci, în mijlocul publicului. Secţia 
de împrumut lucrează mai intens decât sala de lectură. 

Dăm câteva date statistice. 


Secția de împrumut 


Januarie, 1932 Cetitori 235 
Februarie 5 4170 “ 
Martie i 619 5 
Aprilie PA 529 - 
Mai - 399 ii 
lunie E 42| Ai 
lulie i 256 5 
August „28 
Septemvrie A 316 E 
Octomvrie » 211 fn 
Noemvrie > 159 A 
Decemvrie je 122 și 

In total „ 4045 5 
Saia de lectură 

Cetitori 

Ianuarie 207 
Februarie 437 
Martie 605 
Aprilie 358 
Mai 152 
Iunie 127 
Iulie 61 

August închis 
Septemvrie 110 
Octomvrie 514 
Noemvrie 511 
Decemvrie 181 
Total 3263 


» 


Cărţi 
242 
465 
677 
319 
161 
213 

TI 
închis 
129 
594 
123 
266 


3980 


Total cetitori 
Total cărți . 


Muzeul regional al „Țării Bârsei“ e o veche dorință a 


Cărţi cetite 259 
498 


662 
603 
442 
414 
329 
316 
441 
282 
256 
196 


4164 


1308 
8144 


„ „Astrei“, Atâta vreme însă cât localul îi lipseşte, nu poate fi vorba 
decât despre o acţiune pentru strângerea obiectelor. Prefectura 
judeţului, desigur, nu va uita că localul în care se găseşte astăzi 
Biblioteca „Astrei“, a fost cedat acesteia în întregime. Etajul imo- 
bilului cu foarte mici modificări, ar fi suficient pentru un muzeu 
Care m'ar constitui numai pentru „Astra“ o mândrie, ci şi pentru 


Brașovul acesta cultural, cu un foarte frumos muzeu săsesc. 
se 

Conferinţele. Inainte de Crăciun, o serie de șase conferinţe, 
ţinute de localnici, în majoritate profesori. Ziua de 1 Dec. a îost 
sărbătorită în cadrul unui concert festiv. In aceeaşi zi, la inițiativa 
„Astrei“ s'a organizat manifestaţia antirevizionistă, la care au luat 
parte şi delegaţi ai satelor. - 


La sate, comitetul intenționează începerea unei activităţi bine 
organizate. Se va încerca realizarea satelor model şi, dacă veni- 
turile cinematografului vor permite, încă în primăvara anului 1933 
se va clădi, întrunul din satele „Ţării Bârsei“, prima Casă 
Naţională. 

Totul nu depinde decât de felul cum Statul va înţelege 
să sprijine acțiunea „Astrei“. Şi sprijinul nu poate fi acordat de- 
cât cedând Despărțământului Braşov al „Astrei“ imobilul în care 
iuncționează astăzi cinematograful său, în cazul când legea nu . 
permite înstrăinări de bunuri, prelungind contractul de închiriere 
dintre Stat şi „Astra“ pe un timp cât mai lung, astfel ca o acti- 
vitate începută şi care are nevoie de fonduri mari, să aibă la bază 
un izvor de venit sigur. Numai astfel se poate asigura trăinicie 
unei opere pentru înfăptuirea căreia s'a risipit atâta suilet şi muncă. 


Secţia de educație fizică de sub conducerea d-lui Dr. C. 
Moga, avocat, lucrează sistematic cu toate subsecţiile ei. „Astra 
sportivă“ s'a prezentat şi la concursurile naționale de skiuri, cla- 
sându-se mulțumitor. 

O problemă o va forma, la începtul primăverei, lipsa unui 
teren de footbal. Primăria studiază, desigur, chestiunea și va afla 
şi soluția cea mai nimerită. Bunăvoință ştim că există. 

* 

In resumat, Despărțământul „Astra“ Brașov lucrează azi cu 
următoarele secții : 

1. Biblioteca (1. Colan, prof.) 

2. Secţia de educaţie fizică cu subsecțiile : ski, atletism, foot- 
bal, (Dr. C. Moga, avocat). 

3. Secţia artistică: „Reuniunea de muzică G. Dima“ (ing. 
Bujor Măzgăreanu). | 

4. Teatrul-cinema „Astra“ (d-l Dr. T. Brediceanu şi ]. Colan). 

5. Conservatorul de muzică „Astra“ (Dr. T. Brediceanu şi C. 
Bobescu). 

(Conservatorul funcționează cu sprijinul efectiv al Despărţă- 
mântului). 

e 

Suntem informaţi că viitoarea adunare generală a „Astrei“ 

va avea loc, anul acesta, la Braşov, în Septemvrie. î 
| Ș id 

SPRIJINITORI pe anul 1933. 


Dr. Ciura Vas., notar public, Sighişoara Lei 40.— 
Dr. Colbazi Emil, med. primar de spital, Braşov „ 240.— 
Gamber Lazăr, col. î. r., Orşova „o 40.— 
Ionică loan, ing. dir. de fabrică, Braşov „ 500.— 
Dr. Stoian Aurel, medic, Bran „ 80.— 


LISTA ABONATILOR 
care şi-au mai achitat abonamentul: 


Până la 1 lulie 1930. 
Bobancu Const., îuncţ., Brașov. 
Până la i Martie 1931. 


Martinovici C., prof. la Acad. de Agr. 
Cluj. 


Până Ja 1 Mai 1931. 
Dr. med. Gogonea Axente, Zârneşti. 
Până la 1 iulie 1931. 
Micu loan, preot, Cristian. 
Până la 1 Sept. 1931. 
Tabără Cristea, comerciant, Braşov, 
Până la 1 lan. 1932. 
Vlădărean [., funcţ. C.F.R., Braşov. 


Până ia 1 Martie 193%, 
Micudă Vas., sub-rev. șc., Braşov. 


Până la 1 Mai 1932. 
Coliban Mih., It.-col., Tg.-Murăș. 


Jiga Matei, dir. de bancă, Făgăraș. 
Preşmerean G., profesor, Brașov. 


Până la 1 lulie 1932. 
Baboie N., profesor, Braşov. 
Pop G., inginer, Braşov. 

Până la 1 lan. 1933. 


Angelescu [., cons. agricol, Bucureşti. 
Boldor Anania, dir. gim. Satulung. 
Bărbieru V., econom-stavrofor, Cotroceni 
Camera Agricolă, Braşov. 


Centrala Revistelor, Braşov. 

Dr. Debu P., preot, senator, Brașov. 

Direcţ. lic. „G. Coşbuc“, Năsăud. 

Direcţ. Șc. Norm. „A. Șaguna“ Sibiu, 

Florea V., şef.-cont., Prefectura Brașov. 

Gligore Dan, locot., Braşov. 

Glodariu Const., profesor, Bacău. 

Hodârnău Mih., protopop, Brașov. 

Lupan Aurelia, înv., Braşov. 

Măsariu A., secr. Prefectura Sf.-Gheorghe 

Dr. med. Mocanu Matei, Racoviţa (Mu 
scel). 

Modroiu l., preot, Vama Buzăului. 

Munteanu Petrache, adv., Braşov. 

Neguţ Vas., profesor, Braşov. 

Noaghea Ilarie, med. vet., Brașov. 

Dr. Oniţiu Ionel, adv., Sebeș (Alba). 

Pavel Petru, croitor, Brașov. 

Dr. Pop L., medic primar de spitat, 
Brașov. 

Pr. Popa loan, profesor, Braşov. 

Dr. Precup Nic., advocat, Braşov. 

Dr. Roman Victor, adv. Brașov. 

Dr. Sâmpetreanu E., cons. de Curte 
de Apel, Brașov. 

Dr. Ştefan Ulpiu, medic primar al mu-: 
nicip. Braşov. 

Dr. Stinghe N., preot, Braşov. 

Tătucu G., preot, Iablaniţa (Severin). 

Vlaicu Radu, comerciant, Brașov. 


Până la 1 Martie 1933. 


Axente G., comerciant, Sf.-Gheorghe. 
Mateescu N. C., prof., Râmnic-Vâlcea. 
Țetzu [., preş. Soc. Na. „Carpaţi“, Bu- 
cureşti. 

Până la 1 Mai 1933. 


„Astra“, Budila. 

Banciu Sorin, procuror, Tg.-Mureş. 

Ciortea Marin, ing., Mediaş. 

Crăciun Baiu, ing., Zârneşti. 

Dr. Creţu Miron, medic primar, jud. 
St.-Gheorghe. 

Dr. Crişan [., not. public, Mediaș. 

Direcţ. lic. „Moise Nicoară“, Arad. 

Givulescu Pr., protopop, Radna. 

Dr. Guiman G., prim-pretor, M.-Ciuc, 

Hamzea 1., prim-pretor, Sânmărtin 
(Ciuc). 

Dr. Hossu-Longin Fr., adv. Băsești. 

Mureşan G., ofiț. stării civ., Cluj, 

Popa G., profesor, Cluj. 

Popovici Zen., preot, Satulung. 

Săcărean |I., vice-consul, Praga. 

Soc, de lectură „Al. Vlăhuţă“, Sibiu. 


Până la 1 lulie 1933. 


Dr. Brediceanu T., dir. Albinei Braşov. 
Dr. Ceușeanu AL., adv., deputat, Reghin. 
Dr. Nicoară E., medic-primar, Reghin. 


Până la 1 Nov, 1933 
Dr. Dănilă Ch., not. public, Hunedoara. 


Până la 1 lan. 1934. 


Antonescu Matei, profesor, Roma. 

Bancotescu & Nicolau, com., Bucureşti. 

Dr. Bânda G., prim-președ. Tribuna- 
lului Sibiu. 

Berbecar D., comerciant, Braşov. 

Bohăţiei Vera, Cluj. 

Brumboiu Moise, vicar, Făgăraș. 


Burduloiu I., funcţ., Braşov, 

Dr. med. Câmpeanu L., docent, Braşov. 

Citirigă Virgil, căpitan, Brașov. 

Dr. med. Colbazi E., Brașov. 

Comanescu A,, ing. agr.-șei, Botoșani. 

Dr. Comşa Oct., procuror gen. Curtea 
de Apel, Braşov. 

Creangă Axente, profesor, Sibiu. 

Dr. Cristea N., not. public, Sibiu. : 

Davidescu G., prim secr. de Legaţie, 
Varşovia. 

Direcţ. gimn., Satulung. 

Direcţ. lic. „G. Lazăr“, Sibiu. 

Gamber Lazăr, col. î. r., Orşova. 

lacob Şt., profesor, Brașov, 

Dr. Lemenyi-Vasilie Nora, Cluj. 

Dr. Negrea [., adv., Mercurea-Ciuc. 

Dr. Petra N., advocat, Sibiu. 

Popp Const., dir. ex. Albina, Sibiu. 

Preșmereanu Vas., expert-cont., Sinaia. 

Protopopescu M., ing., directorul do- 
curilor Galaţi. 

Roşculeţ [., ing. silvic, Odorhei. 

Dr. med. Sgardelli Alfred, Brașov. 

Stoenescu D. Dem,, preş. Baroului Dolj, 
Craiova. 

Dr. med. Sturza M,, prof. univ. Cluj. 

Dr. Turtea S., advocat, Brașov. 

Dr. Vecerdea N., cons. î. r. Curtea de 
Casaţie, Sibiu. 


Până la 1 Martie 1934. 


Eremie Tiberiu, ing., Bucureşti. 


Până la 1 Mai 1934. 
Nistor Virgil, cons. arhiep., Sibiu. 

Aducem multumiri d-lor: 
Ing. Corn. Comanescu, Braşov, pentru patru abon. nouă. 
Axente Creangă, prof, Sibiu, pentu două abon. nouă. 
Aurel Florea, adm. fin. î.r., Braşov, pentru un abon. nou. 


Ei 


Incepând cu nr-ul viitor, vom publica numele stimaţilor no- 
ştri „sprijinitori“ care, dupăce au primit şi reținut revista ani de 
zile, fără s'o achite, au asurzit, îndatăce li s'a cerut costul. Ba 
unii au şi amuţit Câţiva se burzuluesc Chiar, pozând, dragă 
Doamne, pe jigniții de îndrăsneala ne mai pomenită a noastră. 





Mătăsăria D. BERBECAR, Braşov, Str. Voevodul Mihai 7. 


ION MUNTEANU (î. suc. Luca P. Niculescu). Manufactură, pânzărie 
In edificiul Chesturii Poliţiei. 


Blănăria C. PESTREA, Brașov, Piaţa Libertăţii 27, 
Execută orice comandă și reparațiuni de blănuri 











IOAN PETEU, Fabrică de liqueur, rom şi cognac. Braşov, 
Strada Furculiţei de jos 2. 





INTREPRINDERILE GENERALE TECHNICE 


insiner TIBERIU EREMIE 


Societate Anonimă — Capital Social Lei 30.000.000 


BUCUREȘTI, Strada Știrbey Vodă No. 188 
Adr. Telegr.: „TIBEREME“. — Telefon 344/80 


Execută lucrări de: 
poduri, planşeuri, rezervoare, castele de apă, silozuri și 
orice fel de lucrări în beton armat, 
Clădiri şi construcţiuni de orice fe! 
Fundaţiuni cu aer comprimat, canalizări, alimentări cu apă, 
indiguiri, irigațiuni, şosele, căi ferate. 
Studii, proiecte şi devize pentru lucrări de căi ferate, 
şosele, poduri şi orice fei de construcţiuni. 

O rugăminte 


Apariția punctuală, timp de patru ani, a rev. „Țara Bârsei — 
îndrăsnim să spunem: singura revistă care a apărut, fără nici o 
reclamă, întotdeauna la termenul fixat, dacă nu chiar înainte — 
ca și scrisorile de elogioasă apreciere, pe care le posedăm, ne dau 
curajul să adresăm abonaților noştri rugămintea de a ne face fie- 
care măcar un abonat nou. 

Gândindu-ne nu numai la atâţia cărturari care n'au o revistă 
pe masa lor, dar și la atâtea instituţii culturale cu biblioteci, care, 
dacă ar avea cine să le-o arate și să le-o recomande, de, sigur ar 
abona-o, — ne pare atât de puțin . lucru ce le cerem, Vor avea în 
felul acesta mângăierea de a fi ajutat nu numai cu vorba, ci şi cu 
fapia o operă de interes obștesc, păstrându-i revistei neprețuita in- 
dependență morală, iar lor asigurându-și dreptul la recunoștinta tu- 
furor celor care înțeleg rostul ei și al unei munci dezinteresafe. 


% 


In atenţiunea cetitorilor și abonaților noștri 


La șirele adresate, în numerele trecute, domnilor restanțieri, 
ne vedem nevoiți, în urma multelor neplăceri şi pagube care ni se 
pricinuesc, să mai adăugăm și să accentuăm, și aici, următoarele : 

1. Administrația nu răspunde de neprimirea revistei: 

a) în caz că abonatul şi-a schimbat domiciliul fără să ne fi-co- 
municat din vreme noua sa adresă, rămânând obligat la plata 
abonamentului, de vreme ce de aici revista i se expediază la 
adresa veche; 

b) dacă nu reclamă nr-ul neprimit în curs de 10 zile dela data 
aparitiei. 

2. Pe viitor, abonamentul, achitat anticipativ, va costa, deşi 
s'a dublat taxa poștală, tot 260 Lei (cea mai ieftină revistă), iar 
achitat decursiv, Lei 300, din cauza plusului de cheltueli pe care 
ni le pricinuesc aceste abonamente. 

3. Cel care reține vre-un număr, se consideră abonat. 

4. Abonaţii vechi care n'ar dori să li se mai trimită revista, 
sunt rugați să ne-o comunice fie pe cotorul mandatului prin care-și 
trimit restanța, fi. printro cartă poştală. 

Returnarea unui nr. de revistă nu va fi considerată ca refu- 
zarea abonării mai departe. Asta din motivul că am avut cazuri 
când revista ne-a fost returnată fără ştirea abonatului, de alte persoane. 


„Țara Bârsei“. 

